
Bericht / inn zwey Bücher verfaſſet / 
Erſtlichen von Art vnd Enaenfchafit der Pferde / Wie die auff 
allerhand vnd vilfaltige Manieren vnd Weiſen zu zeumen vnnd abzurichten / 
mit darzu gehoriger Mundſtucken vnd Stangen / vff vnd abriſſe vnd andern kuͤnſtlichen Figure 

vorgebildt: So dann fuͤrs ander von derſelben zufall vnnd kranckheiten / auch bewehrter 
Mittel / Curation vnd heilſamen Artzneyen / gegruͤndte Beſchreibung. 


Alles durch langwirige erfahrung / fleiſs ige erlernung vnnd 
ſtate vbung / an Kayſ Chur vnd Fuͤrſt: Graf: vnd herꝛlichen Hoͤfen / auch au⸗ 
derer. Herꝛſchafft dienſten / obſervirt / erlernet vnd mit ſonderm fleiß vnd trewen auffs fürs 
tzeſt zuſaen gebracht / vnd gemeinem nutz zu gutem vor Jaren in truck verfertigt: 


Durch den Mannhafften / erfahrnen vnnd wolgeuͤbten Kaſpar Reuſcheln / 
des Hell. Reichs Frey Statt Straßburg alten Stallmeiſtern / vnd jetziger zeit Reuterhauptmann. 
Jetzt aber auffs new durch den Authorem ſelbſt vberſehen / vnd allerhand nohtwen⸗ 
digkeiten gemehret vnd verbeſſert. 


Allen vnd jeden Rittermaͤſsigen / Reiſigen vnd der Reuterey verwandten / nicht allein 
ſehr nußlich / ſonder hoch nothwendig zu wiſſen. 

Genuckt zu Straßburg / durch B. Jobins (ſeligen) Erben. 

282 Eftrenge / Edel / Ehrnveft / Fuͤrſichtig / 
Ss Ehꝛſam / Weiſe gnaͤdige gebietende Herꝛen / E. G. 
. N ſeind meine vnterthenige gehorſame vnnd willig 
dienſt vngeſparten vermoͤgens vñ fleiſſes zu vorn / 
Gnaͤdige Herꝛen / die nohtwendigkeit / wie auch 
die Nutzbarkeit der Pferde zweifelt mir nicht / ſey 
NN menniglich bekant / vñ zeugen die Hiſtoriei allerlei 
ax RN Y ſonderlichen Paulus Jovius im leben Selimi des 
5 Tuͤuͤrckiſchen Soldan vnd Keyſers davon / wie daß 
derſelbe / als er nach abſterben Baiazetis des Tuͤrckiſchen Keyſers ſeines 
Vatters inn die Regierung kommen / ſein Pferd Carabulum Schwartz⸗ 
wolck / wegen ſeiner verwunderlichen außbuͤndigen Schwaͤrtz alſo genant / 
zu danckbarkeit der geſtalt verehret / daß er ſelbiges jhm allzeit inn Perſien 
auch biß in Egypten / alſo ledig ohn ein Reitter mit einer koͤſtlichen guldene 
Decken gezieret vnd bedecket / nachfuͤhren / vnd gleich als einen wolver dien⸗ 
ten Soldaten ſein lebtag wol halten / auch daſſelbig nach ſeinem abgange 
zu Memphis begraben / vnd wie Alexander Magnus feinem Butephalo 
ein ſehr ſtattliches Monumentum hab auffrichten laffen. 

Vnnd ſolliches alles auß der vrſachen / weil es mit feiner geradigkeit 
vñ ſehr ſchnellen lauff jhnen auß der ſchlacht / ſo er mit feinem Vattern Bas 
iazethe bei Chiurleo einem Dorff nach bei Byzantio / gehalten / vnd verlo⸗ 
ren / daruon getragen vnd gehn Varnam gebracht / vnnd alſo jhme in ſeinen 
nöͤhten / ſo verſtendig vnd wol gedienet hatte. 

Gleicher geſtalt ſo meldet auch Pontanus de liberalitate cap. 36. das 
König Ferdinand von Arꝛagonien fein Pferd / daß ihnen inn noͤhten / mit 
feiner ſtercke / geſchwindigkeit / vnnd ſonderbarer frewdigkeit / auch mutiger 
gegen wehr herauß gebracht / vñ durch die Feind getragen hab / ohn einigen 

Vorꝛede. 


Zaum ledig lauffen / vnd das alſo aller arbeit gefreyet / vñ mit einem ſonde⸗ 
ren Pfleger oder Warter verfehen hab laſſen. 


Welche dapffer vnd freudigkeit / auch andere verꝛichte durchtringung 
dieſer Pferde / die mit gewaltiger gegenwehr / ſonder alle zweiffel beſchehen / 
vnnd vollbracht worden ſein muß / anders miergend herkommen fein muß / 
dañ daß neben angeborner guten art / die fleiſſig ſorgſam wartung / abrich⸗ 
tung / vnd vnverdroſſene uͤbung zweiffels frey / das beſte gethan habe. 


Dann man nicht allein an den Pferden / ſonder auch anderer vnuer⸗ 
nünfftigen wilden vngezeumeten Thieren / augenſcheinlich ſpuͤret vnd ſihet / 
was fleiſſige wartung / freundtliches Tractiern außrichtet / das bey beſchei⸗ 
dener abrichtung die willige folgſamkeit ſo viel vermoͤg vnd erlange / daß fie 
allerley ſonſten inn allweg vnmoͤglich ſcheinende ſachen vnd erlehrnung zu 
wegen bringet. a 


Derohalben vnd dieweil die ordenliche vnd recht vñ wol angeſchickte 
wartung vnd abrichtung / ſolliches vervꝛſacht vnd vermag / vnd an ſollicher 
weil die Pferd inn vielfältige wege vnnd weiß Menſchlichem geſchlecht zu 
dienſt / von Gott dem Allmechtigen geſchaffen vnd gegeben / mercklichen vñ 
viel gelegen / wie mir deſſen ein jeder auch ringverſtendiger / ſo je der Pferde 
zugebrauchen gehabt / oder noch hat / zzugnuß geben vnd beifall thun muß. 


Alͤlſo vnd die weil ich bei abrichtung / wartung der Pferde vnd Reut⸗ 
rey mein tage von jugend her zugebracht / allerley darbei verſucht / in erfah⸗ 
rung bracht / obſerviert vnnd ſelbſten bewehret / So hab ich daſſelbig obes 
wol ringfuͤgig ſcheint / als mein mir von Gott verlihenes pfuͤndlin / nicht 
vergraben / ſonder menniglichen / ſonderlich aber denen die zu bewerter / nutz⸗ 
licher vnd verſtendiger Reitterey / auch rechten gebrauch der Pferde luft vis 
lieb tragen / auch derſelben gute dienſt vnnd huͤlff zu gemeſſen begeren / vnnd 
von noͤhten haben / zu ſonderm gefallen / vnnd wuͤrcklichem verſtand an tag 
wollen geben vnd kommen laſſen. 


Vnd ob wol viel fuͤrneme hohe / auch beruͤhmbte Perſonen viel vnnd 
fürtreffliches / von Zucht / Wartung / Abrichtung vñ Curierung der Pfer⸗ 
de gantz wol geſchrieben / die ich ſelbſt hoch achte vnd halte / vnd darumb den⸗ 
ſelben jhren wolerlangten wuͤrdigen rhum weder zu entziehen / noch jrgend 
etwas vorzuſchreiben beger: Jedoch weil ich alles / fo ich inn diefem Buch 
tractier vñ handle / auß eigener erfahrung / die aller kunſt ein Erfinderinne 
vnnd Meiſterin iſt / ſchreibe / ſo hab ich deſto weniger mit demſelben innhal⸗ 
ten / ſonder ſolches vor vngefehr fünff Jahren in truck auß gehen laſſen / weil 
ich von dem meinen vnd nicht frembden zu reden vnnd zu handlen vorhette / 

Vorꝛede. 


ond alles ſonderlich dahin / weil bei heutigen geſchwinden vnd gefehrlichen 
zeiten / vnd Kriegs leuffen ein foltiches hoͤchlich vonnoͤhten / zu mennigliches 
wuͤrcklichen erſchießlichen verſtand / von mir angeſehen iſt. Derenwegen 
ich dere tröfklichen zuverſicht / mir ein ſolliches mein vorhaben vnd publica⸗ 
tion / niemand in argem auffnemmen noch ſchelten wird moͤgen. 


Wann dann ich ſolches Buch ſeither mit aller hand zugehoͤrden / ſo 
damalen auß vngelegenheit der zeit nicht mögen dazu vnnd darein bracht 
werden / erweitert / gemehrt vnd gebeſſert / wie der augenſchein meñiglichen 
zu erkennen gibt. 


Vnd ich der zeit / auff das ſolliche meine arbeit Ihren gebuͤrenden noht⸗ 
türfftigen Schutzherꝛn vnnd Patronen / vnnd ſollich Wercklein ſich deſſen 
zu getröften hette / vmb deſſelben / wie auch ſchuldiger erzeigung meiner ge⸗ 
horſam vnderthenigkeit vnnd danckbarkeit / von E. G. mir beweiſeten gut⸗ 
thaten willen / ic ſollen / E. G. ſolliches mein Wercklein inn vnderthenig⸗ 
keit dediciert / vnd offeriert / auch dero gnaden Schutz ond Schirm vnterge⸗ 
ben vnd befohlen / Inmaſſen ich an jetzo ſolche vermehrung vñ ver beſſerung 
niemand mehr zu zuſchreiben vnd zu dedicieren / auch ſchuldiger befinde als 
derfelben E. G. Alſo dedicier vnd offerier / auch dero ſolches auffs new 
gebeſſerte / vnnd gemehrte werck / Ich auch nachmahlen hiemit inn aller vn⸗ 
derthenigkeit / vnderthenig vnd fleiſſig bittende / ſolliche ringfugige gaabe in 
gnaden auff vnd an zunemmen / ſein ringfuͤgigkeit nicht / ſonder mein vnder⸗ 
theniges gemuͤth vnd hertze / daß ich deren in allen möglichen fleiſſes zu dies 
nen hab vnd trag / zu ermeſſen / mich auch dero zu gnaͤdigem ſchutz / nnd die 
dem Allmechtigen zu gluͤckſeliger / wolfaͤhꝛiger / langwiriger regierung vnd 
geſundheit vnterthenig befehlende. Geben zu Straßburg den 23. Der 
tembris Anno 1598. 


E. G. 


Vntertheniger vnd 
gehorſamer. 


Caſpar Reuſchell. 


Rappen des Heiligen Ko 
miſchen Reichs Prey⸗ 
ſtatt Straßburg. 

An den Le 
Je haſtu Guͤnſtiger Leſer frey / 


nſumma / was zur Reutterey 
ferd ab zurichten zu der friſt / 

n zeumung darzu dienſtlich iſt. 
uch Artzeney gleich zu der hand / 
rewlich inn kuͤrtze bracht zuſamꝛ .,. ° 
echt gruͤndtlich dauon meldung gſchicht 
m Fundament / wie ichs bericht / 

llein durch uͤbung / wie ich dann 

hur vnd Fuͤrſten gedienet han / 

uch Grafen vnd andern Herꝛn gleich / 
olchs ich allein durch fleiß erꝛeicht / 
erſoͤnlich auch im werck erfahrn / 

n muͤhe vnd arbeit nichts thet ſparen / 
hums ae ich ſolches gar nit 

ed / ſonder allein das darmit 

in Guͤnſtiger Leſer mercke fein / 

n allem muß die uͤbung ſein / 

chlecht kompt man dann in erfahrenheit / 
eichtlich darzu auch mag beſcheid 

iner von ſachen redn vnd gebn: 

n welchem weil ich mehrtheils lebn 

un mehr durch Gotts huͤlff ſo weit bracht 
ff ſolches ich fuͤr gut geacht / 

hnrhum auß gneigten willen frey / 
iemand doch hiermit vnd darbei 

ierinn benommen beſſern verſtand 

uß laſſen zgehn diß Buch zuhand. 
entzlich hoffend / ob ſchon nicht alln 

s doch mein guͤnſtigen Leſer werd gfalln / 
ach dem er meinen fleiß wird ſpuͤrn 

uch diß gering werck z Approbiern / 

eil diß alſo mein lebenlang / 

llzeit geweßt mein Ackergang / 

enger mit Gottes huͤlff hindurch / 

racht ferꝛer zmachen ein grade furch. 
olchs von jhm zurlangen allzeit / 
rewlich ich jhn anruͤff vnd bitt. 


r. 


Auff 


An den Leſer. 


A uff das ich alſo mit ſolchem Pflug / 

L eiſten moͤg nach ſeim willen genug / 
L ieb meinen nechſten / Gott vorab / 
N ein bfelch verꝛicht biß in mein Grab / 
E wig vns auch allſampt mach reich / 
J n hriſto ſeim Sohn all zugleich / 
S ein heiligen Geiſt darzu auch ſend / 

T roͤſt vnd erhalt vns biß ans end / 

E in ſolches wuͤnſcht von hertzen grund / 
R euſchell dem Leſer zu aller fund, 


Das Sıfle Buch / von Zeumung 


der Pferde. 


Das Erſte Kapitel. 


von Natur Art vnd Eigenſchafft 
derſelbigen. 
FIN 


HEN ER AN pflegetond iſt auch in allen ſachen 
ER . Mon dungen / daruon man entweders Mündtlichen / 
9 Kir D oder Schꝛifftlichen Tractiern will / hoch vonnöhte 
Erſtlichen vnd zuvorderſt die Natur Art vnd Ey» 
genſchafft / darauff dañ ein jedweders beſtehet vnd 
5 beruͤhet zuerkundigen vnd zu erforſchen. Dann 
gleich wie ohne dieſelbige nichts beſtehet / nichts iſt / 
oder fein kan / alſo vñ ebener geſtalt mag auch ohne 
derſelbigen erkantnuß in allen dingen nichts gewiſſes gelehret / oder mit 
nutz gehandelt werden / ſonder bleibt der grund vnd alle vollkommenheit der 
wiſſenſchafft verdunckelt vnd verborgen / ꝛc. 


Dieweil ich dann von Zeumung vnd Abrichtung der Pferd zur Rit⸗ 
ter licher uͤbung / in diſem Buch einen kurtzen doch gruͤndtlichen bericht (wie 
ichs dann im werck ſelbs / vnd auß langer herbꝛachten erfahꝛung befunden) 
zuthun willens / vnd meine meinung / doch hierinn niemands feinen beſſeren 
bedacht / vnd den erfahrnen nichts entnoſſien / den jenigen aber fo hierzu ſon⸗ 
dern luſt / vñ doch beſſers berichts manglen auff das einfeltigeſt darzuthun 
fuͤrhabens / ſo were es gleichwol nicht abweg / hielte es auch nicht für vnzeit⸗ 
tig / von der Complexion vnd Natur / langem leben / verſtand / gedaͤchtnuß / 
trewe vnnd liebe gegen dem Menſchen / auch nutze fo derſelb von dem Pferd 
hat / etwas zuſchꝛeiben vnd meldung zuthun. Weil aber von anderen vnd 
vilẽ weitleuffig vñ bericht genugſam beſchribẽ / hab ich zur mehꝛer kuͤrtze vñ 
fuͤrderung nur etlicher hie nachfolgender Merckzeichẽ / vñ vergleichungen / 
dardurch die verborgene Natur in diſem rohen wilden vñ erſt auffgefange⸗ 
nem Thier / warzu es nemlichen geartet vnnd geneiget / etwas angedeutung 
vñ meldung thun woͤllen. Darbey zuverſtaͤndigẽ / das gleich wie die Men 
ſchen vnderſchiedlichen genatuͤrt ſeind / einer inn dieſem / der ander in einem 
anderen zugebrauchen / vnd ein jeder ſeine gaaben von Gott hat / Alſo noch 
ein groͤſſer vnderſcheid ſeie vñ erſcheine vnder dẽ Pferden / dañ nicht ein jed⸗ 
weders (wie man zuſagẽ pflegt) vnder alle Saͤttel dauglich. K 

wo 


2 Das Erſte Buch von Zeumung / 

wol war vnd achtung zugeben / ob auch alle gute zeichen vnd elgenſchafften / 
wie ein huͤbſch jung Pferd / daß da ein huͤbſch Pferd genãt wird / zu ſolchem 
zeumen vnd abrichten / daruon hierin Tractiert wird / daͤuglich / vnd volgen⸗ 
den vergleichungen ehnlich befunden werde / ic. 


DSolgen die vergleichungen ei⸗ 


nes fehönen vnd wolgeſtalten Pferdes ſo 


ein huͤpſcher Leiſt moͤchte genent werden. 


9 Rſtlichen wird es verglichen einem Hirſch / das iſt / daß 
es habe ein ſchmaleẽ / duͤrꝛen / ſaubern geſchnitzeltẽ kopff / 
doch mit weiten Naßloͤchern / daß es ein langen Athem 
vnd guten Windfang haben moͤge. 


Zum andern wird es verglichen einem Fuchs / das 
find die geraden kleinen ſpitzigen Ohren / eng darzwi⸗ 
ſchen / ein ſchmale Stirn vnnd ein ſpitziges Maul / ſchmale Kinbacken / ein 
ſchmaler Kuͤffel / die Büller ſchmal vnd ſcharpff 

Zu dem dꝛitten wird es verglichen einem Vngariſchen Ochſen vnd ei⸗ 
nem Zigenbock. Von einem Ochſen / daß es die Augen habe / die ſollen groß 
vnnd weit ſein / von farben wie eines Zigenbocks Augen / auch einen weiten 
Leib / doch keinen hangenden Bauch / welches dañ ein anzeigung iſt / das es 
einen guten Magen habe der wol dauwet / vñ einen huͤpſchen Leib auff ſich 
nimmet. b 
Zu dem vierten / wird es verglichẽ einem Schwanen / das iſt ein huͤb⸗ 
ſcher auffgewachſener Halß / ein ſcharpffer dünner Kam̃ / gebogen / ſich der 
Halß gegen dem Kopff zu verleiret / vnd gewoͤlbet iſt / daher er den Namen 
hat ein Schwanen Halß. 

Zu dem fuͤnfften / wird es verglichen einem Camel / das iſt ein hoher 
widerꝛuͤß / ſo ein anzeigung / daß es vnder dem Sattel / vnd vor dem Mann 
ſeinen Kopff vnd Halß auffrecht tragen kan. 

Zu dem ſechſten / wird es in ſeinen eigenſchafften verglichẽ einem Eſel / 
daß es habe ein ſtarcken Rucken / vnd ein ſehmale Niebe / ſolches ſolt du dar⸗ 
bei erkennen / wann du ihm mit der Hand vber den Leib von dem widerꝛuß 
abſtreicheſt / vnd du befindeft daß der Rucken eine gleichliche hoͤhe hat / inn 
der mitten nicht eingebogen / die Niebe ſchmal / vnd darmit wol beſchleußt. 

Zu dem ſibenden / wird es abermal in feinen eigenſchafften eine Hirſch 
bergliche / das es ſchmale / aubere vñ duͤrꝛe geſchnitzelte ſchenckel habe nach 
feiner proportion / auch ringfertig in aller feiner arbeit / vnnd a 

d eye. 


vnd Abrichtung der Pferde. 3 


ſeye. Die fuͤß ſollen ſein von hohen ſtarcken wenden / die da auch werden ei⸗ 
nem Eſel verglichen / genandt Eſelßfuͤß. 

Zu dem achten / wird es verglichẽ einem Loͤwen / daß es ſeye einer ſchoͤ⸗ 
nen breiten Bruſt / hertzhafft / hitzig vñ trotzig / diſe eygenſchafft zeiget an / dz 
es auß der ſtercke wol arbeiten mag / vnnd feinem gegentheil hertzhafftig be⸗ 
gegnet / in allen Ritterlichen ſachen / es feie gleich im ſchimpff oder ernſt / es 
gehoͤrt aber zu einem ſolchen gearteten Pferd / in dem abrichten ein kaltſin⸗ 
niger Kopff darzu. 

Zu dem neunten / wird es verglichen einer tugentreichen ſchoͤnen Ade⸗ 
lichen Jungfrawen / welche ſchoͤne Adeliche tugenden vnnd geberden an jhr 
hat / ſo da auß Adelichem gemüͤth ſich gleichfam ſelbs ſpiegelt vnnd beſicht / 
was jhr wol oder vbel anſtehe / oder wie ein Pfaw an der Sonnen / ſich inn 
ſeinen Federn damit er geſchmuckt vnd gezieret beſchawen thut / Alſo vnnd 
gleicher geſtalt / ſoll ein ſchoͤnes jung Pferd / daß doch für ein Adelich Thier 
gehalten wird / einen ſtoltz vnd hoffart in allem feinem weſen in jhme haben / 
dann ein ſolches weißt wann es geſchmuckt vnnd gezieret iſt / auch wann es 
ſeinen Herꝛen tregt. 

Es ſoll auch zum zehenden gut von ſinnen ſein / Derohalben es ver⸗ 
glichen wirt einem Hellefanten / dann kein Thier iſt / ſo beffer von Sinnen / 
auch dem Nenſchen verglichen / mehr gehorſam leiſtet / als das Pferd vnd 
Hellefant / es ſchlaffet auch (doch darzu vngezoͤhlet oder gerechnet) wie 
derſelbige / ſeitemahl /hme eben fo wol alß dem Menfiyen im ſchlaff traͤume 
fuͤrkommen vnd einfallen. 

Ein ſolch Adelich Thier / ſo ein ſthoͤn jung Pferd genant wird / vnd in 
allen feinen engenſchafften alfo geſchaffen / wird zu dem letſten vnd beſchluß 
einem hohen koͤſtlichen Edelgeſtein oder groffen Kleinoten / das dagegen ei⸗ 
nem fuͤrnemmen gꝛoſſen Herzen nicht hochgenug kan geachtet werden / ver⸗ 
glichen / dann je höher vnd groͤſſer Herꝛ ſolch Edel geſtein hat / je hoͤher es ge 
wuͤrdiget wird / dann kein Thier iſt ſo man Höher ſchetzet / dann ein gut ſchoͤn 
vnnd wol abgerichtes Pferd / daß da einen groſſen Herꝛen traͤgt / ſo da ſon⸗ 
derlich begabet / daß es darzu kommet / damit es im fall der noht / ſelbig den 
Feinden auß den Augen tragen / jhm dardurch leibe vnnd leben erꝛetten / ja 
daß 12 5 mehr offtermahl durch ſolch mittel Land vnd Leute erhalten wer⸗ 
den kan. f 

Derohalben es auch werht / das es ſeinem achten nach ja ſchoͤn / als 
ein Edelgeſtein gehalten / vñ nit etwañ durch ein vnwirſche Perſon in einem 
tag / ja in einer ſtunde verderbet werde / wie es dan auch einem ſchoͤnen Eri⸗ 
ſtallinen Glaß verglichen wird / ſo da von einer ſolchen Perſon / nit geſcho⸗ 
net vnd entlich zerbꝛochen wird / alſo bald vnd gleicher geſtalt iſt es auch vm̃ 
ein ſolch koͤſtlich hochgeachtes Pferd geſchehen vnd 2 ic. N 

4 Das Erſte Buch von Zeumung / 
Das 2. Kapitel. 


Von Marbender Pferde / wel 


ches die fuͤrnembſten vnd beſten. 


\ 


71 


Nlangend die Farben / dieſelbigen vnter⸗ 
S ſchidlichen zuerkennen / ſo iſt die farb braun genant / wie 
J wol ſie ſehr gemein / aber doch meniglichen anmutig / zu⸗ 
s vorderſt aber groſſen Herzen / fo dieſes darauff haben / 
daß ein ſolcher auff reiſen / zugordnungẽ / Kriegsleuffen 

8 vnd Scharmitzlen / auch inn allem treffen / wie auch kein 
Capitain vñ Befelchs haber alſo leichtlich koͤñe kundbar ſein / ein Aug auff 
jhme geworfen / vnd ins geſicht gefaſſet werden moͤge / dieweil / wie gemeldt 
diſe farb jederman gemein vor andern hellen liechten farben / dann es laſſet 
ſich nicht leichtlich ein ſolche Perſon / da fie fich zubeſorgen / auff einem Pfer⸗ 
de finden / ſo ein helle liechte farb hat / darauff er abzumercken iſt / Als nem⸗ 
lich Schim̃len / Schecken / vnd was dergleichen farben mehr. 


en 


Dieweil nun ermeldte farb vnter andern vorgehet / alſo daß ſie meñig⸗ 
lichen liebet / ſo iſt nicht weniger / das wie dieſelb von Natur anmutig / alſo 
auch gut iſt / darunder doch ein vnderſcheid / wie er ſich dann befindet / zu hal⸗ 
ten vnd auff folgende anzeigungen zumercken iſt / ic. 


Dunckelbraun daran ſaubere duͤrte geſchnitzelte Schenckel / vñ vnter 
den knien ſchwartz / als ob fie angeſtrichẽ ſeien / ſchwartze Hieff / hohe wend / 
nit rauch behangen / wol gezeichnet / das iſt ein weiſe Blum / e in kleine blaß 
vnder dem Schopff / ein lincken hindern fuß weiß / nicht ober die koͤten. Di 
ſes Pferd wird vnder der braunen farb für die beſte vnnd wolgezeichneſte / 
beſſer koͤnte es nicht ſein / ꝛc. 


Ein lange ſchmale Blaß ſtehet auch nit vbel an diſer farb / auch hin⸗ 

den oder vornen zwen weiſſer fuͤß / iſt gut. : 
So es aber zwen weiſſe fuͤß hat vbereck / einen dahinden / den andern 
davornen / ſo iſt nicht ohn / wasdas Pferd thut / inn aller feiner arbeit / es ſete 
imreitten / lauffen oder dumlen / es ſtande oder falle / ſo woͤllen die zwen füß 
bei einander ſein / deßgleichen vier weiſſer fuͤß vnd vil mehr / dann im gehen / 
im lauff / in traben ſehlagẽ ſie gewohnlichen gern in die Eiſen / vñ wollen die 
vier füß beieinander ſein / ſie lige auch in Mutterleib beieinander / vñ iſt wie 
man pflegt zuſagen nichts beſſers / drey weiſſe füſz / einen oder gar 1 ꝛc. 
iccht- 

Liechtbraunen ſo da hell von farben / feind weich vnd mögen kein arbeit 
leiden / zuvorderſt wann ſie voꝛ dem Kopff vñ an den ſchencklen vil weiß ha⸗ 
ben / wie gewohnliche / it aber die blaß ſchlim̃ / daß ſie ſich von oben krumbs 
herab zeicht / vnd dz weiß an de ſchenckeln auch vngleich / ſo find ſolche Pferd 
ſtreittig trotzig in allem abrichten / meinen als es muͤß auff jhꝛe weiſe gerich⸗ 
tet ſein / wie ſie es im Kopff haben / braucht vil arbeit ein ſolches Pferd ſo es 
wol nicht beduͤrffte / vnd iſt auch ſehr vergeſſen / was man jhme heut gewiſen 
hat / oder für ein Schulrecht geben / darff es ſich des andern tages alſo roh 
vnd ſtreittig erzeigen / als ob nie kein Bereitter auff jm geweſen were / wider 
ret ſich ohne vnderlaß einer ſeiten / eine weil der rechten / eine weil der lincken 
vñ wechſelet vmb. An einem ſolchen ſtreittigen Pferd damüffen die Schen⸗ 
ckel noht leiden / hierzu muß man zeit vnd weil nemmen vnnd vnverdroſſen 
ſein / es auch nicht feiren laſſen / alle tag / will es vor mittag nicht / ſo verſuch 
es nachmittag / brich dir ſelbs ab / vnd erzuͤrne dich nicht leichtlich daruͤber / 
wann es ſihet das es nit anders ſein kan / ſo ergibet es ſich eins mahls / x, 


Vnter den Rappen iſt die beſte farb recht brandtſchwartz / kurtze haar / 
ſo da glitzen von ſchwertze / vnd nicht vil weiß / hart fleiſch auff dem Leib / mit 
griſen haaren vermenget / ſt ein anzeigung daß es arbeitſam ſeie. 


Ein Rap p ſo da gar kolſchwartz / da der gantz leib / Augen vñ Schen⸗ 
= ein farb hat / das iſt gewiß ein außbund gut Pferd / oder ein groſſer 
ch: ꝛc. 


Vnder den Fuchſen / iſt das die beſte farb Dunckelfuchs / Schweiß / 
fuchs genandt / eine Schleterechte Noͤne / vnnd nicht zuviel weiß / ein lange 
ſchmale Blaß / zieret das Pferd vnd iſt gut. 


nter den Falcken iſt die beſte NMaußfarb / oder Maußßfahl / hart fleiſch 
auff dem leib / eine ſchwartze Moͤne / dauon an vber den Rucken einẽ ſchwar 
tzen ſtrich ab vnd ab / mit ſampt dem ſchweiff / die Schenckel vnder den knien 
ſchwartz / ſt ein huͤbſche vnd ein gute farb / ꝛc. 


Vnder den Schecken iſt auch gut ſchwartz vnd weiß geſchecket. Aber 
liechtbraun vnd weiß iſt nit arbeitſam / ſind ſolche Pferd gewohnlich vntre⸗ 
we auff der ſtrewe / vnd mögen keine arbeit leiden / fo aber under den Brau⸗ 
nen haaren vil grißlechter mit vnterlauffen / die Noͤne gleichfals gemenget 
weiß vnd ſchwartz haar durch einander / auch das fleiſch auff dem leib hart / 
mögen fie wol arbeiten 

Vnter den Schim̃len iſt die ſchoͤneſte farb Apffelgrawe / mit ſpieglen 
beworffen / rund gleich wie ein Apffel hinden an den Lenden / vnd vornen an 
den Buͤge / die N oͤne mit grawen vñ weiſſen Haren vermeget / die Schen⸗ 
ckel vnter den Knien grawe / iſt auch gut / doch hab achtung auff die Augen / 

g iſt vorzeiten gewohnlich in groſſer Herꝛn Narſtallen für ein ſchoͤne 
fader ie ſie haben fie gern geritten / ſchwartz fehimel doch 
mehr ſchwartz dann greifer haar / hart fleiſch auff dem Leibe / eine ſchwartze 
Mone / keine weiſſe haar darunter / ſchwartze Schenckel vnter den Knien / 
vnnd ſchwartze Huff wie Efelsfüß / ein ſolch Pferd iſt ar beitſam / doch hab 
achtung auff das geſicht. 


Das J. Kapitel. 


Saget von der Erſten Zeumung 


der Pferde. 


HERE ANN man nuhn ein ſolch vnverſtendig 
N N ſtarck grob vnnd rohes Thier auffgefangẽ hat / alſo daß 
ses ſeine Sarcke nuhn hinder hme hat / kan es inn ſei⸗ 
\ nen Eigenſchafften abermals verglichen werden einem 
92 Beren / ſo von wegen ſeiner groſſen groben vnge⸗ 
2 ſchicklichkeit ſeine ſtercke nicht weiß zugebꝛauchen de⸗ 
ro man es auch inn allem abrichten nicht weiß ma⸗ 
chen ſoll / wiewol es zwar bißweilen von etlichen vnwirſchen Reittern ge⸗ 
ſchicht / welche von anfang etlicher zeumunge miß brauchen / als naͤmlichen 
mit harten Mundſtucken vnnd Stangen / daß ſie jhnen die Meuler vnnd 
VBuͤlder zerꝛeiſſen / zu vngelegenen zeiten mit Ruten vnd Sporen ſtraffen / 
vnnd vberhawen / dardurch nichts anders erfolget / dann das manchgutes 
Pferd durch ſolchen vnbedachten vnwirſchen Reitter verderbet / vnnd inn 
Wagen / wie man zuſagen pfleget / wañ es wol gerahtet / abgerichtet wird / 
ſo iſt meines erachtens das fuͤrnembſte / daß ein kaltſinniger Kopff vnd ges 
muͤth mit einem ſolchen ſtarcken rohen Thier / gleich wie mit einem ſchoͤnen 
Glaß vmbgange / damit es den Nenſchen lieb gewinne / dann zugleicher 
weiſe / wie ein ſchoͤn Glaß durch ein vnwirſche Perſon bald zerſtoſſen vnnd 
zerbrochen wird / alſo bald kan ein jung ſchoͤn Pferd durch einen vnwilligen 
vnwirſchen Reitter auch verderbet werden. 


Es wollen auch des theils / man ſolle ein jung Pferd mit ſchweren Ei⸗ 

fen beſchlahen / vnnd zu dem erſtenmahl inn einen tieffen Acker reiten / daß 

aber ſolches rahtſam oder gut ſeie / kan ich bei mir nicht befinden / wie es dañ 

‚auch die erfahrenheit zuverſtehn gibt / auch das werck an jhm ſelbs bezeuget 
8 vnd 

vnd mitbringet / Daß es aber nicht rahtſam oder gut ſeye / ſo will ich gůn⸗ 
ſtiger Leſer ein kleinen doch erfahrnen bericht daruon thun / doch hierin nie⸗ 
mand ſein beſſerẽ bedacht benom̃en / dañ ich befinde / bei einem junge Pferd / 
daß es ſeiner Glider noch nicht maͤchtig / vorauß ſo es ſeine vier Jar noch 
nit auß gebracht hat / ſonder iſt noch alles weich an jhme / dz glaube darbei. 
So ein junger Faal welcher feine Jar noch nicht außbracht hat / von einem 
Vnthier im Feld oder gehoͤltz nider geriſſen wird / ſo friſſet es ſolchen mit 
Knochen vnd allem / ſo bald er aber vber ſeine vier Jar iſt / vnnd daß fuͤnffte 
Jar außbracht / daß ſechſte erꝛeichet / ſo kan es nicht mehr / ſonder laßt die 
knochen ligen / vñ iſt ein ſolch Pferd gleichſam ein junger Baum ſo erſt auff 
gepflantzet ſein will / wie es dann die notturfft erfordert / ſo er gute frucht tra 
gen ſoll / muß man jm feine Jar erzeichen laſſen / vnd alſo einem junge Pferd 
igen dee feine Glider noch zur zeit erleiden vnnd ertragen 
moͤgen. 


Dann beſchlahe ich es mit ſchweren Eiſen / vnd reite mit jhme inn ei⸗ 
nen tieffen Acker / ſolle darin wol heben oder trabẽ lehrnen / ſo befinde ich das 
widerſpiel / es trabet einmahl zwey oder drey auff vnd nider / ſo iſt es ſchon er 
legen / fahet an ſchlecht vnnd reichet ſich ſelbs in die Eiſen / woes ſich nicht 
gar abreiſſet vnd den Huff damit verderbet / dañ daß Pferd iſt jung / die gli⸗ 
der ſeind ſchwach / vnd alles noch wie gemeldet zart vnnd weich an jhme / iſt 
auch feiner glider noch nicht maͤchtig / vorauß wann es auff ſchweren Eiſen 
beſchlagen wird / die jhme die Fuͤß abziehen vnnd verderben / vnd halte alſo 
‚für das beſte / einem jeden Pferd Eiſen auffgeſchlagen / wie es die notturfft 
erfoꝛdert / deſſen ein jeder Bereiter / Stallmeiſter vnd Schmidt bericht ha⸗ 
ben / vnd einen fuß vor dem andern zuerkennen wiſſen ſoll / ic. 


Auch befinde ich ſo ein jung Pferd in einen tieffen oder weichen Acker 
geritten wird / vnnd es anfahet etwas zierliches traben zulehrnen / daß jhm 
feine glider ſo noch jung ſeind außgearbeitet werde / dadurch es verdroſſen / 
jhme auch darmit muth vnd freud in allem feinem weſen hinderſtellet wird. 
Dann nimme darbei ab an einem alten abgerichten Hengſt / der bei ſeinem 
alter vnd ſeine krafft vnnd ſtercke in allen ſeinen glidern hat / auch wol abge⸗ 
richtet iſt / Gib jhm ein Schulrecht auff einem luſtigen harten boden oder 
Felde / vnnd gibe jhme alß dann eines in einem tieffen weichen Acker / nimme 
dann achtung vñſihe / welches es am geringſten ankomme / an welchem oꝛe 
er es luſtiger / auch am beſten vnd zierlichſten machet. Hu 


Derohalben ſoll ein jeder Bereitter / als ein liebhaber der Pferd / einem 
jungen Gaul / ſo er zur Schul fuͤhret / ein gut gelegẽ ort außſuchen / das be⸗ 
haltet den Reitter vnd das Pferd luſtig vnd vnuertroſſen. of 

Alſo vnnd demnach iſt diſes die erſte Zeumung bey mir wie obgemelt / 
ein kaltſinniger Kopff / vnnd eine gute ſtehte hand bey dem Bereiter / vnd zu 
einem ſchoͤnen auffgewachſenen jungen Pferd brauch ein fluͤgelgebiß mit 
zweien belzüglein / ſo kanſt du fehen vnd warnem̃en / wie das Pferd gewach⸗ 
fen vnnd feinen Kopff traͤgt / darzu brauche Kappenzeumung mit Stricken 
gemacht 


So aber ein jung Pferd auß der Kuppel kaufft wird / vnnd jhme die 
Buͤlder zerꝛiſſen ſeind / ſo da gewohnlichen nicht fehler / dann waͤſche jhme 
das Maul mit friſchem Waſſer / mit Saltz vnd Honig vermenget / alle tag 
ſauber auß / vnd brauch ein Naß band oder Kappenzaum mit einem Gell⸗ 
riemen / vnnd kein Mundſtuͤck / alſo reite es acht oder viertzehen tag / biß es 
auff den Buͤldern heil wird. 


Als dañ zeume es auff ſolch gemeldt Fluͤgelgebiß / damit es hernacher 
das Mundſtuͤck gern annemme vnnd gewohne / Sattel vnnd mach es fein 
ſauber fertig / ziehe vnd gewoͤhne es zum vortheil / vñ dieweil es bei dem vor⸗ 
theil ſtehet / ſo ſihe wie es gegůrtet on fertig gemacht iſt / ob auch alles gantz 
ſeie / damit du verſicheret ſeieſt / daß dir das rohe vnuernuͤnfftige Thier oder 
jhme ſelbs kein ſchaden zufuͤge / vnd ſchlahe alßdann mit der hand ſacht inn 
den Sattel / die Zügel doch zuuor in die lincke hand genommen / Setze dich 
auff / liebe das Pferd / biete jhme die Hand / damit es feinen Ritter lehrnet 
kennen / vnnd den vortheil lieb gewinne / nimme die Zügel gleich / den Steg⸗ 
reiff gleich vnter den Fuß / ſetze dich zu recht / die Ruthe vnnd Cappruß zeu⸗ 
mung gebrauch wie ſich deß gebuͤret / deſſen der Bereitter folt ein wiſſens 
haben. Alßdann vom vortheil hinweg gezogen / vñ ihme dieſes Schulrecht 
wie zeiger dieſer Figur außweiſet gegeben / mit A. B. bezeichnet. 


Naͤmlichen daß weite Feld zwiſchen Stall vnnd waſſer / laß es alſo je 
vber den andern tag gehen vngefehrlichen ein Monat . oderz- vnd daß es 
in allem reiten feinen Kopff gerad vnd ſtaͤht trage / vnnd wann es ein Acker⸗ 
länge zwo oder drey gangen / alß dann jedes mahl e vnd warten 
laſſen / auch laſſe das Pferd widerumb drey ſchritt zuruck gehen / fo lehrnet 
es wol auff die fauſt warten / doch daß es in allem feinem warten mit gleiche 
en füllen gerad auff ſeinẽ beinen ſtehe / auch allwegen bei einem vortheilauff 
geſeſſen / wie auch widerumb ab / das Pferd geliebet / vnd fich nicht leichtlich 
vber es erzůrnet / ꝛe. 

Das 


lo Das Erſte Buch von Zeumung / 


Das 4. Capitel. 


Dractiert von der andern Zeu⸗ 


mung der Pferde. 


Jerzu gebrauch ein ſtrack par leichter bala⸗ 
chen Stangen / mit einem geſchloſſenen Holbiß / wie es 
die eygenſchafft des Pferdes erfordert / daran ein jeder 
junger Gaul auffwachſet. Dann gleich wie einer ein ſte 
cken neben einen jungen Baum ſtecket / daran er gerad 
5 auffwachſe / alſo vñ gleichfoͤrmig waͤchſet ein jung Pferd 
an einem ſolchen Par Fangen auff. Es ſoll ſich auch der Bereitter nicht ver 
drieſſen laſſen / ſolches Pferd taͤglichen nach mittag nach der Fietterũg auff 
zuzeumen / im Standt herumbher zuwenden / auch an der heffte ein ſtund 
oder drey ſtehen zulaſſen / ſo nimmet das Pferd das Mundſtuck an / vnnd 
wird gutes Mundes / gibet jhme ſelbs huͤlff / wa es jme fehler oder mangelt / 
auch brauche Kappen zaum oder Naß band / dar zu gib ihm dieſes Schuß 
recht / die groſſen weiten vier ort / zeiger diſer Figur B. fo in der lenge von 
eim ort auffs ander 100. Schuch: den auß vnnd einrit halt mitten inn der 
forch:zwiſchen den beiden Schulrechten / da halte ſtill / ſetze dich zu recht / die 
Stangenzigel / den Kappenzaum oder Naßband / vnnd die Ruht faſſe zu⸗ 
gleich zuſamen / wie ſich das gebuͤrt / vnd daß du das abſehen dem Pferd all⸗ 
weg gerad zwiſchen den Ohren habeſt / weiſe es gemach von einem ort auff 
das ander / laß es ermelte ort wol beſuchen / darauff zuruck gehen vnd war⸗ 
ten / auff die rechte ſeiten drey mahl / das dritte mahl mitten in der furch zwi⸗ 
ſchen den beiden vier orten einſchlagen vnnd wol warten / auff die lincke ſeite 
auch drey mahl / vnd dann auff die rechte wider drey mahl / daß jhm allweg 
zwey mahl auff die rechte / vnd einmahl auff die lincke hand dz Schulrecht 
geben werde / das gib jm alle tag ein ſtund zu guter gelegenheit / dañ es laßt 
ſich nicht in ein form gieſſen / wie man zu ſagen pfleget / es iſt ein werck fo mit 
luſt zu wegen bracht ſein will / daß das Pferd vnnd der Reitter luſtig ſeie / 
dann der luſt iſt ein arbeiter. 


Wann es dann dieſe oͤrter dreymahl beſuchet hat / ſo laß es mitten inn 
der furch allwegen einſchlagen / vñ wie die vier ort abgetheilet find warten / 
biete 

biete jhme die hand / vnnd gib jhme zuverſtehen daß es recht gethan hat mit 
dieſen worten ( Alſo) vnnd liebe es / damit kommet das end wie der anfang / 
ziehe alß dann von der Schul ab. 


Auff dieſe weiſe reitte das Pferd drey wochen oder ein Monat / dem 
nach du befinden wirſt / daß es ſich anlaßt / ſo es wird diß Schulrecht mer⸗ 
cken oder in Kopff faſſen / vnd begert die oͤrter ſelbs zuſuchen / ſo laß es an ei⸗ 
nem jeden ort einmal zwey pder drey auffgehen vnd hebieren / ſo du an jhme 
merckeſt / daß es daſſelb mit luſt thut / ſo brauch auff dieſe weiſe die Schul⸗ 
oder die vier ort genant / auch ein tag oder achte / muthe jm anfangs nicht zu 
viel zu. So du alß dann ferner fuͤhleſt inn der hand vnd an dem Pferd / daß 
es von tag zu tag je laͤnger je beffer die vier ort beſuchet / vnnd willig iſt / auff 
den orten leber vnd hebirt auch pariert / ſo gib ime hilff mit der ſtim̃ /mit den 
worten / mit der Ruten vnd gantzem leibe / vñ laß es von einem ort auff das 
ander herumbher alſo fort hutſchen / wie ein Haß inn einem Koͤlgarten / alſo 
lehrnet es mit ſeine Paſſada machen / laſſe es einſchlagen / behalte es willig. 


Dieſes Schulrecht gibe jm auch ein tag viertzehen oder drey wochen / 
ſo du inn der zeit ſpüreſt / 105 es ſich je laͤnger je mehr erzeiget / daß es luſtig 
ſen / vnnd es auch in ſeinen Glidern hat / ſo muthe jme von tag zu tag je laͤn⸗ 
ger je mehr zu / vnd gib jhm diß Schulrecht alſo / zwey oder drey mal je vber 
den andern tag / vnnd allweg daß das ende komme wie der anfang / mit luſt 
auffgehoͤret / das Pferd geliebet vnnd ſchon gethon / daß es den Reitter lieb 
gewinne / vnd die Schul nicht haſſe. 

So es aber hinden nicht recht hernach folgen wolte inn ſeinen Paſſa⸗ 
den / ſo brauch die Galaden / zeiger der Figur. B. B. an einem Berg ein 
Furch / einer halben Ackerlaͤnge durchaben geſchroten knies tieff / dre oder 
vier ſchuch breit / vnd laß es oben von der hoͤhe allgemach haͤſieren biß auff 
die Furch / verhalt es im Zaum / ſprich jhm zu / brauche die Rute vnd Spo⸗ 
ren / mahne es auff / laß es die Furch ab vnnd ab ſeine Paſſada machen / all⸗ 
wegen fuͤnff fuͤrſich hinweg / als je eine höher dann die ander / doch nicht zu 
hoch / das dienet zu der wehr / vnd verhalte es darauff daß es parleret / dann 
laß es wider fort gehn vnnd fuͤnff Paſſada machen / vnnd verhalte es aber⸗ 
mahl / daß es ſtehe vnd parlere / das dritte mahl gleichfoͤrmig / alſo das es je 
allweg inn der Furch fuͤnffzehen paſſada mache / vnnd je zwiſchen fuͤnffen 
pariere vnnd ſtehe / das vier dte mahl jmmer ab vnd ab biß ans ende / ſo liebe 
es vnd laß es wol warten / vñ allgemach die Furch wider hinauff gehen biß 
auff die ebene des Bergleins / vnd gib jhme diß Schulrecht dreymahl auff 
einander ein tag oder vierzehen / je vber den anderen tag / als morgens vor 
dem futer. 


Zu dem ende / das Pferd wol geliebet vñ zuverſtehen geben / es habe es 
gar gut gemacht / ob es ſchoͤn nicht iſt / vnnd allgemach wider nach ſtall heim 
gehen laſſen / ſeiner wol gepfleget vnd gewartet. 


Das 

Das F. Kapitel. 


Gandelt von der Dritten geu⸗ 


mung / der kleinen vier ort / ꝛc. 


Darzu gebrauch dich diſer Zeumung. 


7 


& = Emlich ein wol geformiert par Stangen / 


die da zierlich vnnd dem Pferd wol anſtehn / wie es die 
\ S eygenſchafft des Pferdes erfordert / deſſen der Bereit⸗ 
N N 1 US) ter foll bericht haben / du auch inn der hand befinden 

A würſt. So es will mit der Zungen frey ſein / ſo nimb 
Sein Holbiß mit einem halben Noͤnlin oder Gaͤlglein / 
vnnd brauch darzu ein Cappenzaum / denſelbigen nit zu fruͤhe von jhme ab⸗ 
gethan / vnd gib jhme dieſes Schulrecht / die kleinen vier ort / zeiger diſer Fi⸗ 
gur mit C. bezeichnet / da es von einem ort auff das ander so, ſchuch helt / 
vnd die furch 100. ſchuch haͤlt / gebrauch es wie folget. 


Laß es von anfang inn dem einritt ſtehen mitten inn der furch / vnd ei⸗ 
ne weil warten / liebe das Pferd / ſetze dich zurecht / die Stangenzuͤgel gleich 
angezogen / vnd auch die Cappenzeumung gebraucht mit ſampt der Ruten 
wie ſich das gebürt / vnd laß es in der Furch hinauff gehen / fuß für fuß / biß 
mitten inn das Schulrecht / die kleinen vier ort genandt. Vnnd weiſe das 
Pferd auff die lincke hand / vnd laß es auff die rechte ſeite herum̃ gehen / von 
einem ort auff das ander / drey mahl / daß es drey mahl herumbher komme / 
das dritte mahl mitten in der Furch einſchlagen / vñ warten mit dieſen wor 
ten Calfo) 

Dann laß es alſo mit fort gehen die Furch hinab inn die andern vier 
ort / wende jme den Kopff auff die rechte hand / vñ laß es auff die lincke hand 
gehen gleichfoͤrmig / von einem ort auff das ander wie auff die rechte beſche⸗ 
hen / vnd das dritte mahl einſchlagen / mit diſen worten (alſo) damit weiſeſt 
du dem Pferd / vnd verſtehet auch was du an es begereſt / vnnd jhme für ein 
Schulrecht geben wilt. Brauche die ſtim̃ / die Rute / ſprich jhme mit luſt zu / 
vnnd laß es die furch hinauff traben / biß zu mitten inn das Schulrecht / da 
mahn es auff / vnnd in allem auffmahnen / ſo verhalte es das es ee 

wende 

wende es auff die lincke hand / vnnd gib jhme das Schulrecht auff die rechte 
hand / daß es ſeine Paſſada von einem ort auff das ander mache / vnd die oꝛt 
wol beſuche / dreymahl herumb / vnnd das dritte mahl hoch einſchlage / dar⸗ 
auff drey paſſada hinweg mache / biß an die lange Furch / alßdañ laß es wi 
der zurück gehen / daß es mit den vordern fuͤſſen mitten inn dem Schulrecht 
ſtehe / halte ſtill mit denen worten Calfo) 


Dieſes Schulrecht gibe jhm dreymahl auff vnnd ab wie obgemeldt 
vnd das dritte mahl laß es von vnden hinauff / auff die Furch hinauff / haͤſie 
ren / vnnd aber kein ſtarck Cariero biß in daß ober Schulrecht / da verhalte 
es in dem Zaum daß es ſtehe vnd pariere / vnnd in allem parieren / wende es 
auff die lincke hand / gib jhme die halben vier ort auff die rechte hand / vñ laß 
es die ort gleichfoͤrmig einer halben volta wol beſuchen / die Furch wider 
hinab lauffen mitten in das Schulrecht / wende es auff die rechte hand / vnd 
gib jme die halben vier ort auff die lincke hand / vñ wider die Furch hinauff / 
das Schulrecht wider wie vorgemelt auff die rechte hand geben / vnnd das 
dritte mal die furch hinab / vnd mitten inn der langen furch da ſtutze es vnnd 
mache das end / vnd in allem ſtutzen laſſe es drey Paſſada hinweg machen / 
laß es wider zu ruck gehen / daß es mit ſeinen vordern füffen wie es in allem 
beſchluß geſtanden iſt / alſo mache ein end daran / liebe das Pferd / thu jhme 
ſchon / gib jme zuverſtehen das es recht gethan hat. 


Vnd ehe du herauſſer zieheſt / laſſe es fuß fur fuß auff vnd nider gehen 
inn den beiden Schulrechten / von einem ort auff das ander / vnnd an jedem 
ort drey mal herumbher kommen / alß dann ſo ziehe das dritte mal mitten in 
der Furch von dem Schulrecht ab / fo kommet das end wie der anfang / reit⸗ 
te es heim / pflege vnnd warte ſeiner wol / daß das Pferd den Reiter kennen 
lehrne vnnd lieb gewinne / dieſes Schulrecht gib jhme ein Nonat lang oder 
zwen / als vber den andern tag / daß du in allem ſeinem weſen befindeſt / daß 
es auff die hand warte / vnd alſo pariere / daß jm weiter nichts wol zuzumu⸗ 
ten / vnnd des Cappenzaums nicht mehr bedarff / ſo wird es einem abgerich⸗ 
ten Pferd verglichen / alßdann gib jme dieſes Schulrecht zu acht oder viert⸗ 
zehen tagen ein mal oder zwe / daß es nicht vergeffe vnd ein gute hand dar⸗ 
bei bleibe / damit es nicht jrꝛ in dem Maul werde. & 

Sie ein ſolches Pferd zu 


Probieren. 


ER da will dieſes gemelte Pferd / ſo ein ab⸗ 
gerichtes Pferd genandt wird / probieren / obes auch 


luſtig ſeine Dubada auff vnd ab mache / das ende vnd den beſchluß an dem 
oꝛt gemacht / da der anfang genommen worden / ſo wird er befinden ob das 
Pferd zu vnd von dem Mann willig / hertzhafftig / wol begegne / vnnd recht 
gezeumet ſeie / zeiger dieſer digur mit D. 


So du befindeſt in der hand / daß es etwas fort trucken / vnnd hart in 
der fauſt fein wolte / an denen orten da es Parieren vnnd feine Carueta ma⸗ 
chen ſoll / ſo brauch dieſes Mundſtuck. Ein Kappenmundſtuck genant / mit 
einem Gaͤlgel vnd glatten runden waltzen / ſo wirſtu es inn der fauſt ein gut 
tes ringer vnd leichter befinden. 


Dieſe abrichtung der vier ort geuandt / zeiger vorgehender Figur / zei⸗ 
get an / das ein Pferd hertzhafftig gerad begegnet / vñ wol auff die fauſt war 
tet / auch was man an es begeret daß es pariere / gibt eins geraden Reitter / 
daß er feinem Gegentheil oder widerpart / es ſeie inn ſchimpff oder ernſt / da 
man die Maulſchellen außthellet / es ſeie im Spieß oder mit der Wehꝛ / wol 
im̃ Geſicht haben vnd begegnen kan / vnd er das Pferd mit der lincken hand 
in ſeiner macht vnnd gewalt habe / wa er es hin wende oder kere / von oder zu 
dem Mann / hinder oder vorſich / ſo iſt es willig vnd parieret / auch ſtehet jh⸗ 
me allweg die rechte hand frey / ꝛc. D 

Das 6. Kapitel. 


Ein Jung Pferd zu lehren / 


Daß es hertzhafftig vnd wol be⸗ 
gegnet. 


) In Pferde ſo noch Jung auff dieſe weiſe ab⸗ 
zurichten / ſo ſtelle erſtlichen ein tag oder acht einen alten 
abgerichtẽ Gaul in den Stall neben ihn / dz ſie einan⸗ 
der gewohnen vnnd wol erkennen lehrnen. Alß dann 
nimme das Pferd vor oder nach mittag / mache es mit 
luſt fertig / daß das Pferd / das Wetter / Bereitter vnd 
alles luſtig ſeie / dañ ſolches werck mit luſt will verzichtet fein. Alſo ſetze dich 
darauff / dein Mittgeſell auff den andern alten Gaul / vnd daß ein jeder inn 
feiner rechten fauſt einen Bruͤgel in geſtalt ein Kuͤriß Bruͤgels habe / vnnd 
ziehe alſo mit beiden Pferden neben einander hinauß / auff das ort da es dir 
am gelegneſten iſt / vnnd gib jme dieſes Schulrecht / zeiger dieſer Figur mit 
E. bezeichnet / nemlichen zwo Fuͤrch neben einander vngefehrlich 20. oder 
30. ſchritt lang / an jedem ort mit einer runden Volten / inn der mitten den 
grund auffgeworffen / den auß on einritt halt mitten in der laͤnge der furch / 
daß in allem einziehen die beide Pferd einander mit den Koͤpffen begegnen / 
dann beyden Pferden zug leich zugeſpꝛochen / mit der im huy / alſo mit einer 
dem andern die hand gebe / die Pferde geliebet / neben einander halte bliben / 
vnd die Pferd ſich wol beriechen laſſen. Alß dann ſetze dich zu recht / faſſe die 
Stangenzigel gleich vnd ziehe alſo mit von einander / die eine furch hinauff 
die ander hinab / vnd an jedem ende der furch die Pferd laſſen auff die rechte 
hand in der runden Volten herumbher gehen / biß in die ander furch / da laß 
jn warten / vnd allweg wañ ſie herumbher kommen / einer achtung auff den 
andern habe / daß die beide Pferde zugleich angehen / damit ſie zugleich all⸗ 
weg mitten in der furch auff einander treffen / vnnd vor allem treffen daß al⸗ 
te Pferde zu ruck gehalten / dem Jungen zu gefprochen mit der ſtim̃ huy / vñ 
jn mit ernſte laſſen fortgehen / ſo wird das junge Pferd hitzig / vnd des alten 
Pferdes begeren. 

Alſo laß die beide Pferde fuß für fuß die furch auff vnd ab / mit einan⸗ 
der vmbwechßlen / vñ allweg die beide Bruͤgel einander treffen / daß es laut 
Elöpffer, | Alſo 

Alſo mit fort gehen laſſen in der Volten herumbher vnd nicht warten. 
Alß dann dreymahl inn allem traben auff einander treffen mit den Kuͤriß 
brüͤglen / vnnd das dritte mahl an jedem ende der Furch inn allem traben / ſo 
laſſe die beide Pferde einmal auffgehen / ſprich jhme zu / vnnd laß in der runs 
den Bolten feine Curueten machen / gibe jme drey gerade Cariero auff ein⸗ 
ander / daß ſie in allem Cariero wol begegnen / vnd mit dem Küriß bruͤglen 
einander wol treffen / das dritte mahl inn aller voller Carier vnnd in allem 
treffen ſtillhalten / einer dem andern die hand gebe / die Pferde geliebet vnnd 
zuverſtehen geben / das ſie recht gethan haben / vnd die Pferde einander wol 
beriechen laſſen. a 


Alß dann die Pferd allgemach widerumb drey mal fuß fuͤr fuß laſſen 
auff vnnd abgehen vnd vmbgewechſelt / daß das ende komme wie der an⸗ 
fang. 


Das drittemal bei einander ſtill gehalten / die Pferd geliebet / mit ein 
ander zugleich von der Schul abgezogen / vñ fie fuß für fuß neben einander 
nach dem Stall gehen laſſen / ſie gepflegt vnd gewartet wie es die zeit erfor 
dert vñ auch gebuͤrt. Dieſes Schulrecht gib den Pferden acht tag an einan⸗ 
der / alle tag einmal / alßdann ſo nimme zwey Schwerter / gleichfals zwey⸗ 
Fechtrapieren / vnnd auff ermelte weiſe wie die Bruͤgel das Schulrecht mit 
beiden Schwertern gebraucht / Für dz dritte imme zwey geladene Rohr / 
die brauch auff die weiſe wie folget. Erſtlichen die Pferd laſſen in der Furch 
begegnen / vnnd ich wol beriechen / wie obgemelt / drey mal auff vnnd ab / all⸗ 
gemach fuß für fuß / zum andern drey mal auff vnd inder traben / das dritt 
malan den oͤꝛtern auffgemahnet / zugeſprochen vnd ſeine halbe Volten dar⸗ 
auff machen laſſen / vnd zugleich eine Cariero auff vñ ab / mit auffgezognen 
hanen / die Rohr inn die hoͤhe gehalten / das dritt mal inn allem treffen inn 
mitten beider Furch loß geſchoſſen / vñ ſtill gehalten / den Pferden zu geſpro⸗ 
chen / vnnd allgemach das Rohr fuͤr die Naſe N das ſie das Puluer 
riechen gewohnen / vñ die Büchſen / Wehr vnd Schwerter kennen lehrnen / 
auch Hertzhafftig vnnd wol begegnen / damit ſie zu allen Ritterſpielen inn 
ſchimpff vnd ernſt zugebrauchen ſeien. 


Ein ſolch abgerichtes Pferd laß dir lieb ſein / vnd halte es ſchon als ein 
ſchoͤn Kleinot / welchem es auch in ſeinen eygenſchafften verglichen wird. 
Das 

Wie man mit einem ſolchen auff 


die vier Ort abgerichten Pferd / ſeinen Herꝛn 
oder zuſehern ein Schulrecht ſchencken ſoll. 


I Yerzu gebrauch dich folchen Schulrechts 
zeiger diſer Figur mit F. verzeichnet / den auß vnd ein⸗ 
ritt halt wie verzeichnet / gilt gleich an welchem ort / doch 
aß die Recht hand auß wendig der Schul / vnnd dir 
frey ſtehe / inn dem einritt laß es die Furch hinauff gehen 
biß an das ende der Furch vnd warten / alß dann laß es 
dreymal auff die rechte Hand wider herumbher gehen / inn die ander Furch 
wider hinauff an das ander ende vnd warten / gleichfals dreymahl auff die 
lincke hand herumb gehen / aber mal fort in die dritte Furch widerumb wars 
ten / wider dreymal auff die rechte hand herumb / die vierte Furch abermahl 
fort / vnnd an dem end der Furch warten / auff die lincke hand wie gemelt he⸗ 
rum gehen laſſen / ſo mercket das Pferd was du von jm begereſt / vnnd jhme 
fuͤr ein Schulrecht geben wilt. An dem ende der Furch / da du den anfang 
gemacht haſt / da ſetze dich zurecht / nimb die Stangenztgel gleich / vnnd die 
Ruht wie ſich das gebůrt / mahne es auff / prich jme mit luſt zu / daß es feine 
Paſſada inn der Furch fuͤrſich hinweg mache / biß an das end der Furch / da 
laß jhn in der Volten feine Laruetẽ vmb den hauffen grund herumb mache / 
einmal zwey oder drey / darnach du befindeſt daß das Pferd luſtig ſeie vnnd 
auch im Rucken habe / vnnd alſo fort an von einer Furch inn die ander feine 
Paſſada mache / vnd alſo an jedem ort da du den anfang gemacht haſt / auff 
der rechten ſeiten ſeine Carueten zu dem beſchluß / vnd drey Paſſada inn der 
Furch darauf hinauß machen Alß dann liebe das Pferd / thu jm ſchon / vnd 
gib jm zuverſtehen / daß es recht t hat / vnnd laß es alß dann zum ende 
vnd beſchluß fuß fur fuß von einer Furch in die ander / vñ an jedem ort drey 
mahl inn der runden Volten herumb gehen / da du den einritt gehalten / da 
reitte wider hinauß / ſo kommet das ende wie der anfang / das Pferd ſo diſes 
Schulrecht recht machet / muß ein wolabgericht Pferd ſein / dañ es thut ſein 
Schulrecht auff die vier oꝛt / macht feine Paſſada fürfich hinweg von einem 
ort auff das ander / vnd an jedem ort ſeine Carueta in der runde / halb vnnd 
gantze Volten darauff / vnd was mañ an es begeret ſo pariert es / vnd wird 
verglichen einem wol abgerichten Pferd. Daß 


ch von Zeumung 

Das 8. Kapitel. 


Sin Pferd bei der Erden zu 


der Arbeit abzurichten / daß es zu vnd 
von dem Mann willig iſt. 


RG, Sffdiefeweifeein Pferd zu der Arbeit abzu⸗ 
richten / ſo brauch dieſe zeumung / als nemlich ein leicht 
N 65 ſtrack paar Balachen ſtangen / mit einem beſchloſſenen 
N: Holbiß vnd Cappenzaum / darzu gib jhm dieſes Schul 

recht / zeiger der Figur mit G. gezeichnet / den auß vnd 


EN 


A 


\ 
a } N 
PR einritt halt zwiſchen den drey Ringen / liebe es / ſetze dich 


zu recht / laß es fuß fuͤr fuß / auff die recht hand herumb gehen inn dem einen 
Ring / in dem andern auff die lincke auch einmhal / in dem dritten widerumb 
auff die rechte hand / daß es allweg zwey mahl auff die rechte / vnnd ein mal 
auff die lincke hand komme / in dieſem Schulrecht bringt mã ein Pferd auch 
darzu / daß es willig iſt / ſo ſich ſonſt einer oder der andern ſeitẽ wegeret oder 
wideret / laß es alſo traben ein halbe oder gantze ſtund / darnach du befindeſt 
das Pferd willig fein. Dieſes Schulrecht gib jhme alſo viertzehen tag / drey 
wochen oder ein Monat lang inn dem trab / darnach ſich das Pferd anlaſ⸗ 
ſet / ſo du alß dann befindeſt im traben / daß es nicht begere auß der Schul zu 
weichen / vñ wartet wol auff die hand / ſo gib jm dieſes Schulrecht als vber 
den andern tag. Erſtlich fuß fuͤr fuß wie obgemelt / drey mal von einem 
Ring inn den anderen / alß dann laß es traben / vbereile es vñ ſprich jhm zu / 
daß es anfange Callopieren / vnd laß es in den drey Ringen von einem inn 
den andern Heſieren fuͤnff oder neun mal / den beſchluß mach da du den an⸗ 
fang gemacht haſt / zwiſchen den drey Ringen / liebe das Pferd vnd laß es 
fuß für fuß dreymal vmbher gehen / alß dann ziehe von der Schul ab / war⸗ 
te ſein / vnd thu jme ſchon. Dieſes Schulrecht dienet zu der arbeit / vñ richtet 
das Pferd ab bei der Erden / wird auch verglichen einem abgerichtẽ Pferd / 
dieſes Schulrecht gib jhme ein Monat lang. 

So du alß dann befinden wirft daß das Pferd Pariert vnd gehoꝛſam 
leiſtet / doch wolte auff dem beſchloßnẽ Holbiß etwas hart fein vor der fauſt / 
vnd mit der Zungen frey / ſo zeume es auff ein paar ſtangen / die jhm zierlich 
vnd wol anſtehen / wie es die eygenſchafft des Pferdes erfordert / vnd mit ei⸗ 
nem halben Moͤnlein / ſo iſt die Zung frey / darzu gib jhme diß Schulrecht / 
nämlich ein lange Furch an jedem ort mit einer gantzen Volten / in der mitte 
derſelben den grund auffgeworffen / zeiger dieſer Figur G. G. Mitten in 
der Furch allweg halte den auß vnd einritt. D 

Das 9. Kapitel. 


Vibet bericht von der letſten 


Zeumung / ſo ein Pferd ſtarck inn den Half 


gewachſen / mit gewalt zu zeumen / daß es 
bei dem Mann bleibe. 
re 


FAR Ann ein jung Pferd wie vermeldet ſtarck in 

Halß gewachſen / zeiger diſer folgender Figur H. vnd 
(du wilt es zu der arbeit abrichten / ſo gebrauch diſe zeu⸗ 
mung / ein Niſerol vnd eingeſchloſſen Holbiß / mit lan⸗ 
N gen Balachen ſtangen vnnd einen breiten abſatz inn ges 
ſtalt eines Wolffangels / diſe zeumung zuſamen geſpan⸗ 
nen in ein Hauptgeſtell / das Mundſtuck genetzet mit friſchem Waſſer / das 
Pferd auffgezeumet vnd fertig gemacht mit ſampt einem inderzůglein an 
jedem ende mit hacken vnd federn / vnd auff jeden ſeiten des MNiſerols die ho⸗ 
cken in beide Ring geleget / dem Pferd den Kopff auff das kuͤrtzeft herbei ge⸗ 
ſchweiffet / die Stangenzugel mit einer ſchlauffen angezogen / glſo daß die 
Stangen gleich ſtehen / vnnd das Pferd an eine Heffte geſtellet / daß es frey 
ſtehe vnd daran koͤnne herumbher gehen / ſo gibet me das Pferd ſelbs huͤlff / 
vnd fulet was jhme fehle vnd mangele. 


An ermelter Heffte laß es alle tag zwo oder drey runde ſtehen / ſo kanſt 
du ſhme ſeine eygenſchafften abſehen vnnd mercken / wie vnnd wamit dem 
Valßfigrugen Thier oder Pferd fein Kopff zubrechen ſeye / u. 

Den andern tag widerumb gleicher geſtalt das Pferd auffgezeumet 
onnd fertig gemacht / einen Sattel darauff geleget / ober dieſe zeumung alle 
ſampt das Pferd zu dem voꝛtheil gervöhner/auffgefeffen vnd geliebet / darzu 
gib jhme dieſes Schulrecht / zeiger der Figur mit J. Zwen groffer weiter 
Ring / vngefehrlich einen zwentzig oder dreiſſig ſchuch weit / in der mitte der 
beiden Ring / halte den auß vnd einritt / vnd laß es auff die rechte hand eins 
mal allgemach herumbher gehn / auff die lincke hand auch ein mal / vnd wi⸗ 
derumb auff die rechte hand / Alßdann zwiſchen den beiden Ringen da hal⸗ 
te ſtill / aß es zuruck gehen / ſo lehrnet es warten. 


Alß dann fang an / ſprich jme mit luſt zu / laß es traben in beiden Rins 
gen herum̃her / eine halbe ſtund lang / von einer feiten auff die ander / als dañ 
auff der rechten hand auffgehoͤꝛt / wie du angefangen haſt / vnd zwiſchen den 
beiden Ringen ſtill gehalt / das Pferd geliebet / fuß fur fuß laſſen herumb⸗ 
her gehen / auff jede ſeite einmal / zieh von der Schul ab. 


Solches Schulrecht gib jhme einen Monat oder zwen / darnach ſich 
das Pferd anlaßt / als vber den andern tag ein ſtund lang / fo brichſt du jme 
den ſtarcken Half nicht allein / onder den gantzen leib. 


Wann du als dann befinden wirſt an der Heffte / vnder dem Mann 
oder in der hand / daß ſich das Pferd ergeben wolte / daß jhme der Haß ge⸗ 
brochen / wartet auff die fauſt vnnd begeret ſelbs nach dem Sdeundſtuck zur 
greifen / ſo gebrauch dieſes par ſtangen. 


Ein offen Holbiß mit Balachen ſtangen / mit einem breiten abſatz vñ 
vberwurff. Das offen Nundſtuck behelt das Pferd bei dem ann / vnd 
iſt mit der Zungen frey / der breite abſatz behelt das Pferd inn der hoͤhe / auch 
gehoͤret ein leichte hand darzu / der vberwurff iſt der Stangen ein zier / vnd 
ſchlecht ſich ſelbs auß dem vorbüg. Zu dieſen gemelten Stangen brauch ein 
Naß band ſampt einem Gellriemen / darmit es nicht lehrne auff dem offnen 
Mundſtuck oder Naß band ſeinen Kopff vnſteht tragen / vnd richt es ab zu 
der arbeit / darzu gib jhm diß Schulrecht. 


Eine lange furch an jedem ort mit einer gantzen Volta / mitten inn der 
urch den auß vnd einritt / doch daß inn mitte der Volta der grund auff ge⸗ 
worffen ſey / damit es nicht ehe koͤnne einſchlahen / vnd anderſt dann inn der 
Furch / mitten inn der Furch ſtill gehalten / vnnd das Pferd geliebet. Setze 
dich dann zu recht / imme die Stangenzuͤgel gleich / bꝛauche das Naßband 
vnnd die Ruthe zugleich wie ſich das gebüͤret / laß es allgemach die Furch 


hinauff gehen / an dem ende der Furch ein kleines warten vnd zuruck gehen / 
geliebe es. . ar⸗ 


vnd Abrichtung der Pferde. 

Darauff alſo bald gib jhme die halb oder gantze Volta auff die rechte 
hand / vnd laß es an der furch wie es einſchlecht wider warten vnnd zu ruck 
gehen. Alſo mit laß es die furch hinab gehen / an dem ende der furch gib jhme 
die volta gleichfoͤrmig guff die lincke hand / vnd gib jhme dieſes Schulrecht 
dreymal allgemach auff vnd ab / wie obgemelt / zeige vñ welſe es dem Pferd / 
ſo weiß es was du von jhme begereſt / vnnd jhm für ein Schulrecht geben 
wilt. f 


Alß dann laß es dꝛeymal auff vnd ab traben / nach dem traben gib jme 
ein gerade Cariero die furch dreymal auff vnd ab / vnd laß es in voller Ca⸗ 
riero bei der Erden feine halbe oder gantze Volta machẽ / vñ mahne es nicht 
auff / darnach du befindeſt daß das Pferd luſtig oder im Rucken hat. Das 
dritte mal ſoltu auff den auß vnd einritt beſchlieſſen vnnd warten laſſen / es 
gelieben vnnd zu verſtehen geben / das es recht gethan hat. Alſo bringeſt du 
es dahin / daß es von vñ zu dem Mann willig iſt / vñ ſeine halbe oder gantze 
Volta bei der Erden machet / wird auch verglichen einem abgerichtẽ Pferd / 
doch will es in der uͤbung behalten ſein. N 


Vnnd damit es nicht vergeſſe / ſo gib jhme dieſes Schulrecht als vber 
den andern tag / ein Monat oder zwen / vnnd darnach allezeit wann du der 
weil vnd das Pferd den ſtand hat / ꝛc. Darnach zeume es auff ein zierliches 
Parſtangen mit einem widerbüg vnd vberwurff / vnd auff ein offen Holbiß / 
wie es abgericht iſt worden. 6 


So es aber würde auff das MNundſtuck tringen / etwas hart fuͤr der | 
hand werden / ſo gebꝛauch ein Kappenmundſtuck mit einem Gaͤlglein vnnd 
runden waltzen. 


So abrr ſolche zeumung alle an einem ſolchen halßſtarrigen Pferd nit 
helffen wolte / fo würde alß dann dieſes die naͤchſte vnnd beſte zeumung ſein / 
wie man pfleget zu ſagen / ein Kienreiff mit vier Kampffredern / das ſeind 
vier Reder an einem Wagen / vnnd ein krentzlein auffgeſetzet / das iſt ein 
Commet / vnd laß in den Wagen oder Pflug ziehen / vnd den Acker helffen 
bawen / darzu er beſchaffen iſt / dann es iſt nicht weniger / vnd die warheit an 
ihm ſelbs / ein Pferd das inn feinen eigenſchafften begabet iſt ( wie anfangs 
berichts gemelt) ſo da ſoll ein groſſen Herꝛn tragen / das kommet darzu / hie⸗ 
gegen aber was zum Ackerbawe vnd zug beſchaffen / kom̃et gleichfals auch 

ar zu. 


Wiewol ich gern einen fernern vnd weitern bericht / dieſer vnnd aller⸗ 
hand zeumungen des gantzen Buchs thun / vnd von einem jedwedern Par⸗ 
fangen vnd Mundſtuck inſonderheit Tractieren vnd handlen wolte / So 

befinde 

befinde ich durch lange vnnd weither gebrachte erfahrenheit / die ſachen inn 
grund alſo geſchaffen / daß ein jedweder Bereitter on liebhaber dieſer kunſt / 
ſo ein Zeumer will genant ſein / auch ein liebhaber iſt dieſer Kunſt / dz taͤgli⸗ 
0 bereitten vnd uͤbunge in die erfahrenheit komme / was zeumen ſeie vnnd 
erfordere. en 


Lehrnet allmit die eygenſchafft der Pferd / ſo daß Principalhierinnift 
techt wol erkeñen / daruon im erſten Capitel dieſes Buchs vermeldet wird / 
das erſtlichen war zunemmen / warzu das rohe ſtumme Thier geneiget vnd 
genaturet ſeye / dann ſolches alles laßt ſich nicht inn ein form gieſſen / es war 
auch nie keiner kein Meifter geboren. Derohalben fleißig zuſehen vnnd 
achtung zugeben / auff die Inclination vnd neigung / was naͤmlich einem je⸗ 
den Pferd ſeiner art vnnd eigenſchafft nach / fuͤr Stangen oder Mundſtuck 
zur zeumung tauglich ſeyen zu gebrauchen / deſſen dañ ein jedweder erfahr⸗ 
ner dieſer Kunſt gut wiſſens haben wird / hab doch zum vberfluß zu ettlich⸗ 
en ( was ſie fuͤrnamlichen für ſich jhrer art nach zeumen / etwas beſſeren be⸗ 
richt darauß zuſchaffen / weil von ſolchen inn vorgehenden zeumungen mel⸗ 
dung beſchicht) hinzu zuſetzen nicht vnderlaſſen wöllen / vnnd wird der er⸗ 
fahrene der vberigẽ ſo noch viel / vñ aller hand gattung / wie in diefem Buch 
zu ſehen / ſich wol mit nutz zugebrauchen haben vnd wiſſen / welche auch den 
jhenigen / ſo noch zur zeit nicht ſonders hierinn bericht / hernach durch ange⸗ 
wendten fleiß vnd uͤbung zu erkantnuß vnd erfahrenheit / auch ſonderlichen 
nuͤtzlichen gebrauch / reichen vnd dienſtlich ſein moͤgen. Verhoffende es wer⸗ 
de ein guͤnſtiger Leſer jhme hierinn mein gut meinen / vñ angewendten fleiß / 
ſo ich alſo auff das trewhertzigeſt dargethan / vnd erzeiget / jhme angenem 
vnd gefällig fein laſſen / ꝛc. 

Das lo Kapitel. 


Dagt von einer anderen Jeu⸗ 


mung / ſo da mag ein Kron vnd zlehr aller 
Zeumung genennet werden. 


S hat der hoch vnd wolberuͤmbte N Griſi⸗ 
amus in feinem Buch vnder andern vo dieſer Zeumũg 
geſchriben vmd meldung gethan / welches dann ein fon» 
der feines ſtuͤck vnd eine ziehrde / feinem Herten oder zu⸗ 
ſehern auff einem wol abgerichtẽ Pferd / auff einem Ge 
biß ſo man inn die Backen ſchraubet / ſonder vnnd ohne 
Hauptgeſtell ein Schulrecht zuliffern vnd zugeben / darumb ich auch jhme 
alß dem erfinder ſolchen ſtuͤckleins zu ehren / fo ich iuſt vnnd recht befunden / 
zu dem / weil von vnderſchiedlichen Fuͤrſtlichen Hofflaͤgern mir darum̃ ge⸗ 
ſchriben / vnnd Ich erſucht worden / den abriß ſolcher ſtangen vnnd Nund⸗ 
ſtuck zeiger dieſer beygefuͤgten Figur / allen vñ jeden dieſer Kunſt liehabern / 
Trucken vnd anzeigen laſſen: Will alſo hiermit oder hier inn nicht meinen 
Ruhm geſucht / als der ich der Inuentor ſolches / oder dem er fahꝛnen etwas 
dardurch zubenemen / ſondern den liebhabern dieſer Kunſt / vnnd guthertzi⸗ 
gen / meinen fleiß zuſpuͤren / angedeute Zeumung hiehero inn diß mein Tra⸗ 
ctaͤtlein geſetzt haben. Vnd ob wol (wie zugeſchehen pfleget) mißgoͤnner vñ 
Klügling were / ſo da jrgendt auß miß gunſt vñ vnuerſtandt / ſolchen meinen 
fleiß vnd muͤhe tadelen oder vbel deuten wolten / ſo wuͤrd doch ohne zweiffel / 
bey Verſtaͤn digen dieſer Kunſt / allzeit das Werck den Meiſter / wie man 
zuſagen pfleget / loben vnd Ruͤhmen. 

Ein 

Lin newe Muſter von Balachen 


fangen mit einem Wolffs angel oder abſatz / an ein jedwe⸗ 


dern Hengſt / dar auff zu zeumen / Er ſey gleich alt oder jung / dauon ein kur⸗ 
gen bericht zuthun / wie man dieſelbige gebrauchen ſoll / deſſen der Zeumer ein 
bericht zuvernemmen hat / doch dem erfahrnen nichts ent⸗ 
nommenoder vorgegriffen. 


d Rſtlichen einem jungen Hengſt / ſeind die 
Kuffer vnnd Bilder ſchmal vnd ſcharff: So nimb erſt⸗ 
lich dieſes geſchloſſen Holgebiß mit Ne I. bezeich⸗ 
net / darzu gebrauch Eapruſſen Jaumen / võ Stricken 
X gemacht / ein Ketten / oder Naßband / darnach du den 
Hengſt befindeſt. 


Zum andern / ſo ein Hengſt er fen gleich alt oder jung befindeſt die Küf 
fer vnd Bilder breit vnd ſtarck / vnd will mit der Zungen frey fein: Sonim 
das ander offen Holgebiß mit Ne II. 


So er aber wolt vnder ſich vnnd begert die ſtangen anzuſetzen / 
ſo nimb daß dritte gebiß / mit einem Ganß kragen / vnnd mittelſtuck / mit 
Ne. III. oder das vierdte mit Nuſcheln mit N IIII. onnd den ab⸗ 
ſatz der Stangen breitt / Dann ſo breitter er iſt / ſo mehr der Hengſt den 
Kopff in der hoͤhe tragt / er ſoll aber vnder tags mit vleiß offt gezeumbt / vñ 
allweg ein gute ſtund darauff ſtehn laſſen / ehe man jhnen auß reitten will / 
Darzu volgt vnd erforderts auch zu allen Zeumung ein leichte hand / vnd 
ein kaltſinnig Gemuͤdt / vnd in feinem gang vnnd weſen nicht zu vbereilen / 
vnd darzu gebrauch das weitte Feldt / vnd laß jhn offt warten vnd ſtillhal⸗ 
ten / vnd zu Ruck gehen / oder gib jhme die Handt / vnnd ſprich jme zu / alſo / 
alſo / ſo / ſo. f 

Ein ander Gebiß zum dritten / welches genant wird ein Janitter ge⸗ 
biß mit N' V. Darauff ein jedweder Hengſt zu zeumen / es ſey gleich wz 
Lands art er wolle / in Teutſch oder ein welſch Pferd / daß da fort eilet vnd 
deß wegs begehret / die Stangen auff die art wie formiert / oder wie ſich die 
elgenſchafft de Pferds erfordert. will er mit der Zung frey fein? fo laß das 

Nundſtuck offen vnnd mit Knoblauchs waltzen / oder mach dz Mundſtuck 
mit einem Gaͤlglein / vñ Knoblauchs waltzen / deß der Zeumer wird ein bes 
richt haben. e. Ä NN. 

Ein Mittel fur das Zun⸗ 


gen außrecken. 


JFewol viel onnd mancherley Mundſtuck von 
V O allerhand felgamer gattungẽ / auch wol ſo hart / die ich auch 
N 2 einem Eſel / will geſchweigen einem ſchoͤnen jungen vñ wol 
N BD auffgewachſenen Pferde nicht wolte einlegen vnd einſpan⸗ 
nmnen pflegen beſchriben vnd gemacht werden / ſeitemahl mit 
ſolch en nuhr das Maul vnd Buͤller zerriſſen on alſo ein Pferd jrꝛ gemacht 
vñ verderbet wird. So hab ich doch eine andere weiſe vnd mittel / nehꝛ dann 
einmahl gebraucht vnd gut befunden / welche auch gerecht / vnnd dem Pferd 
ohn allen ſchaden auch weder am freſſen oder geſchꝛey verhinderlich iſt / wel⸗ 
ches / wiewol nicht weniger es dem vnerfahꝛnen ſeltzam möchte fuͤrkhom̃en / 
wie es auch moͤglich / (weil dem Pferd die Zunge muͤß abgeuom̃en werden) 
10 ſolches ohne ſchaden koͤnne geſchehen oder zugehen / dieſem nuhn thue 
alſo. 8 6 


Nimme wahr vnnd gib gut achtung / wie lang oder weit es die Zung⸗ 
laßt fuͤrgehen oder außbenget / es ſeye Obwendig / vnder oder neben dem 
Mundſtuck / alſo faſſe die Zung nach ſelbiger maaß mit einem folchen In⸗ 
ſtrumentlein / ſo ſich einer kleinen Bremſſen vergleichet / wie dann beygefuͤe 
gte vnd hieunden verzeichnete Figur auß weiſen thut / ſchnelde die Zung alß 
dann mit einem Schermeſſer rund vmb das Inſtrument / als viel vnd weit 

ſie fuͤrher gehet herab / duͤſche alßdann die kleinen d leiſch aͤderlein mit einem 
heiſſen Stimmel / thue demnach das Inſtrument widerumb auff / doch bes 
halte die Zung noch in der hand / wa die adern nicht genug geſtillet / vñ noch 
mehr ſchweiſſen wolten / ſo düͤſche fie mehr vnnd beſſer mit gedachtem heiſſen 
Stummel. Streiche jhme alß dann deß beſten Honigs auff den Brand al⸗ 
len tag ein mahl drey oder vier / ſo leſchet der Brand / vnd ſchicket ſich inn ta⸗ 
gen . oder . zurheilung. 


Hier zu nimme alßbald die linde Fieterung für die hand / als naͤmlich⸗ 
en den Habern in lawlecht waſſer eingeweicht mit einem wenig Honig ver⸗ 
menget. Auch brauche gut weich oder lind Haͤuw / wie es die Metziger den 
Maſt Ochſen zugeben pflegen / Daß trincken fol auch lawlecht vnnd nicht 
zu kalt ſennmit Honig vermenget / darein lege Schwallwurtz vnd Baldri⸗ 
an. Inn einem tag oder viertzehen iſt das Pferd widerumb heil vnd geſund / 

Zeume es alß 
N kdanmauff 

eigentlich vnnd klaͤrlich verzeichnet / wuͤrd ein jeder dieſer 
Kunſt ·ebhaber vnd Verſtaͤndiger / nach jedes Pferds art / 
geſtalt vndeygenſchafft / ſeiner Oiſcretion nach zugebrau⸗ 
chen wiſſen / dieweil ich hierinn nur allein diſe / ſoam 
uͤblichſten vnd am breuchlichſten abreiſſen 
vnd verzeichnen laſſen 
woͤllen. 

Dieſes nachfolgends par ballachen 
Stangen mit zweien abſetzen vnd 


gantzen zwerchſtangen / vnnd in der mitten mit einem wir 
bel vnd gigelring / das Mundſtuck wird ein halber Mon ge⸗ 
nant / wie dieſe nachfolgende Figur außweißt / das it zu gr⸗ 
brauchen an eimjungen Pferd / daß mit der Zungen wil 
frey ſein / vnnd zeumbt mit gewalt vherſich / nach dem das 
Pferd gewachſen iſt / wie dann der Zeumer die eigenſchafft 
des Pferds recht vnd wol wiſſen ſoll / auch die ſeibige 
zu erkennen / alßdann brauchs auff 
dieſe nachfolgende 
weiß. 

FJeſe Stangen ſpann inn ein Hauptſtuͤhl 
nach gohnds in de mittelſten Ring / in der Zwerchſtan⸗ 


den da zeuch einen Rhiemen durch mit einem Rincken / 

J SP) das die lenge hat / eines ſtiegleders / nachmahls netz das 
WMundſtuck mit einem friſchen Waſſer / vñ reibe ein we⸗ 
e nig Salt darauff / das gibt ein friſch SNaul / vnnd laßt 
ſich deſto lieber zeumen / auch ſolt du das Pferd allwegen nach mittag auff⸗ 


zeumen / auch des morgens wañ es ſein Futter auffgeſſen hat / vñ den Rhie⸗ 
men inn den nuttelſten Ring oben ober die Moͤne hinuͤber gelegt / wie man 
dañ pflegt die Stangenzigel zu legen / vñ den Rincken eingethan / alſo weit 
das die Stangen für die Buͤg herauff kommen / vnnd daß ſie allwegen ob⸗ 
wendig des Vorbugs ligen bleiben vnd anſtehen / doch nit zu kurtz / alſo wañ 
man die Stangenzigel anzeucht / daß allwegen das Pferd merck dz es ſich 
von den Stangenzigel regieren laßt / darzu ſo brauch ein Kappenzanm / o⸗ 
der ein Naßband / darnach du das Pferd befinden wirſt / dann er auff die 
fauſt warten ſoll / vnd zu ruck gehen / ſo du dann das Pferd hinauß reitteſt / 
je vber den andern tag / ſo nimb die Stangenzigel gleich / vnd den Kappen⸗ 
zaum / oder das Naß band wie ſich das gebuͤrt / alsdann brauch das weite 
Feld / vnd vbereil jhn nicht inn feinem gang / mehr nicht als was er mit luſt 
795 /fo beheltſt du das Pferd mit gewalt inn der hoͤhe / vnnd lehrnet feinen 

opff zierlich vnd wol tragen / dann ein jung Pferd waͤchſt an einem ſolch⸗ 
en Parſtangen auff / gleich als wann man Stecken neben einem jungen 
Baumſteckt / daß er grad darbei auffwaͤchſt / alſo iſt es auch mit dieſer zeu⸗ 
99 85 dieſelbige ordenlich vnd mit fleiß gebraucht wird / vñ daß die hand 

arbei iſt. 


Dieweil es dann ein ſondere art iſt von einem Gebiß / habe ich nicht 
vnterlaſſen woͤllen / einen kleinen kurtzen bericht daruon zuthun / vnnd auff 
das kuͤrtzeſt zu vermelden. a 

An den Leſer. 


Vnd ob wol / was erſtlichen die zeumung anlangen vñ betreffen thut / 
noch viel vnd mancherley ſelbiger von Stangen vnd Mundſtucken hierein 
hetten moͤgen vnnd koͤnnen gebracht werden / hab ich ſolches mehrertheils 
darmit mit ſolchem vberfluͤſſigem werck / das Buch nicht vbertheuret / vnd 
alſo vmb vermeidung mehrers vnkoſtens nur etliche Zeumungen / wie ichs 
in erfahrenheit habe / noch hinzu ſetzen woͤllen. Seitemahl innerhalb kurtz 
vnnd wenig Jahren ſolcher Bücher (darinn allerhand Abriß / ſo man noch 
hin ond wider inn alten Ruͤſtkammern findet / vnd jetzo new fein muß / von 
Stangen / Zeumungen vnd Mundſtuck zuſehen / Ich auch meiner Perſon 
nicht verwirffe) in Truck kommen vnd auß gangen ſeind. 17 


Was aber ſolche den vuerfahrnen / ſeitemahl kein bericht darben / nu⸗ 
tzen moͤgen / kan ich nicht wiſſen / dann daß ſie allein denſelben verfuͤren / den 
Sporern aber / zu einem abriß vnd viſierung dienen / das Buch deſto groͤſ⸗ 
fer vnd ſcheinbarer ſeye / dar mit aber nur vertheuret wird. ji 

Dbauch wol nicht ohn / daß zu folchen Stangen vñ Mundſtuck hin ⸗ 
zugeſetzt vñ geſchriben wird / war zu jedweders dienen vnd nutzen ſolle / als 
naͤmlichen das Mundſtuck iſt für einen jungen / diſes iſt für ein alten hart⸗ 
meuligen Hengſt oder Gau / dieſes für ein vngehalten / jenes fuͤr ein Pferd 
ſo das Maul auffſperꝛen / oder auch das fie von den Stangen melden / dieſe 
zeimen vberſich / dieſe vnderſich oder herbey. ic. a ß N 

So wird aber doch nicht hinzu geſetzt / wie das Pferd von Kopff vnd 
Halß gewachſſen / wie der Mund oder die Buͤler / oder ie eigenſchaff⸗ 

ten deſſelben ſollen beſchaffen ſein / daran dann hoch vnnd viel vnd nicht ein 
geringes gelegen iſt / wie dann deſſen ein jedweder erfahrener / welchem ich 
hierinn nichts entnommen haben will / mir zeugnuß geben vnnd beyfallen 
wird / auch geſtẽdig fein muß / daß die vnerfahrnen vñ liebhaber dieſer kunſt 
(vmb welcher man mehrertheil ſolche Bücher außgehen vnd in Truck ver⸗ 
fertigen laſſet) verführet / vnd gleichſam jrꝛe gemacht werden. 7 
Diann ich befinde im wertk / daß ein par ſtangen an einem Pferd ons 
derſich / an dem andern aber vberſich zeumet. Derhalben iſt dieſes das 
Principal vnd fuͤrnemmeſte / Erſtlichen vnd zuuor deß Pferdes Natur / art 
vnd eigenſchafft / als kurtz obengemelt / wie nam̃lich ſolches gewachſen / auch 
ſonſten 157 ſeye / recht zuerkennen vnnd vnderſchie⸗ 
den wiſſen. g 
Daun es wil ein Frieſiſcher Hengſt oder ſonſt ein Teutſches Pferd / an⸗ 
derſt als ein Frantzoͤſiſches / Hiſpaniſch / Neapolitaniſch / oder auch Tuͤr⸗ 
ee ſumma ein jedes nach feiner art vnnd eigenſchafft / ge⸗ 
zeumet ſein 
Wie aber ſolche eigenſchafften / (einem / der ſolcher gemelten oder an⸗ 
derer art Pferden eines vnder jhme hat / vnnd ſelbiges zuzeumen oder abzu⸗ 
richten vermeinet vnnd begeret) zuerkennen ſeien / bringet anderſt nicht zus 
wegen / als das taͤgliche bereitten vnnd uͤbung / darauß dann letſtlichen die 
erfarenheit / welche aller Kunſt eine erfinderin vnnd Neiſterin iſt / entſprin⸗ 
get vnd herkom̃et. Es gehoͤret aber auch darzu / wie in der erſten Zeumung 
der Fluͤgel gebiß gemeldt / ein kaltſinniger Kopff / daß alſo der Reutter vnd 
das Pferd einander erkennen lehrnen. 

Durch ſolche uͤbung dann / weil das Pferd vor andern Thieren ohne 
daß dem MNenſchen gehorchet vnd auff ſeine ſtimme mercket / lehrnet es ſei⸗ 
nen Reutter als der jhme gutes oder boͤſes thut erkennen / vnnd wird durch 
das tägliche bereitten der Reutter gewahr / weß Mundes das Pferde iſt / 
wie die Kuͤffel vnd Buͤler beſchaffen / ja auch wie es von ſinnen ſeie / vnd end⸗ 
lich durch ſolche erfahꝛenheit gibt das werck auch / wie man zuſagen pfleget / 
MS 1 15 

Wann ſich dann ein jeder bereitter deſſen beſleiſſen / wird es ſich nich 
fehlen / es wird jhme das tägliche bereitten vrſach vnnd 10 92 0 
nach zudencken ( wie er das Pferde fo er vnder jhme hat ſeiner Lands art 
nach auff ein Mundſtuck / wie es das Maul vnd Büler erfoꝛdern / auch ein 
par ſtangen nach feiner eigenſchafft / deſto der Bereiter bericht Habe wird / 
a 5 0 Nee node f 
SDitt alſo der günſtige Leſer wolle diefe obgemelte vnd angeregte vrſa⸗ 
chen warum fürnemlich ich mein Buch nit groͤſſer oder decker enacht 1 
Fal ndihme dieſe meine wiewol geringe / doch meinen vertrawten 

Talente nach / wolgemeinte arbeit / zu nutz machen vnd gefallen laſſen. 

Das Ander Buch / von zufaͤll 
vnd Kranckheiten / Auch Artzneyung 


der Pferde. 
Siſt ſehr fein vnd faſt zu lobẽ an einem 


wolerfahrnen / der die verborgene Natur / art vnnd 


( inn alle behendigkeit zubꝛingen / dauglich oder nicht 
f sd abnemmen / vnnd ordenlich vnderſcheiden koͤnnen. 


Dieweil dann nun das Pferd an ihm ſelbs ein koͤſtliches Thier / viel 
muͤhe vnd arbeit erfordert / biß es dahin bracht vnd kom̃en mag / daß es ein 
abgerichtes Pferd kan genent werden / derhalben ſeiner wuͤrde / koͤſtlicheit 
vnnd tugenden wegen / ja wol wie in vorgehendem Buch gemeldet / als ein 
herzliches Kleinot geſchonet vnd hoch zuhalten iſt / ꝛc. 


Dieweil es aber ſeiner Natur nach inn vielen dingen dem MNenſchen 
aͤhnlich / alſo iſt es auch demſelbigen gleichfalls zu vergleichen C wie dan hin 
vnd wider daruon geſchriben wird) in dem es allerhand Febꝛiſchen vnd an⸗ 
dern Kranckheiten / deren vnzahlbar viel / ebenmaͤſiger weiſe vnterworffen 
iſt / vnd derſelbigen ſo man es gegen einander halten vñ erwegen wolte / ſich 
wol viel mehr dann Menſchlicher Krankheiten finden / vnd die zahl ſolcher 
weit vbertreffen wurde. 


Die weil aber das Pferd an 17 ſelbs als ein ſtum̃ Thier / keine huͤlff 
weiß oder hat / dañ allein den Menſchen / ſo jhme wie allen andern Thieren 
daruber zu Herſchen von Gott fuͤrgeſetzt vnd geordnet / auch raht vnd huͤlff 
zu thun. 


Alſo iſt ebener maſſen wie gemeldt / demſelben rhuͤmlich auch hoch⸗ 
notwendig ſolche viele vnnd groſſe maͤng der Kranckheiten vnnd beſch wer⸗ 
den / ſo da natuͤrlicher weiſe auß zerſtoͤrung oder vnoꝛdnung den vier Feuch⸗ 
tigkeiten vnd eigenſchafften / durch inner oder euſſerliche ſchadhaffte zufall 
entſtehen vñ herkommen / durch gewiſſe zeichen / waher Wa ſolche jhren 

vrſprung vnnd natürliche ſachen haben / ehe vnnd dann huͤl fliche mittel fuͤr 
die hand genommen werden / erforſchen / demnach erkennen vnnd verſtendig 


vrtheilen wiſſen. 


Wie wol aber zu dieſer zeit / doch mit verguͤnſtigung der erfahrnen ge⸗ 
redet / wenig ſich befinden / ſo der Pferd oder Roßartzney ein gruͤndtliches 
wiſſens tragen / ſonder wol fein mochten ſo es für eine ſchmach halten / ſolte 
man fie Pferd oder Roßaͤrtzte heiffen / ſo doch dieſelbige nicht alſo zu ver⸗ 
werffen. Dann ſo dieſes das fuͤrnembſte vnd ruͤhmlichſte iſt an einem Argt/ 
des Menſchen fähle vnd maͤngel / ſo er doch mit deuten vnnd reden ſelbs kan 
anzeigen erkennen koͤnnen / wie viel löblicher vnnd ruͤhmlicher erſcheinet es 
dann / ſolches an einem vnvernuͤnfftigen Thier vnterſcheiden / vnd zu erken⸗ 
nen wiſſen / welches nicht zu verſtehẽ / daß ich die Roßartzeney einem Nen⸗ 
ſchen artzt fürſetze / onder ein jedweders inn ſeiner wuͤrde verbleibe / vnd da⸗ 
rum̃ gemeldet wuͤrd / daß darauß abzunem̃en / wz ein erfahꝛner Roßartzet 
fur nutz ſchaffen koͤnne / ſeitemahl man der Pferd weder zu Krieges noch 
auch fridens zeiten entrahten kan / ꝛc. 


Dieſer Kunſt der Artzeney ſollen Stallmeiſter vnd Marſtaller we⸗ 
gen Ampts ſich billich mit groſſem fleiß vnd ernſt vnterfangen vnd annem⸗ 
men. Es iſt der Name Stallmeiſter bald genennet / vnd an eines groſſen 
Herꝛen Hof der hoͤchſten vier Empter nicht das geringeſt / vnnd gehoͤret et⸗ 
was darzu demſelbigen gnug zuthun. Solche erfahrenheit aber der Ar⸗ 
tzeney wird auß groſſer Herꝛn / als Keiſer / Chur vnd Fuͤrſten / auch anderer 
Potentaten Marſtaͤllen zu wegen bracht / derohalben auch ein Schmidt fo 
ſich auff die Artzeney begeben will / muß ſolcher groſſen Herꝛen Hoͤfe etwas 
zu erfahren nachziehen / vnnd kommet ſolche kunſt nicht von den Schmiden 
her / darumb daß ſie Meiſter Loe zu einem Patronen haben. Vnd were wol 
genug ſo ein Schmid ein fuß vor dem anderen erkennen kan / einen guten 
Huffſchlag (welches auch die beſte Hornſalb iſt) zu machen / doch ſtehet es 
auch wol darbei wann er ein Artzet darneben iſt. Derohalben in betrach⸗ 
tung ermelter vnnd erzehlter vrſachen erheiſchenden notturfft nach / zum 
theil auch wegen der einfeltigen (doch lehrung) dero ich mich nie geſcheucht 
vund noch begirig / mich fuͤr nutz vnnd gut angeſehen / einen kurtzen doch er⸗ 
fahrnen bericht / euſſer auch jnnerlicher zuſtende vnnd Krauckheiten der 
Pferde zuthun Darauß meines erachtens etlicher maſſen zu lehrnen vnnd 
zuſehen / waher dieſelbigen entſtehen / vnd gleichſam auß einer Brunnquel⸗ 
len entſpringen / Auch wie denſelbigen widerumb raht zuthun / vnnd zu fürs 
kommung groͤſſeres durch Artzeney vnd ordenliche mittel zu Beinen, a 
as 

Von Anzeigung Erſcheinen⸗ 
der Zeichen des Kopffs beſchwerung be⸗ 
deutende nu gemein. 


On Beſchwerung des Kopffs meldung zu⸗ 
thun / ſo ſeind an einem Pferd dieſe erſcheinliche zeichen. 
Erſtlichen ſo henget es die Ohren / vnnd den gantzen 


opff. 

Zu dem andern / ſeind jhme die Augen gꝛoß vnd auff⸗ 
5 gelauffen. 
Fuͤr das dritte / ſo iſt jhme das Maul trucken vnd hitzig. 


Hierzu iſt dieſes mein bericht vnnd raht / daß deß Krancken Roſſes 
bald anfangs gefihonet werde / auch die beiden Baͤß offen ſeien / darmit es 
Zirchen vñ Stallen koͤnne / dar zu ſoll man jhme zufreſſen geben eines tags 
ſo offt es annim̃et. Naͤmlichen Lattich mit Honig vermenget / vnnd ſoll von 
kaltem Waſſer gaͤntzlich abgehalten werden / damit der Leib nicht zu faſt 
erkeltet / vnnd deſto baß fein gemach moͤge Purgieret werden / wa aber dieſe 
Purgation nichts wircken will / vnd der Baß beſchloſſen / ſo nimme. 


Foenum Graͤcum / ein viertheil eines pfunds. 
Wecholder / ein halben vierling. 

Nießwurtz / zwey Saͤcklein. 

Geroͤlte Gerſt / ein halben vierling. 


Dieſe vier ſtuck zuſamen in einem vier oder fuͤnff maͤſſigen Hafen ges 
ſotten / mit einem flieſſenden Waſſer / darnach alſo abgeſigen / vnd lawelecht 
zu dem Pferd auff zwo maß Cliſtiers weiſe durch ein verordnetes Inſtru⸗ 
ment gethan / ein tag oder zwen einander nach / biß daß das Pferd oͤffenung 
habe. Dieſes öffnet den Baß / vnd öffnet die verſtopffung des gantzen Leis 
bes / kom̃et das Pferd ringer an / vnd wird der wehetagen des Haups deſto 
ehe geſtillet / vnnd iſt viel beſſer dann das man alle mittel ſo man mit jhme 
fuͤrnemmen will durch die Straß / dardurch es ſeine Nahrung Be ſolle / 

bringe / daͤnn dieſelbig rein gehalten werden muß / damit es andere Fuͤte⸗ 
rung deſto lieber annemme. 

2 


Als dann gebrauch dieh dieſer Aderlaͤſſe / die Kühe Ader. Iſt es vmb 
Herbſttzeiten / ſo öffne jhme die auff der lincken ſeiten / iſt es aber gegen dem 
Sommer // ſo öffne die auff der rechten ſeiten / zu dieſen zeiten ſoll ermeldte 
Aderlaͤß vnderſchiedlichen gebraucht werden / doch daß man allweg eine 
zum beſten behalte / den erſten ſchutz des Bluts in ein geſchirꝛlein auffgefan 
gen / vnnd kalt laſſen werden / darinn der Artz erkennen ſoll / was dem Pferd 
mangele / vnd wa die Kranckheit jhren vrſprung her habe / ꝛc. 


Nach der Aderlaͤß damit der erkalte Magen / widerumb durch lawe⸗ 
lechte Traͤnck erwaͤrmet werde / Alsdann Gerſtenmehl in das Trincken ge 
than mit einem guttheil Honig vermengt / dar durch es wider zu guter Deus 
wung kommet / Nimme auch Gerſtenmehl mit Honig angemacht zu einem 
deige / dem Pferd zu eſſen geben / Vnd mit guter kraͤfftiger Fuͤterung / ſo das 
Pferd am liebſten annimmet / als naͤmlich geroͤldte Gerſten / gut Hewe / et⸗ 
wann ein handvoll vngetroͤſchten Habern / wenig zumahl / vnd offt vmbge⸗ 
wechſelt / luſtig behalten. 8 


Wann dann das Blut ſeine natuͤrliche farb hat / wie dann inn der Laͤ⸗ 
ſe bald zu vernemmen / vnnd wol zu ſehen iſt / ſoll die Ader bald wider geſtillt 
werden. 


So es aber ein ſchwartz dick geblůüͤt iſt / kommet es von einer hitzigen 
Leber / gibts aber ein vꝛſach Wehetagen des Haupts / ſo laß es wol lauffen / 
du wirft finden wann es kalt wird / daß es ein Melancholiſch Koleriſch ges 
blüt ſey. 


So es dann bleich vnnd ein weiſſer Schaum darauff / ſo iſt es ein ans 
zeigung daß der vrſprung dieſer Kranckheit inn einem kalten Waſſer ent⸗ 
ſtanden / da die Lung hat noht gelitten / vnd laufft dem Krancken Pferd das 
Waſſer zu den Naßloͤchern vnd Augen herauß / daher kommet der Wehe⸗ 
tagen inn das Haupt. 


Hier zu brauch dieſes / reuche das Pferd mit Weirauch / Nägelein 
Mutter vnnd aſtir / das Waſſer kom̃et jme auß dem Kopff / ꝛt Truͤcknet 
die Fluß / vnd ſtercket das Haupt. Vnd gib jhme vnter dem Futer gemah⸗ 
len Leinſamen / Lungekraut / Oſterlucey / jedes ein gutheil gepuluert / abend 
vnd Morgens ein Löffel voll. 

So aber das Gebluüͤt ein dicke gelbe haut hat / ſchier eines kleinen fin 
gers dick / iſt es ein anzeigung daß der Leib innwendig voller Huͤnſch ſtecke. 

der gantze 


Auch Artzneyung der Pferde / Io$ 
ger gantze Leib vnnd Magen innwendig mit Huͤnſch vber zogen / als ob er 
mit einer gelben Hirſchhaut gefieteret were / das iſt daß der Magen nicht 
dewet / vnd alles vberſich in das Haupt reuchet / kommet auch wol das jme 
die Augen in dem Kopff auch gelb werden / daß anders nichts zurechnen iſt / 
oder einen andern Namen hat als die Gelſucht / vnverglichen dem Men⸗ 
ſchen. Dieſes wird von den Roßärgengenant.die verborgene Huͤnſch / 
dann ich auff eine zeit ein Pferd laſſen auffthun / vnd alſo befunden hab. 


Hierzu brauch dieſen Tranck. 


pam Storckenſchnabel /o auff den Weldenbaͤumẽ waͤchſet / Haſel⸗ 
) wurtz / Seuenbaum / jedes ein gute handvoll mit halb Wein on Waſ⸗ 
ſer / inn einem newen Hafen / ſo anderhalb maß haltet / ſeihe den Tranck von 
den Kreutern ab / vnd durch ein verordnet Inſtrument dem Pferd am mor⸗ 
gens vor Sonnen auffgang eingoſſen. Des andern tags ſo ſchlage jhme 
beide Sporaderen / ſo ſie ſic am Bauch erzeiget / vñ henget da wie ein Hut 
groß / ſo Schrepff hme mit einem Laßort wol / fo fallet die Hünfch Augen 
ſcheinlichen herauſſer / wann es wider trucken wird / nimme das weiß als⸗ 
dann von einem Ehe / mit Baumoͤl vermenget / ſchmier jhms alsdann wa 
du jme geſchꝛepfft haſt / darnach warm zu gedeckt / laſſe es eine ſtund reitten. 


Auch Storckenſchnabel geſotten inn flieſſendem Waſſer / eine gute 
handvoll / Haſelwurtz das dritte theil / vngeroͤlte Gerſten / ein halben vier⸗ 
ling halber. Dem Pferd daruon allweg ein Maß vnder das Trincken ge⸗ 
than / ein tag oder acht darab getrencket. Dieſes reiniget den Magen vnd 
leutert das gebluͤt. 


Ein Anders fuͤr die Huͤnſch / ſo dieſer 


Tranck zu gering were. 


So nimme hier zu wie folget. 


Wecholder / ein handvoll. 
Seuenbaum / Foenum Graͤcum / jedes ein handvoll. 
Criſtwurtz / zwey quintlein. 
Gantzen Saffron / ein halb loth. 
Zuſamen inn ein Saͤck lein gebunden. 

N 3 Hernach 


Io6 Von Zufaͤll vnd Kranckheiten / 


Hernach dieſes alles inn einen Ballen gemacht / dem Pferd inn das 
Trincken gelegt / acht tag darab getrencket. 


Als dann die ander Ader auch geöffnet / zim̃lich lauffen laſſen / das 
Blut auffgefangen / vnnd kalt laſſen werden / ſo wirſt du befinden / daß ſich 
das geblüt wider zu feiner rechten natürlichen farb ſchicke. 


So aber die Huͤnſch gewichen / vnnd ſich erzeiget zwiſchen Faͤll vnnd 
Fleiſch / ſo oͤffne jhme beide Sporadern / laß fie wol lauffen / vnd mach jhme 
einen groſſen Ring von Huͤnſchkraut / lege hn jhme an Half, Es pflegen 
auch eines theils dem Krancken Pferd die Eriſtwurtz vornen an die Bruſt 
zu ſtecken / das hab ich nicht allzeit fuͤr gut befunden. 


Das 

Das 2. Eapitel, 


Ein gut Mittel ſo ein Pferd 
Haͤngende en 1 für 


d Siſt / vnnd man pfleget es auch gemeinlich 
zuſagen / wie bey allen dingen / alſo auch bey den Pfer⸗ 
den ſelten ohn / es iſt ein aber oder niſi darbey. o du 
4 5 ein ſchoͤn jung vnnd wol auffgewachſen Pferd haſt / an 
N 2 dem du feiner eigenſchafft halben vnd geſtalt kein man⸗ 

Dr gel befendeſt / ſo geſchichts doch wol vnd befindet fich et⸗ 
wa daß ein ſolches weit von Ohren / vñ wie mans pfleget zu nennen / ſchueh 
oder Hang ohren hat. Vnnd iſt gleichwol nicht weniger / man kan jhme an 
das Hauptgeſtell eine ſchifftung machen vnd nehen laſſen / daß er dieſelbi⸗ 
ge gerad vnd auffrecht tragen muß. 


Solches aber wehret nicht laͤnger dann alß lang es auffgezeumet iſt / 
fo haͤnget es ſich darnach viel mehr als zuuorn / dann es thut inn vnd nach 
der ſchifftung. Dieſem fuͤrzukommen / hab ich bey mir volgend mittel be⸗ 
funden / vnd iſt keine gefahr / daß ſolches dem Pferd möge ſchaden bringen / 
allein komme dem jhenigen alß ich dir hie beſchreibe fleiſſig nach. 


geihe das Pferd erſtlichen inn einen Nothſtall / verwahre es vmb den 
Kopff inn dem binden / daß es dir oder jhme ſelbs keinen ſchaden moͤge zu⸗ 
fügen’ Nimme alsdann die haut hinder den Ohren / zwiſchen den Ohren 
vnd der Hirnſchalen eines zimlichen Singerslang zuſammen / Zeihe die inn 
die hohe vnnd faſſe ſie auff das Fürkeft / nach dem es die notturfft erfordert / 
vnd das Pferd weit von Ohren iſt. Nehe als dañ die haut mit einer ſchneid⸗ 
nadel wie ſie die Schumacher brauchen / mit einem zwifachen faden fo wol 
gebicht zuſamen ein mahl fuͤnff oder ſechs / verware den Knopff an beyden 
enden wol daß er nicht auffgehe. Demnach ſchneide im Namen Gottes 
die haut obwendig der Noht wie fie zuſamen genehet mit einem Schermeſ⸗ 
fer etwa daumes breit / oder fo viel die notturfft erfordert hinweg / doch hab 
gut achtung daß du den Faden nicht verletzeſt / Nimme alß dann ein war⸗ 
men Stimmel vnnd duͤſche die Haut / damit ſie nicht ferner ſchweiſſe / vnnd 
verſchone abermahls des Fadens / ſtreich jhme alletag ein mahl 995 drey 

onig 

Honigdarauff / das leſchet den Brand / vnnd ſchicket ſich zuheilen / an dem 
vierdten oder fünfften tag ſo fellet der Brand hinweg / vñ fahet an zuſchwe⸗ 
ren / Nimme alß dann warmen wein / vnd waͤſche jhme den ſchaden alle tag 
einmahl / vnd mit dem Schwammen ſauber abgetruͤcknet / Nimme alß dan 
deß beſten gruͤnen Balſams / den ſtreiche mit einem federlein auff die Wun⸗ 
de / alle tag einmahl / der faden der faulet / nimmet die Haut einander an vnd 
waͤchſet wider zuſamen / heilet alſo nach vnd nach in viertzehen tagen. Doch 
iſt hie zumercken / daß du die beeden Ohren oben mit dem ſpitz zuſamen heff⸗ 
teſt mit einer Nadeln vnnd faden / biß das Pferd heil werde / damit ſie nicht 
vberhangen / vnnd den Schnitt ehe er recht geheilet voneinander vnd auff⸗ 
reiſſen / demnach daß Pferd wol verwahret daß es ſich nicht reiben koͤnne. 


Damit auch ein ſolch Pferd / innmittelſt nicht verſtehe / ſonder geritten 
werden moͤge / weil es ſich vngern vnd ohne ſchaden nicht wol zeumen wird 
laſſen koͤnnen / muſt du vor allen dingen ein Haupſtidl inn geſtalt ſchier wie 
die Halfftern gemacht ſeind / ſo man wol hinder dE Ohren auff vñ zuſpañen 
kan / damit er den Schnitt nicht verletzen moͤge verfertigen laſſen. Solches 
kan man jhme auch fo lang biß er heil wird / an ſtatt der Halfftern anlaſſen / 
doch daß man jederzeit dz Mundſtuck on ſtangen darein hencken oder ſpan⸗ 
nen / vnd wider darein thun koͤnne. Brauch ſolch mittel mit allem fleiß das 
Pferd wird feine Ohren fo ſchoͤn vnnd auffrecht tragen / als ein junger fohl 
ſo von dem Mutter pferd erſt gefallen / ſeine Ohren tragen möchte, 

Don, Colleriſchen gebluts vber⸗ 


nam / dardurch ein Pferd Kolleriſch oder 
Hunſchellg wird / u. 

x Dein Pferd Kollerig / oder die Hirnſchellige 
Wuͤht genant hat / ſo iſt es auß folgenden zeichen zu er⸗ 
kennen vnd war zunem̃en. Dann erſtlichen ſtehet es im 

) Stand vnnd lehnet ſich an / trucket mit der Bꝛuſt wider 
den Barꝛen / vnnd hat das Maul darinn ſtehen / lauffet 
Ihm der Geifer zu dem Maul herauß / die Naßloͤcher 
vñ Ohren ſeind jhme kalt / der gantze Leib iſt jme erſtar⸗ 
ret / begert keinen Schenckel zurhuͤren / kan es auch weder herumb noch hin⸗ 
umb wenden / vnnd iſt keine entpfindtlichkeit bei jhme / hat auch keinen ver⸗ 
ſtand / vnd verleuret das gehoͤr. 


An dieſem allem da iſt die Galle ein vrſach / vnnd kommet von einem 
vberflaͤſſigen hitzigen geblůt / werden auch gewohnlich dieſe Pferd mit ſol⸗ 
cher Kranckheiten am meheſten geplaget / ſo gegen mittag fallen / als naͤm⸗ 
lich vngariſch / Boͤhemiſch / Italieniſche vnd Hiſpaniſche Pferd. 


An ſolchen ermeldten Pferden / erfordert es ein ordenliche Laͤſſe / vnd 
dieſelbige zu rechter zeit / damit die viele des hitzigen geblüts getheilet wer⸗ 
de / vnd ſeind dieſes die beſten Laͤſen. 


Erſtlichen Fruͤlings zeiten im Mayen / ſo oͤffne jhme die Halßader 
auff der rechten ſeiten / doch allweg inn einem guten zeichen / vnnd laß es wol 
lauffen / biß ſich das geblüͤt andert vnnd ſeine naturliche farb gewinnet / als 
dann die Ader widerumb ſoll geſtillet werden. 


Die andere Laͤſe ſoll geſchehen im Octobꝛi / vnd Herbſtzeiten / da man 
die ander Ader gleichfals auff der lincken feiten öffnen / vnd wol lauffen Taf 
ſen ſoll / biß ſich das geblüt ſchicket zu feiner rechtẽ naturlichen farb / dieß Laͤ⸗ 
ſe brauch zu ſolchen gemelten Pferden / oder an denen fo mit ſolcher Kranck⸗ 
heit beladen ſeind / auch fo bald wann es die notturfft erfordert. 

O Hierzu 

Hier zu brauch auch dieſes. Nimme rothe Ehrnroſen eine hand voll / 
Alaun einer Baumnuſſen groß / Bromberen bletter eine handvoll / Honig 
ein leffel voll. 


Dieſes alles inn einem newen Hafen / ſo ein maß haltet geſotten mit 
Wein / demnach den Hafen wol zu gedecket. Dieſes wol laſſen kalt werden / 
vnnd dem Pferd das Maul / den Gumen oben vnd vnden / die Zung vnnd 
auch die Zaͤn mit einem wullenen Thuch wol geſeuberet vnnd gebutzet alle⸗ 
tag ein mahl zwey oder drey. Auch ſoll das behaffte Pferd inn einem fin, 
ſteren kalten Stall / es ſeie gleich Winter oder Sommer gehalten werden / 
biß es ſich mit jhme beſſert / vnnd was man mit jhme fürnimmet/ auff das 
ſtilleſt geſchehe / vor allen dinge aber ſolt du ſehen daß beide Baͤß offen ſelen / 
daß es Zirchen vnd Stallen koͤnne. 


Soes nicht Zirchen kan / ſo brauch ein Perſon fo eine kleine hand hat / 
die hand geſchmiert mit Baumoͤl / zu dem Pferd allgemach gegriffen / vnnd 
den Zirch bei jme geholet einmahl / das ander mahl Venediſche Seiffen mit 
VBaumoͤl vermenget / inn die hand genommen / zu dem Pferd gethan / vnd in 
dem Affter ligen laſſen. 


So es nicht folgen will / imme Geißmilch ein maß / ſo man ſie haben 
kan / ſonſt iſt andere Milch auch gut / Foenum Graͤtum ein hand voll dariñ 
geſotten / darnach abgeſigen / ein quart Baumoͤl darunder than / dem Pferd 
durch ein verordnet Inſtrument Cliſtlers weiſe zugethan / ſo wird der Baß 
geöffnet / pflege vnnd warte feiner wol / mit guter fieterung vnnd kraͤfftiger 
Traͤncke. Als naͤmlich Gerſten geſchwelt oder eingeweicht / jedes mahl ein 
hand voll oder zwo Habern darzu genoſ̃en / dem Pferd gebt / doch wenig zu 
mahl vnnd offt mit der fieterung vmbgewechſelt / auch biß wellen ein hand» 
voll Koͤl oder Mangolt / gut lind Hewe / deß gleichen geroͤlte Gerſten geſot⸗ 
ten / das Waſſer darvon vnter das Trincken geſchuͤt / dem Pferd geben. 

Von der Kranckheit der 
Hinfallenden ſucht genant. 

FJeſe Kranckheit die Hinfallend Sucht / iſt 
an 8jhr ſelbs ein heftige / doch nicht ſtetigs werende auff⸗ 
loͤſung vnd ſchwecherung der kraͤfften vnnd aller glider 


Die gruͤndtliche vrſachen ſeind das ſchwere geblüͤt / mit der zaͤhen vnd 
kalten feuchtigkeit vermenget / welche zum theil auß allen glidern / zum theil 
auch auß den Schenckeln in den Ruckgꝛad hinauff / in das Gehirn ſteiget / 
vnnd die durchgaͤng der Geiſter verſtopffet / daher den Glidern im gantzen 
Leibe jhre Krafft genommen / anfahen zittern vnnd dahin fallen / Solches 
hab ich erfahren an einem Braunen Hengſt / ſo des Wolgebornen Heinri⸗ 
che Grafen von Luͤpffen ſeliger gedaͤchtnuß geweßt / welchem ich zu Moß⸗ 
kirch als er vmbgefallen / hab laſſen das Haupt oͤffnen / darinn befunden 
daß das Hirn hinweg geſchwunden vngefehrlich eines Heñen Eyes groß / 
die Hirnſchal aber voll Waſſers / ein geſtalt eines Fleiſchwaſſers / vnd daß 
Hirn dar inn geſchwummen / darbey dann ein Artzet ſo dieſer Kunſt auch 
dieſer oder anderer Kranckheit erfahren / leichtlich abzunemmen / was das 
krancke Thier für ruhe in feinem Haupt mag gehabt haben. 


Zum andern / fallet ipme auch der Geifer auß dem Maul von wegen 
der groſſen vbernam des kalten gebluͤts / ꝛc. 


Fuͤr das dritte / erheben ſie den Kopff vñ ſchlagen jhn wider nider / dañ 


das Gehirn arbeitet ſich der beſchwerung zuentledigen / wie auch geſchicht. 
2 Zum 

Zum vierdten / die prob des zunahenden falles / iſt daß du Die Kripffen 
der Naſen begreiffeſt / iſt fie kalt / ſo folge der Siechtag / da wuͤrſt du inn der 
Naſen finden eine Ader eines kleinen fingers dick / oͤffne die inn beiden Naß⸗ 
loͤchern / mit einem Laßort / vnd binde jhm den Kopff vnterſich / daß es wol 
erblüte / vnd lug daß das Pferd wol verwahret ſeie / damit es weder dir noch 
jhme ſelbs ſchaden thun möge, 


Gib jhme dieſen Tranck zu einer Purgierung / welchen etliche vor / et⸗ 
liche nach der Aderlaͤſſe gebrauchen / wie dann die notturfft etwann erfor⸗ 
dert. 


Merꝛettich / zwey Vntz. 

Die Wurtzel Panacis / ein Vntz. 

Wolffs milch / in der Apotecken genant Bereitter 
Stammonium ein Vntz. 


Dieſe ſtuck zerſtoß / vnnd vermiſche ſie alle zuſamen / ſiede es mit dritt⸗ 
halb pfund Honig / von welchem thu allweg ein loͤffelvoll in ein maß Waſ⸗ 
fer von geroͤlter Gerſten geſotten / vnnd drey quintlein grün Oel darzu / laß 
es trincken von jhm ſelbs / oder wa es dir gefallet / magſt du jhme acht tag 
auch beharrlichen geben / wilde Kuͤrbes zu eſſen / mit Salpeter beſprenget. 

Von Schadhafftigem ge 


ſicht der Pferde / vnd erſtlichen fo ein 
Pferd a iſt. 


d Shat dieſer Mangel daher feinen Namen 
Moͤniſch genant / wann ein Pferd alle SNonat ſein ge⸗ 


Schneid jhme mit einem Schermeſſer inn die Haut / recht mitten auff 
der Ader / hart neben dem Aug an dem ort / wie man pfleget jhme zu laſſen / 
vnd loͤſe das Ederlein. 


Dar zu nim̃ ein Inſtrument von Kupffer gemacht / der geſtalt einer 
groſſen Nadel / darein gethan einen doppelen ſtarcken naͤhtsfaden / wol ge⸗ 
O3 waͤchſet / 

waͤchſet / vnter fahr dieſes Ederlein / vnd loͤſe es herauß / ziehe die Nadel vn⸗ 
den herdurch / daß der Faden vnder der Ader bleibet / mache darauff einen 
knopff zwen oder dren / ziehe ſie hart zuſamen / ſchneid alsdannn den Faden 
auff dem knopff ab / der Faden frißt die Ader entzwey / vñ verheilet als nach 
vnnd nach / der Paß iſt verſtellet / daß gemelte Fluß ihren gang nicht mehr 
haben koͤnnen / Das Pferd nebenzu mit warmen Wein / ein wenig But⸗ 
ter darin / alle tag ſauber abgewaͤſchen / doch daß der knopff vnverſehret 


bleibe. 


So ein Pferd den Nagel hat. 


nem mehr als dem andern / das gewohnlich daher kommet / von einem 
dicken Kopff / oder groſſen feißten Augen / alſo dz gewonlich der Nagel das 
Pferd hindert wann es gangen hat / vorauß Sommers zeiten / wann jhme 
der Kopff vnd die feißte hinder den Augen warm wird / ſo jucken es die Au⸗ 
gen / daß ſich dz Pferd darnach reibet / nach dem reiben geſchwillet der Na⸗ 
gel / vnd wird groß von tag zu tag / vberſchieſſet jhme das Aug / vnd ſo jhme 
nicht raht geſchicht / ſtichts jme wol gar auß. So nimme das Pferd in dem 
newen Liecht / doch inn einem guten Zeichen / ſchneid jhme den Nagel herauß 
wie ſich gebuͤret / des der Artzet ſo ſich ſolches vnterfahet ein gut wiſſens ha 
ben ſoll / vnd dieſes auff folgende weiſe. 


Nimme das Pferd / ziehe es inn einen Nohtſtall / etliche pflegen ſie zu 
werffen / aber ich halte es nicht für gut / bind on verwahrees / daß es dir vnd 
ihm ſelbs kein ſchaden zu fügen kan / vnnd daß das Haupt vor allen dingen 
verwahret ſeie / an dem einen Pfoſten deß Nohtſtalls auff ein Sack oder 
thuch gebunden / daß es das Haupt nicht zerſchlagen oder zerſtoſſen kan / 
nimme dir der weil darzu / mit der hilff Gottes vnd guter Leute / ſperꝛe jhme 
das Aug auff / vnd laß dir einen den vndern vnnd obern Lippen des Auges 
auffhalten / ſo ſchieſſet der Nagel vor / alsdann ſo fang jhn mit einer groſſen 
Nadel / wie es die Kuͤrſchner haben / einen Faden darinn / ziehe jhme alsdañ 
mit dem Faden den Nagel wol vberſich / vnnd loͤſe hn allgemach fein gantz 
mit der feißte ſo daran hanget mit einem Schermeſſer herauß. Alsdann 
Meyancken mit Saltz vermenget / als groß als ein Baumnuß inn das 
Aug gethan / die hand darauff gehalten / biß es darinnen verſchmeltzet / das 
Pferd an ein dunckel ort geſtelt / ein tag vier oder fuͤnff / dann die helle des 
tages thut jhme ſonſt wehe / vber ein tag zwen / ſo die Augen anfahen zu 
ſchweren / kuͤle vnnd waͤſche fie alle tag mit einem friſchen Brunnenwaſſer 

ab / 


Si ein Pferd den Nagel hat / ſo doch ein jedes Pferd hat / thut aber ei⸗ 

ab / ein tag oder achte / darnach haft du das Pferd deiner gelegenheit nach 
widerumb zugebrauchen. 


So ein Pferd flieſſende Augen hat. 


S O ein Pferd flieſſende Augẽ hat / vñ noch jung iſt / ſo ſihe zu ob es gar 
verſchoben hat / dann es kommet offt das ein jung Pferd trawret am 
geſicht / wann es namlich ein Fulle Zahn fallen laſſet / vnd einen Roßzahn 
ſchiebet / thu jhme nichts darzu / dann ſo du daran wolteſt Artzneyen / bringt 
du es vmb das geſicht / nichts pflegt man zu ſagen iſt gut inn ſolche Augen / 
Aber friſch Brunnen waſſer / fo kalt man es haben kan mit einem ſauberen 
Schwan auff die Augen / vnd hm das Aug lauffen laſſen / wol abgekuͤlet / 
das truͤcknet den heiſſen Fluß / vnd brechen auch die Fell daruon / ic, 


Das 

Jon dem Gbel die Weuffel 


genandt. 


Die ein pferd gehlingen kranck wird / oder aber 
a up auffſtoſſet / daſſelbig wird von den Bauren vnd Fuhrleu⸗ 
| 18 ten gewonlichen die Feuffel genant / da ſich folche Kranck⸗ 
R 1 g heiten zutragen koͤnnen / Als da etwann ein Pferd warm 
NE O geritten wor den / eines mahls gleich abgefattelt vnd ange⸗ 
leget / der Barꝛen oder das Hewe nicht ſauber / deßgleichen kommets auch 
daß etwann ein boͤſer Lufft im Stall iſt / den das Pferd alſo bald an ſich 
fanget / wie dann der ploͤtzlichen zufaͤll viel ſeind / ſo da nicht alle zuerzaͤhlen. 
Dann es werde ein Pferd kranck oder auffſtoͤſſig wie es woͤlle / fo will dieſe 
Krauckheit die Feuffel von den Fuhrleuten genandt darbei ſein / wie ſie dañ 
Fa eee 

orffſchmiden auch ein gemein mittel iſt / bei mir aber nicht fuͤr gut erken⸗ 
net wird / dann wann ein Pferd einmahl inn der Kranckheit oͤffnung da be⸗ 
kommet / will es alle mahl haben / dann dieſe Materi allzeit am Halß zufin⸗ 
den iſt / ꝛc. ; 


Das erkenne darbei / ſo das Pferd ſtehet vnd trawret / iſt ſhme das ge⸗ 
ſchrot kalt / das Maul trucken / vñ gehet ihm ein kalter wind auß den Naß⸗ 
loͤcheren / die Ohren auch kalt. 


So nim̃e das kranck Pferd vñ ſihe vnter der Zungen / da wirſt du ein 
aͤderlein finden auffgelauffen eines Neſtelſteffts groß / bei mir wird es das 
Gulden aͤderlein genant / loͤſe es auff mit einem Laßoꝛt / daß es wol ſchweiſ⸗ 
ſet reibe jhme alsdann Saltz darein / vnnd die gantze Zung auch darmit. 
Nimme alß dann zwo ſchnitten Brot eines Thalers groß oder breit / ſtreich 
Tiriacus darauff / vnd ſtoß es dem Pferd in das Maul / daß es eſſe. Decke 
es warm zu / zeume es auff / laß es eine gute halbe ſtund reitten / daß jme der 
Schweiß vber ſeinen Leib ablauff / alß dann ziehe es wider inn den Stall / 
ſtreiche jm den Schweiß vmb den Kopff vnd vmb den gantzen Leib mit ei⸗ 
nem ſaubern Thuch rein ſauber ab / vnd dann eine andere Decke auffgelegt / 

vnd 

vnd eine friſche Strewe gemacht/gib jme zu freſſen Gundelrebẽ / oder Ret⸗ 
tichkraut / ſo du es haben kanſt / oder gut Hewe / was es am liebſten friſſet / 
vberſchüͤtte es nicht mit dem Futer / enthalt es des kalten Waſſers / vnd all 
wegen Kleyen inn das Trincken geworffen. 


Dieſes zufalls kommet es auch wol / daß es des Stalles ſchuld iſt / 
daß die Pferd inn einem Stall mehr auffſtoſſen vnnd weniger triegen oder 
dewen / dann inn dem andern / ja wol nicht allein der Stall / kommet auch 
wol wann ein Pferd von einem Stand inn den andern gezogen wird / da es 
mehr trieget vnnd zu Leib nimmet / dann inn dem anderen / auch bei einem 
Menſchen mehr dann bei dem andern / vnnd geſchicht auch fo etwann ein 
Stall auff oder an dem Waſſer ſtehet / oder nicht alle zeit bewohnet wuͤrde / 
da allerhand vngezifer ſich gern an ſolchen oꝛten verſam̃let / einneſtet vñ all 
da wohnung zu habẽ pfleget / als da ſeind Meuß / Ratten / Egeßen / Blind» 
ſchleich vnnd dergleichen / an ſolchen gemelten orten kan ein Pferd leichtlich 
auffſtoͤſſig vnd kranck werden / wann ein ſolch vngezifer in den Rauffen vñ 
Barꝛen tag vnnd nacht vmbher lauffet dieſelbigen beſeichen vnd verunrei> 
nen / ja wol den Pferden vber das Futer lauffen / vnnd mit freſſen / vnnd von 
dannen vber die gefeß darauß man die Pferd trencket vnd darauf ſauffen. 
Es kommet auch daß die Blindſchleich vñ Zißmeuß ein Pferd ſtechen oder 
verletzen an dem gefehröt oder an dem dicken Fleiſch / wie dann auch die Wis 
ſeln darauff ſehr begirig / vnd wa fie zu den Pferden / wann ſie inn jhrer rhu 
ſeind ( wie dann auch dem Rindviech geſchicht) kommen koͤnnen / in ſonder⸗ 


heit geferd ſein d 


So dann nun in einem ſolchen vnſaubern Stall ein Pferd ſtehet / ſo ein 
Bartenkopper iſt / es ſtehen gleich Pferd darneben / oder darin als viel ims 
mer wolle ſo fichet gemeltes Pferd ſo es nicht zu freſſenhat vñ koppet ohn 
vnderlaß vnnd ſo offt es inn Barꝛen beiſſet / fanget es fo offt den Wind an 
ſich. Iſt dann nun ein vergiffter Lufft oder Wind in dem Stall o fanget 
es hn an ſich / vnd faffer die Haut ſo voll daß nichts mehr darein mag / alſo 
daß jhme der Leib geſpannen iſt / auffet auff wie die Geißheut / da man das 
Baumoͤl jnnen füͤhꝛet / als dann fahet es an / hencket den Kopff / vnd iſt ſehr 
traurig / dann der Leib ſpannet es vñ thut jhme wehe / iſt ein ſtummes Thier 
kan ſelbs nicht anzeigen waher es jme kommet / leget ſich nider vnd regt alle 
viere von jhme / da noch wol einer ſolte nach denckens haben wa dem Pferd 
diſe ſtimpfliche Kranckheit / vnd der auffgelauffene Leib alfo bald herkom̃e 
vnd der der ſachen nit wiſſens hat / oder erfahren iſt / allo bald thun moͤchte / 
daß jhme zu wider vnd zugegen / viel mehr dann e 

So bald du nun ſolches an einem Pferd merckeſt / daß es darauff ge⸗ 
neiget vnd jm ein ſolches widerfahret / daß es bon dem Koppen alſo auffge⸗ 
lauffen iſt / ſo zeume es alſo bald vnd wende es im Stand herumb / vnnd laß 
es ein halbe oder gantze ſtund ſtehen oder reitte es allgemach / ſo gehet der 
Wind widerumb durch es hinweg / wie es jhn an ſich genommen hat / vnnd 
wird jhme die Haut widerumb alſo lehr als ſie zu vorhin geweſen iſt. Sol 
ches vngezifer auß einem Stall zu vertreiben / ſo kan ich durch die erfahren» 
heit mit der warheit reden / daß nichts beſſers / dann nimme ein Geiß bock 
oder zwen / darnach der Stall groß iſt / vngefaͤhrlichen ein Jar zwey oder 
drey alt / die da vbel ſtincken / ſo mehr fo beſſer / vnd heffte an jedem ort in dem 
Stall einen an / ſo verleuret ſich von dem groſſen vbeln geſchmack das vn⸗ 
gezifer / jnner halb acht oder viertzehen tagen. Vnd iſt ein böfer vergiffter 
Lufft in dem Stall / ſo fanget jhn der geruch des Geißbocks an ſich / iſt auch 
gut vnnd nicht weniger / wa die Peſtilentz oder boͤſer vergiffter Lufft regieret 
in einem Hauß / weichet auch daruon. Aber das vngezifer / wie obgemelt 
als namlich Ratten vnnd Neuß / das wandert mit einander daruon / vers 

war ſich nun der naͤchſt Nachbaur darbei / ꝛc. 5 

Auch Artzneyung der Pferde. Io 


Das 7. Kapitel. 


Von Wehl vnd Maͤngel der 


Lungen vnd Leber. 


Fe Mängel ond Feulung der Lung vnd Le⸗ 

Kor / befinde ich durch die erfahrenheit / daß ſolche jhren 
orſprung anders wa nicht her hat / dañ wann ein Pferd 
warm vnnd hitzig im Leibe iſt / doch außwendig der au⸗ 
J genſchein nicht da oder ſich erzeiget / alſo daß man vers 
2 meynet es ſeie nicht hitzig oder warm / vnnd wird durch 

ein vnbedachtſame Perſon auß kaltem Waſſer getren⸗ 
cket / Lung vnd Leber ſeind hitzig / erſchꝛecken / vnd fahren auff ſolchen blaͤter⸗ 
lein auff wie Bonen / wie Erbſen kleiner vnd groͤſſer / dieſelbigen ziehen ſich 
zu einem geſchwer / das maſeret von tag zu tag je lenger je weiter vmb ſich / 
vnd freſſen gruben in die Lung wie Baumnuſſen groß / wie ich es dann au⸗ 
genſcheinlich befunden an einem Pferd / ſo ich aufflaſſen thun / dardurch die 
Lung ſehr beſchweret wird / Huſten vnnd ſchwerer Athem darauß erfol⸗ 
get / ic. | 


So du ſolches an einem Pferd wahr nimmeſt / daß durch den chem 
wie gemelt / vnd Huſten erkant wird / ſo laß jhme bei abnemmendem Liecht 
des letſten viertheils / in einem guten zeichen / die Lung Ader oͤffnen / doch zu 
Herbſt zeiten / auff der lincken / im Fruͤling aber auff der rechten ſeiten. Fan⸗ 
ge den erſten ſchutz des gebluͤts auff inn ein geſchir: / vnnd laß es ſtehen / laß 
aber die Ader lauffen / biß fich das geblüt erzeiget ſauber vnd rein ſein / vnnd 
dann geſtillet / ic. 


Wann das gebluüͤt erkaltet / fo wuͤrſt du befinden obenauff gelb vnnd 
gruͤn / vielerley farben mehr dar durch gemenget / ſchier wie ein Schwebel ſo 
angezuͤndet geferbet / das kommet von einer verletzten Lungen / das ander 
geblüͤt / auff dem boden inn dem geſchirꝛ / das iſt ſchwartz vnd ſehr dulſch vnd 
zeiget an die verſehrte Leber. Darzu brauch. 

2 Oſterlucey. 

Oſterlucey. 
Odermenig. 

Braun Batonien. 
Heidniſch Wundkraut. 


Jedes gleich viel zuſamen in ein Sack gethan vnd in Wein vnd Waſ⸗ 
fer geſotten / dem Pferd acht oder viertzehen tag nichts anders zu trincken ge 
ben / vnd ob es ſchon nicht gern trincken will / laß es ſtehen biß es trinckt / dañ 
man findet nicht daß ein Pferd fen durſt geſtorben / ſonder viel mehr allweg 
zu fruͤhe getrenckt worden / derhalben ſo nimb. 


Leinſamen / vier pfund. 

Entian zwey pfund. 

Foenum Graͤcum / ein halb pfund. 
Oſterlutey / ein pfund. 


Dieſes alles vnter einander gepuͤlvert / dem Pferd abends vnnd moꝛ⸗ 
gens ein Löffel voll vnter dem Futer geben / fo kommet es wider zu recht. 
Dann der Leinſamen loͤſet die geſchwer auff Lung vnnd Leber ab / Foenum 
Graͤtum treibt es hinweg durch den Paß / Oſterlucey heilet / Entian brin⸗ 
get ein leichten Athem. 


Das 

Von Ochwerem Athem 


der Pferde. 


Es hat dieſer Mangel oder zufall ſeinẽ rech⸗ 
ten naturlichen vrſprung auch von der Lungen / vnnd 
kommet gewohnlich her von vnreiner oder vnſauberer 
fuͤterung / ſtaubigem Hew / da das Graß etwann auff 
den Matten befloſſen worden / des ſelbigen ſchleim vnd 
wuſt darauff ligen bleibet / wird gemehet / zu Hew ge⸗ 
macht / vnnd alſo eingefuͤhret / auch der Habern / ſo nicht 
wol zeitig worden / vnnd inn einer naſſen ernde eingefuͤhret ſchim̃licht wird / 
dieſes dann alles ein vrſach iſt / des Huſtens oder ſchwerem Athems / nicht 
allein aber den Pferden / ſonder auch dem Rindvihe gleichfalls / ſo ſolche be. 
floſſene Weiden nieſſen ſollen / daß fie Lungenſiech werden / die feulung vnd 
allerhand beſchwerung darauß erfolgen. Es henget ſich auch des Athems 
ſchwerheit innerlich an der Bruſt an / auch die Beulen vñ geſchwulſt fo ſich 
erheben an dem Kinbacken / vnd vnden am Schlund von außwendig / ſeind 
zeichen der erſteckung des Halſes / ſo bei mir vnd auch den Roßkammen die 
Strenge oder Kehlſucht genennet wird. ; 


Dieſer beſchwerung mag man im anfang leichtlich zu huͤlff koͤmmen / 
ſo man ordentliche mittel brauchet / ꝛc. 


Als erſtlichen die Aderlaͤß / die Lung Ader / wie dann der Artzet deſſen 
ſoll wiſſens haben / in maſſen vorgegebene berichts im voꝛigen nechſten Ca⸗ 
pitel beſchehen / als naͤmlich in einem guten zeichen / vnnd wann es die natur 
erfordert / doch nach vermoͤg der Natur. 


Nach der Laͤſe des Pferdes wol gewartet / mit guter Fuͤterung vnnd 
Trencke / als namlich vngeroͤlte Gerſten geſotten / das Waſſer dar von ge⸗ 
nommen / das Pferd darab getrencket / vnnd vnter die geſotten Gerſten ein 
Loͤffel voll gemahlen Leinſamen gemenget / vnnd dem Pferd zu eſſen geben / 
offtermals ein Handvoll oder zwo / auch andere gute fuͤterung fo das Pferd 
am liebſten annimmet geben / als naͤmlich gut Hew / wie man es den Maſt⸗ 

p rindern 

rindern pfleget zu geben / wol gepfleget vnd gewartet / deßgleichen warm ge⸗ 
deckt / Auch nimme Kolen inn einen newen Hafen / Weirauch / Maſtix vnd 
Neglein Mutter darauff gethan / doch zuvor dem Pferd eine decke vber den 
Kopff gezogen vnnd darunder gereuchet / alle tag zwey mahl / daß es den 
dampffzu ſich nim̃et / dar von bricht die Stränge an / vnd das Haupt wird 
dar durch geſtercket. 


So du hoͤreſt an dem Pferd mit Ruchlen vnd der erſteckung / daß die 
Strenge nicht anbrechen oder folgen will / vnnd doch vorhanden / ſo nimme 
Geiß milch / ein Schoppen Baumoͤl / anderhalb ſchoppen Nießwurtz ein 
Saͤcklein. Dieſes inn einem newen Hafen warm gemacht / dem Pferd 
durch ein verordnet Inſtrument inn beide Naßloͤcher goſſen / es bricht an / 
decke das Pferd warm zu / vnnd laß es alle tag wann die Sonne zum hoͤch⸗ 
ſten ſcheinet eine ſtund reiten / wann jm der Kopff warm wird / ſo fleuſſet der 
vnraht deſto belder von jhme. 


So ſich aber vor allem dieſem / erſtlichen erzeigen die Beulen vnd ge⸗ 
ſchwer an dem Kopff vnd Halß / vnd dieſelbigen fehr groß ſeind / welches ich 
auch bey mir viel beſſer erachte vnnd befunden hab / dann daß dieſe Kranck⸗ 
heit ſolle durch das Haupt jhren außgang haben. g 


Wa ſich dann dieſe geſchwer / es ſeie am Kopff oder Halß erzeigen / ſo 
ſchmiere es mit Populeien vnnd Alldea / ein tag oder zwen / drey / alle tag ein 
mahl / ſo zeucht es ſich zuſamen zu einem geſchwer / vnd wird zeitig / alsdann 
thu es auff mit einem Laßort / daß es feinen fluß haben kan / das Pferd ge⸗ 
neußt bald widerumb / vnd als mit guter Trenck vnd Fuͤterung gepfleget / 
vnd gewartet. 


Das 

Das 9. Kapitel. 


Wann ein Pferd 


Wuͤrm hat. 


Siſt meniglichen kundtbar vnd bewußt / inn 
ſonderheit aber den jhenigen ſo mit Pferden vmbgehen / daß 
ein ſchwer hefftiges vnd nicht minders beſchwerliches ding 
S ſeie / vmb die Wuͤrm im Leibe / ſo ſie die Roß beiſſen / aber 
E wie ſchadlich vnd gefaͤhrlich / alſo gemein ſeind fie auch / ſon⸗ 
ders den Roſſen ſo auff der Weid gehen muͤſſen. 


Befinde aber ſo viel / dieweil die Wuͤrm an vnderſchiedlichen orten im 
Magen ond Gederm jhre ankunfft vnnd Neſter haben / daß ohne beſchwe⸗ 
rung derſelbigen hieuon nichts verſtendliches vnnd grůndliches möge dar⸗ 
gethan werden? f l 

Zu dem iſt nicht minder bewußt / das ohne das die aller beſchwerlich⸗ 
ſten vnd gefaͤhrlichſten Kranckheiten im Leib / beſonders im Eingeweid ſich 
erheben / welche an einem ſtummen Thier zu erkeñen ſchwer / da auch durch 
das geringſte fehlen bald das widerſpiel gethan wird. Derohalbẽ kan oder 
mag keiner kraͤfftig heilen / fo der ſachen nicht wol bericht vnnd erfahren iſt / 
dem auch die innwendige vrſachen nach aller gelegenheit verborgen vñ vn⸗ 
bet andt ſeind. N an „ 


Nun ſagt man daß die Geſchlecht der Wärme zum theilt im agen / 


im Ingeweid auch zum theil erwachſen / ohne fernern bericht / darum̃ in der 
erfahrung etwas weitters vnd fleiſſigers nach zu ſuchen. 


Di.ieſe vrſach vnd ankunfft iſt auß groben feuchtigkeiten / vnnd boͤſem 
groben naſſen Futer / fauler Weide / daß folgender weiſe ein ſolcher vnraht 
bei jhnen erwachſet / vnnd ein Neſt machet / das da ſchwerlich als dann von 
ihnen zu bringen iſt. 


Es kommet auch wol daß bei Pferden ſo auffgeſtellet werden / ſolcher 
onraht erſt erwachſet / wañ ſie naͤmlichen gewehnet an genen 1 
m Lan 

im Land zu Beyern viel der brauch iſt. Es erzeiget ſich gewohnlich dieſe 
kranckheit Herbſtzeiten des morgens gegen tag / wann ihnen die Nahrung 
entgehet / ſo plagen fie das Pferd deſto hefftiger / daß es anfahet zu ſchwitzen 
vnnd ſcharꝛen / weiſet mit dem Maul dahin / ſicht ſich nach dem Menſchen 
vmb / vnnd begeret huͤlff / wird auch auff die letſte der ſchmertzen ſo grofi/ daß 
ſich das Bi walgeret von einer ſeiten auff die ander / vñ nicht weiß wa es 
bleiben ſoll. 


So nimb alſo bald das gemelte Pferd vnd ſtich ihm den dꝛitten Staf⸗ 
fel mit einem Laßort / daß jhme der ſchweiß in Half lauffet / daß die Wuͤrm 
daſſelb entpfangen / dar durch fie dann geſtillet / vnd das Pferd ein weil ruhe 
hat / biß du jhme den Tranck macheſt. i 


Nimb alten rohten Wein / ein ſchoppen. 
irſchhorn gepulvert. 
wey Loht Tiriacus / des beſten ein loht. 
Wurmſamen ein loht. 
Ein Saͤcklein Nießwurtz. 


Dieſe ſtuck zuſamen in den Wein gethan / vnd laſſen einmahl auffko⸗ 
chen / daß ein wall darüber gehet / dem Pferd durch ein verordnet Rohr eins 
goſſen / ſo warm ſich das geburt / vnd es leiden mag / auch richte jhm diß zu. 

Nimb Foenum Graͤcum gepulvert / ein halb pfund. 
Wurmſamen zwey loht. 


Abend vnd Morgens vnter das Futer gethan / allweg ein loͤffel voll / 
es huͤlfft / ꝛt. f 


ar Krauckheit zeiget an / daß das Pferd einen andern Hersenbea 
geret / ic. 
0 5 Das 

Das Io, Kapitel. 


So ein Pferd angangen iſt / 


im Leibe / ꝛc. 


Feeſer zufall begegnet gewohnlichen den jhent 
6 Ne: gen Pferden fo gutes alters ſeind / vnnd ein ſchweren Leib 
85 N N auff ſich geladen haben / wann ſie dann Sommers zeiten 
(ED . hart inn aller hitz gebraucht werden / ihnen auch etwann 
durch einen vnwirſchen Neitter mehr zugemutet wird / als 
Ihnen zuertragen. Nemlichen mit groffen Tagreiſen / oder fo man die fuß 
lang vnder den Tiſch henget / alsdann noch ſo weit Reittet inn dem halben 
tag / da etwann einanderer einen gantzen tag zunmmmet / vnnd dem armen 
ſtummen ene e noch erkennen kan / wie hart es ſeine arbeit in 
ſolcher groffen hitze ankom̃e / fißet auch mancher vnd beruͤhmet ſich wie viel 
meilen weges in wenig ſtunden er geritten ſen / wann er ſagte er hette inn ſol⸗ 
cher zeit denſelbigen weiten wege gangen / ſo wuͤrde er dem Pferd glauben / 
vnd es beſſer zu verſchonen wiſſen / ſo du dann ein ſolches Pferd haſt oder dir 
fürkommet / daß da angangen im Leibe / das erkenne darben / das Maul ift 
ihme ſeh trucken / perꝛet die Naßloͤcher weit auff / vnnd gehet gleichſam ein 
kalter Wind von jme / henget den Kopff / begeret der Erden / die Augen feind 
ſhme truͤb / vnnd ſihet ſehr kraͤncklich auß / dann es iſt ein kleiner vnterſcheid 
B dem Leben vnd dem Tod / der Leib der gehet auff vnd nider wie ein 

laßbalg / vnnd die Lung iſt ſehr vnrüͤhig / wann man es ledig gehen laſſet / 
fo gehet es von einem ort zu dem andern vnd ſuchet wa es möchte lieberung 
finden / vnnd iſt ſehr traurig / begeret des Menſchen huͤlffe. 


So loͤſe ſhme als bald die Alder vnter der Zungen / vnd ſihe ob ſie lauf. 
fen wolle / lauffet ſie ſo iſt hoffnung zu haben / wa nicht / vnnd das gebluͤt dick 
ſchwartz vnd verſtocket / ſo iſt es mißlich. Friſche jhme das Maul mit fri⸗ 
ſchem Waſſer vnd Salt / darnach nimme einen groſſen Zuber oder Kuͤbel / 
fo einen Ohmen Waſſer haltet / thu ein Seſter Eſchen darein / ſchoͤpff hn 
voll friſch Brunnenwaſſer / imme als dann eine Decke / ſo halb wullen vnd 
leinen iſt / dauch fie darein / daß fie wol naß werde / vnnd ſchlahe ſie vber das 
Pferd / vnnd das gemelte Waſſer mit ſampt der aͤſche vnter einander geruͤ⸗ 
ret / vnd dem Pferd vber vnnd vber auff die Decke vberſchüͤttet / ſo gehet ein 
dampff von dem Pferd als ob man ein Kolhauffen angezündet habe / vnnd 
vnd zeucht jhm die hitz auß dem Leib / ac, a G 

Gebrauch alsdann dieſen Tranck / nimb ein Schoppen Geißmilch 
mit Baumoͤl vermenget / Liebſtoͤckel vnd Haußwurtz / jedes ein gute hands 
voll geſtoßen / den Safft darauf getruckt / darunder geſchuͤttet / wol durch 
einander gemacht / vnd dem Pferd durch ein verordnet Rhor eingoſſen. 


Wart feiner wol mit guter weicher kuͤler Füterung/ als naͤmlich Lats 
tich mit Honigwaſſer beſpꝛenget / vnd das Pferd allgemach vmbher gefuͤh⸗ 
ret an kuͤle oͤrter / oder wa es ſelbs gehet. So die hitz alſo groß were / daß die 
angſt das Pferd ſelber triebe / vnnd nicht wußte wa es bleiben ſolle / ſo richte 
jhme dieſe Kliſtier zu. 


Milch vier Maß / mit einem gutẽ theil Baumoͤl vermenget / Liebſtoͤ⸗ 
ckel vnd Haußwurtz geſtoſſen / vñ des Saffts auff ein halbe maß oder mehꝛ 
darunder vermiſchet / demnach durch ein verordnet Inſtrument / doch ein 
wenig warm gemacht / zu dem Pferd gethan. Alsdann das Pferd ruhen 
laſſen / wie es dann begeren wird / dañ man kan jhm nicht wol mehr zumuh⸗ 
ten / es iſt auff ein mahlgenug. 


So du des andern tages befindeſt / daß die groß hitz vnnd wehetagen 
nicht gar gewichen / vnnd das Pferd weiter oder ferner getrieben wind / von 
wegen der angſt / ſo laß es inn einem flieſſenden Waſſer / als tieff es den Bo⸗ 
den reiche kan / damit es kein groſſe arbeit thun darff / fuß für fuß allgemach 
auff vnnd nder gehen / vnd etwann ſtill halten an den orten / vnnd neben zu 
auff den Staden / wañ es das Pferd begeret / graſen laſſen / Streucher von 
jungen Eichbaͤumen dar geworffen / daß es darab beiſſe oder freſſe. Dieſes 
iſt jhme geſund / vnd fuͤrdert den Stall / ꝛc. 


Siede jhm auch geroͤlte Gerſten / das Waſſer darvon abgeſigen / laſ⸗ 
ſen kalt werden / vnd darab getrencket. 


Das 


Auch Artzneyung der Pferde. 12 
Das II. Capitel. 


So ein fer Blut 


tallet / ꝛc. 


5 So dañ etwann ein Reitter oder Perſon des Pfer⸗ 
des nicht ſchonet / auch es ſelbs nicht / thut viel vergebener arbeit / ſo es wol 
nicht doͤrffte da der Rucken muß noht leiden / die Nieren werden bewegt / et⸗ 
liche kleine Ederlein fo dar zu dienen zerꝛeiſſen / darauf erfolget das Blut 
ſtallen / auch ein grewlicher ſchmertzen vnd wehetagen / dann die Nieren fau 
len von tag zu tag hinweg vnnd nemmen ab / verlieren ſich auch biß zu einer 
Vaumnuſſen groß / vnd iſt ſchwerlich darfuͤr raht zuthun / dann das Pferd 
klaget ſich nicht bald / biß daß die Nieren hinweg gefaulet ſeind / fo gehet es 
eines mahls darauff mit einer vngeſtůme / Raſen / kloppen vnd ſcharꝛen / vñ 
folget eines auff das ander / leget ſich auff den Rucken / keret die Fuß inn die 
hoͤhe / gleichfals ein Pferd thut / ſo es gebrochen iſt / daſſelbig liget ſtill/ wann 
es auff dem Rucken liget vnd die fuß vberſich keret / ſo fallet der Bruch inn 
Leib vnd hat ruhe / dieſes aber nicht / ſonder treibet es tag vnd nacht ohn vn⸗ 
terlaß / biß es darauff gehet / wie ich es dann an einem Pferd erfahren hab. 


Derhalben alsbald man ſiehet daß ein Pferd Blutſtallet / ſoll man 
gut achtung auff es geben vnd jhm gleich raht thun / das Pferd warm zuge 
decket vnd richte jhm dieſen Tranck zu. 

Baumoͤl ein Schoppen. 
Terpenthin oͤl / ein quintlin. 
Sa ein ſchoppen. 
affron gantz / ein loht. 
2 D 

Dieſe ſtuck warm gemacht / durch ein verordnet Inſtrument dem Pferd 
eingoſſen / ſchmire es vber den Rucken / vnnd vber die Nieren mit Hanffſa⸗ 
men oͤl / ſo mit Wecholder oͤl vermiſchet ſey. 


Odermeng / 2 
Darnach nimb J Walwurtz / ſeedes ein gut theil. 
Roten Belfuß / 


Dieſe ſtuck in ein Saͤcklein than / einer Elen breit vnd lang / mit Bier 
geſotten / vnd Meybutter darunter gethan / auff ein halb pfund / Allſo warm 
wie ſich das gebuͤret dem Pferd vber den Rucken geſchlagen / vber die Nie⸗ 
ren / des tages ein mahl vier oder füͤnff / vnd in der nacht gleichfals ein mahl 
oder dꝛen / es hilft vnd wird der ſchmertzen gelegt / doch ſchaffe jhm einen an⸗ 
dern Herꝛn. 


Das 

Das IR, Kapitel. 


Wann ein Pferd nicht 


Stallen kan. 


In hefftige plag iſt es / wann ein Pferd nicht 
\ VG ſtallen kan / welches vnleidlichen ſehmertzen erteget/alfo daß 
der Scall bey me ſich ſchwellet / vnd durch die verſtopffung 


N ZB N 2 
aeoſſe noht leiden muß. 
5 — Die vrſachen aber ſolches mangels ſeind boͤſe dawun⸗ 

gen des Magens / als wann ein Pferd etwas ſchedliches ge 
freſſen oder gefoffen / wie dann auch die Wuͤrm darauß erfolgen / geſchicht 
auch denen Pferden gewohnlich am meheſten ſo Barꝛenkopper ſeind / darff 
jhnen widerfahren auff der Strew / wann ſie ſchon nicht geritten wer⸗ 
den / vnnd kommet von dem Koppen / daß jhnen der Paß verlegt wird / wie 
dann auch ſonſt andere Kranckheiten mehr auß dem koppen erfolgen. Der 
wegen fleiſſig auffmerckens vonnoͤthen / wie ſolchen ſachen zu helffen. 


Hierfuͤr brauch dieſen Tranck. 


Bibergeil ein halb loht. 
Tiriacus ein halb loht. 
Wecholder oͤl ein quintlein 
Nießwurtz ein quintlein. 
Weiſſen Wein ein Schoppen. 


Vnd dieſe MNateri all vntereinander warm gemacht / dem Pferd durch 
ein verordnet Rohr eingoſſen / demnach warm gedeckt vnd darauff inn eim 
Schaffſtall vmbher gefuͤhret. Nim̃ alsdann der vieffüfligen Thier Eſel ge⸗ 
nant / die man pfleget vnter den alten Dielen vnd Brettern zufinden / einen 
oder zwen / inn geſtoſſen Imber oder Wecholder oͤl eingetauchet / vnnd inn 
Schlauch gethan / laß auch inn dem Schafſtall das Pferd vmbher gehen / 
ein ſtund drey oder vier / dann der Tranck muß feine wirckung haben / ſo als» 
dann der Stall noch nicht anbrechen will / vnd die noht des wehetagens / je 
lenger je gröffer wird / o nim̃e ein verordnet Inſtrument / ein Rhoͤrlein vn⸗ 
gefehr einer guten hand lang / eines Federkiels eee 5 ge⸗ 

3 than 

than mit Nuß wurtz gemengt / dem Pferd inn das Rhor geſteckt / mit huͤlff 
vnnd gelegenheit / vnd ſo ſtarck du blaſen kanſt hinauff geblaſen biß inn die 
Blater / ſo ſchieſſet der Stall fort / vnd bricht mit gewalt an. 


So du dieſen mangel ſpuͤreſt / daß ein Pferd den Stall gern vberge⸗ 
het / ſo hab achtung wann du inn die Herberg kommeſt / daß es nicht zu fruͤ⸗ 
he abgeſattelt werde / oder warm zugedeckt / auch nicht auß kalten Waſſern 
getrencket / ſonder allwegen lawelecht gemacht / vnnd Kleien darein gewoꝛf⸗ 
fen. 


Vber Land zu fuͤhren ein Remedium. 


Wecholder / ein handvoll. 
KCriſtwurtz / ein loht. 
Gantzen Saffron / ein loht. 


Dieſe drey ſtuck vnter einander temperiert / vnnd inn ein leinen thuch 
gebunden / dem Pferd allweg vor ein ſtund inn das trincken gelegt / darnach 
getrencket / vñ dieſes wider auß getrucket / ſo kanſt du es allweg mit dir ober 
Land fuͤhren. 8 

as 

Das 13 Capitel. 


Soein Pferd den lautern 


Stall hat. 


Jeſes hat feinen vrſprung gewohnlichen da⸗ 

75 N her / wann ein junger Fahl inn den Ländern gefallen / da 

) Ses warme weiche Waſſer hat / als inn den Niderlanden / 

RE 0 kommet dann an ort vnnd ende da die Waſſer friſch hart 

Ne pſ kalt ſeind / deren ſie nicht gewohnet / als da find fo auß 

x hohen Gebuͤrgen kommen / ſo gibt es auch gern auß den 

Rhein waſſern vnnd dergleichen / dann ſolche laſſen ſich nicht lang auffhal⸗ 
ten bei keinem Viehe / ſonder tringen fort. 


7 


So trencke das Pferd auß lewen Waſſer mit Leimen oder Kleyen ver 
menget / onnd fo du an einem Pferd merckeſt / daß es kalt Waſſer nicht dub 
den mag / kanſtu jhme allweg durch dieſes mittel zu huͤlff kommen. 


Es haben jhre theils im brauch / wann ein Pferd mit dieſem mangel 
des lautern Stalles behafft / ſo laſſen fie es nicht auß ſtallen / ſonder hawen 
es an oder treiben es fort / kan es aber nicht für gut erkennen / ſonder halte es 
für beffer daß es außſtalle damit gemeltes Waſſer / ſo feinen gang will ha⸗ 
ben von jhm komme. 


Das 

Das IF. Kapitel. 


Mann ein Pferd gebrochen iſt / 


Das jhme der Bruch oder die Daͤrme inn 
die Hochbalg ſchieſſen. 
8 


e O bald du an einem Pferd warnim̃eſt / das 

Y Ihme auff einer feiten das geſchroͤt / etwan zu zeiten 
groͤſſer iſt dañ auff der andern / ſo iſt daß das erſte kenn⸗ 
zeichen darbei man es warnemmen ſoll / daß es einen 
Bruch habe / wann es ein woltrabender Hengſt iſt ſo 
will er nicht mehr traben / ſonder einen ſchritt gehen / vñ 
ſo er ein halben oder gantzen tag gangẽ / ſo nimme war / 
als bald er inn Stall kommet / angelegt vnd abgeſattelt wird / ſo legt er ſich 
nider auff den Rucken / keret alle vieren inn die hoͤhe / hebet den Kopff auff / 
ſicht hinderſich nach dem geſchröͤt / als wolte er ſagẽ da fehlet es mir / ſchlecht 
auch ein ſolches Pferd mit d foꝛdern fuͤſſen wol / weil es liget / ſich ſelbs auff 
den Leib vnd Bruſt / dann es füler den ſchmertzen / des tages iſt das geſchroͤt 
auff der ſeitten da der Bruch iſt groß / des morgens frü vor dem Futer / da 
nimme war fo wirſt du befinden daß es gar klein iſt / vnnd kanſt alſo nichts 
daran ſehen / ſo thu eins / trencke das Pferd / doch daß das Waſſer ein wenig 
lewe gemacht / Kleien darinn vermenget / nach dem trencken wirft du augen 
ſcheinlich ſehen wie hm die Daͤrm durch den Bruch inn den Hochbalg hin⸗ 
abſincken vñ fallen / dardurch der Hochbalg groß vnd voll wird / gleich wie 
er des tages iſt wann er gangen hat. Es klaget ſich auch das Pferd nim⸗ 
mer am meheſten dann bei vollem Non vnnd vollem Liecht / da dann dieſe 
Schaden bei Viehe vnd Leuten ſich am meheſten erzeigen. 


Dieſem Schaden raht vnd hilff zuthun / des geſchicht durch diefeg 
mittel / da hm mag geholffen werden / lein Nunnen macher wie ſie hie in dies 
fen Landen genant werden / fo den Pferden vñ anderem Viehe außzuwerf⸗ 
fen pfleget / wa er feiner kunſt gewiß auch gluͤckhafftig / vnnd ein wiſſens da⸗ 
rumb hat. 

So 

So nimme dieſes gemelte Pferd / de Fruͤling zu Meyens oder Herbſt⸗ 
zeiten im Octobri / laſſe es niderwerffen wie gebreuchlichen / vnd wann das 
Pferd auff dem Rucken ligt / vnd wol verſichert vnnd gebunden iſt wie ſich 
das gebüret/fo ſoll der Meiſter die Hochbaͤlg nemmen vnd inn die hoͤhe zie⸗ 
hen / daß die Daͤrme nicht verletzet werden / auch hilff geben damit ſie wider 
in Leib hinnein fallen / vnd alſo fühlen wie weit vnd lang der Bruch iſt / als⸗ 
dann ſchneide er den Hochbalg auff / auff der ſeitten da der Bruch iſt / vnnd 
loſe den Stein allgem ach herauß / alsdann nemme er die Haut darinn der 
Bruch iſt / nehe oder knuͤpffe es wol mit einer Nadel / darin ſoll ſein ein ſtar⸗ 
eker gebichter Faden / gleichfals vnverglichen darzu / wie man einen Men⸗ 
ſchen ſchneidet. Das Pferd kommet inn einem Monat wider zu recht vnd 
wird heil / wie ich dann etlichen auff dieſe weiſe hab helffen laſſen. 


Ferner aber ſo will das Pferd mit vberigem ſprengen / rennen oder 
tummeln verſchonet ſein / ꝛc. 


Das IS. Capitel. 


Mann ein Pferd auff 


ftößig wird. 


5 


eſpuͤret wird / wie ich es dann auch ſelbs geſehen. 5 
5 a a 
un 

lung / wie viel geſchicht / oder entgegen wegen des durchlauffs des Bauchs. 
Item wañ von ſchim̃lichem Hew daͤmpff / ſchleim oder feulung in Magen 
ſich erheblich finden / gleich aber wie die vrſachen / alſo ſeind auch die zeichen 
vngleich. 


Dann hat das Pferd gar ein hitzigen Athem / ſo kommet es auß dem 
Magen vnd von der Leber / begert auch viel zutrincken. Das Maul vnnd 
Zung werden jhme trucken / vnd wie dem allem / fo lauffet gewohnlichen ein 
Feberiſche Kranckheit mit vnter / wañ jhm das Futer fuͤrgelegt wird / wen⸗ 
det es den Kopff von der Kruͤpffen / ſicht ſich vmb nach dem enſchen vnd 
begeret huͤlff / alsdann ſtreiche jhme das Futer wider hinweg. 


Ob wol nun die allgemeine Regel zu Kurieren inn ſonderheit hie zu 
halten / ſo wird doch fuͤr gut angeſehen / das vor allen dingen die dritte Staf 
fel geſtochen werde mit einem Laßort / das Blut in Halß lauffe / daß es das 
Pferd innfreſſe / darauff das Maul oder Gumen oben mit Saltz gerieben / 
deßgleichen alten Wein mit Honig vermiſchet / dem Pferd das Maul vnd 
Zunge offt darmit gewaͤſchen. 


Auch brauch dieſe Latwerg / darvon hernacher meldung geſchicht im 
letſten Capitel / einer Baumnuſſen groß / dem Pferd auff das Mundſtuck 
geſtrichen / alſo bald darauff ein halb oder viertheil ſtund geritten / hab alſo 
110 91 55 achtung / ſo du es inn Stall bringeſt / was mit jhm vmbgehen 
moͤchte. 


Die Fuͤterung ſoll ſein / wie oben vielfaͤltig gemeldet / als naͤmlichen 
linder dewung / vnd dem Pferd am meheſten angenem / als geroͤlte G erſten 
geſotten / darnach Fenchel darunder geworfen / dz Pferd darab getrencket / 
zu dem dienet auch fleiſſiges ſanfftes ſtriglen vnd Reittẽ / damit die ſchweiß 
loͤcher eröffnet werden. 


Das 

Das 16. Kapitel. 


Don dem außwerffen; 


den Wurm / ꝛc. 
= 8 


xx 
RL 


Wurm den Namen / dieweil er an einem Viehe iſt / der⸗ 
halben jhm auch nicht wol ein anderer kan geben wer⸗ 
den / ſo da auch vnter den Pferden ſehr erblich. Nun hab 
ich eine gewiſſe grůndtliche erfahrung / von dieſem vnd 
mancherley maͤngeln / dann ich mit berhuͤmbten Roß⸗ 
artzten in ein Diſputation gerahten / dieſer vnd anderer 
gebrechen / auch inn ſonderheit deßhalben mich mit jhnen zu vnterꝛeden / vnd 
Ihꝛe meinung anzuhören. Als naͤmlich vnd beſonders mit dem wolberhuͤm⸗ 
ten Meiſter Andres Huffſchmid vnnd Roßartzet / der loͤblichen Statt 
Braunſchweig / auch mit Meiſter Peter dem Huffſchmid zu Wolffenbeu⸗ 
tel / vnd Meiſter Bartholome Huffſchmid vnd Roßarket zu Stettin. Al⸗ 
ſo haben wir in ermelter Kranckheit durchauß befunden / auch einhellig da⸗ 
hin beſchloſſen / daß es anders nichts ſeie dann wie man ſagen moͤchte / die 
leiblichen oder natürlichen Frantzoſen / ſo da auch ihren vrſprung niergend 
anders her hat / als võ vielem vberfluͤſſigem boͤſem vnreinem gebluͤt / ſo ſich 
erzeiget / zu denen zeiten / wann das Laub außſchlecht vnd widerumb reiſet. 


Es geſchicht auch wol daß ein Pferd natůrlicher weiſe ſolche fehl vnd 
maͤngel bekommet / vnd bei jhme erwachſen. 


S hat dieſe Kranckheit der außwerffende 


Derhalben ſo ein vberfluͤßiges geblůt vorhanden in einem Pferd / daſ⸗ 
ſelbig bei geſundheit zuer halten / ſo brauche dieſe Laͤſe des Sarg zweymahl. 
Als naͤmlich Fruͤlings vnnd Herbſtzeiten / wann es reiſet / inn dem Bruch 
doch inn einem guten zeichen / fo Öffne jm de Kühe Ader / auff der lincken ſeit⸗ 
ten / den erſten ſchutz des gebluͤts auffgefangen in einem gefeß oder geſchire / 
dann die Ader wol lauffen laſſen / biß fich das geblůͤt aͤndert / vñ ſich ſchicket 
zu ſeiner natuͤrlichen farb / vnd inn dem letſten viertel auff der rechten ſeitten 
ermelte Ader geoͤffnet / den erſten ſchutz gleichfals von dem gebluͤt auffgefan 
gen / demnach die Ader wol lauffen laſſen / biß ſich das geblüͤt ſchicket zu ſei⸗ 
ner rechten farb. 

Ns 

So aber der ſchaden ſich an dem Pferd erzeiget vnd allbereit vorhan⸗ 
den / ſo gebrauch dich dieſer Aderlaͤß wie obgemeldt / vnd gilt gleich / zu was 
zeiten es im Jar ſeie / vnd es die notturfft erfordere. Doch brauch vor der 
Aderlaͤſe dieſen Tranck / ſo da zu rechter zeit / als namlich im Mertzen folle 
zugericht werden / auch hier zu gar dauglich iſt. Als naͤmlichen ſo brenne 
Froſchleich inn einem Helm / gleich wie man ſonſt Kreutter zubrennen pfle⸗ 
get / dieſes Waſſer auffgehaben in einem Glaß fo wol vermacht ſeie / damit 
kein Lufft dar zu moͤge / ſo halt es ſich Jar vnd tag. 


Du ſolt auch des Jars nicht vbergehen / ſolches Waſſer wegen ſeiner 
nutzbarkeit / ſo es nicht allein hiezu / ſonder auch dem Menſchen inn vielem 
dienſtlich vnd heilſam zu fein pfleget / brennen zulaſſen. 


Ermelten Waſſers nimme einen ſchoppen / mach es ein wenigw arm / 
wie es dz Pferd leiden mag / vnd geuß es demſelben Morgens vor dem Fu 
ter ein / decke es warm zu / laß es vnter der decke ein halbe oder gantze ſtund 
reitten / daß es warm wird / vnd jhm der Schweiß außgehet / ſtelle es an ein 
warm ort / ſo reiniget vnd treibet es dieſe Kranckheit innerlich auß dem Leib 
herauß / vnd fahren jm Beulen auff groß vnd klein / die ziehen ſich zu einem 
1 1 um brechen auff / waͤſche ſolche mit gemeltem Waſſer alle tag 
drey ma 


Ein anders. 


O du dieſes Waſſer nicht haben magſt / ſo brauch dieſen Tranck / nim̃ 

ein newen mäßige Hafen voll flieſſend Waſſer / thu darein ein hand⸗ 

voll Wecholder / Hüͤnſchkraut gleich viel / welches da auff den Wei⸗ 
denbaͤumen waͤchſet / Seuenbaum halb fo viel / Criſtwurtz ein halb loht / 
gantzen Saffran ein halb loht / beiſamen geſotten / daß ein wahl oder drey 
darüber gehe / den Hafen genaw gedeckt / daß der Laum dar bei bleibe / dem 
Pferd durch ein verordnet Inſtrument auff ein halbe maß eingoſſen / ſo 
warm es leiden mag / warm zugedeckt vnd geritten / daß jhme der Schweiß 
außgehet. Es werden ſich auch in wenig tagen Beulen erzeigen wie Nuß⸗ 
ſchalen / groͤſſer vnd kleiner / vnd werden auffbrechen 


Hierzu Brauch dieſes / nimme ein handvoll Kupffer waſſer inn einen 
neiden Hafen / ſo halb maͤßig / mit rothem alten Wein geſottẽ / das ein wahl 
darüber gehet / Hiemit die Beulen / wa oder an welchem ort ſie ſich erzeiget 
haben / alle tag ein mahl oder zwey ſauber außgewaͤſchen / alſo doͤrꝛen ſie / 
das Pferd wird heil vnd geſund. 

Hernach 

Hernach mit guter Fuͤterung wol gewartet / vnd auß flieſſen dem waſ⸗ 
fer getrencket vnd folgende ſtuck inn das Trincken gelegt / doch alles inn ein 
Thuͤchlein zuſamen gebunden. 


Criſtwurtz ein loht. 
Gantzen Saffron / ein halb loht. 
i 

echolder. f 
Huͤnſchkraut. jedes gleich viel. 
FJoenum Graͤcum. 


Hierab laß es trincken einen Monat lang / doch zu viertzehen tagen 
von gemelter Materi einen friſchen Ballen gemacht. 


Auff den andern Vollmon / ſo gebrauch dieſe Aderlaͤſe / als naͤmlichen 
den erſten tag beide Schrenck Adern / Den andern tag beide Sporadern / 
Den dritten tag beide Buͤgadern / geöffnet vnnd ſie wol lauffen laſſen / da⸗ 
mit wa vnrein geblüt oder anders zwiſchen Fell vnnd Fleiſch were / es dar 
durch geleuttert wuͤrde. 


Das 

. Das 17. Kapitel. 


Von Schadhafften Ochenckeln 


vnd Glidern / als naͤmlich Spatten / Elenbogen / 
Vberbein / Spatgallen / Blaßgallen / Strupffen / 


auch rinnenden groſſen Schenckeln. 
9 


Fervon einen warhafftigen gründlichen vnd 
erfahrnen bericht zuthun / iſt dieſes. Wann du ein ſau⸗ 
oer huͤpſches Pferde haſt / daß da in allen ſeinẽ eigenſchaff⸗ 
ten dahin geneiget vnd genaturt / alſo daß zu verhoffen / es 
werde ein gerad gut Pferd darauß werden / daß da in allen 
Ritterlichen ſachen in ſchimpff vnd ernſt ſich abrichten laſſe / on zugebrau⸗ 
chen ſein werde / auch nach allem abrichten gantz auff ſeinen Schenckeln 
bleibet / vnd dir das Pferd lieb iſt / ſo laß es dir nicht zu lieb ſein / brauch dich 
dieſer mittel / ſolches alſo auff glidgantzen vnnd ſaubern Schenckeln zu bes 
halten / damit das Pferd obgemelter maͤngel aller frey bleibe / wie folget / ꝛc. 


Erſtlichen ſo zeuch das Pferd in einen nohtſtall / vnd ſiehe daß die vier 
Schenckel wol verſichert vnd gebunden ſeien / daß es dir oder jme ſelbs kei⸗ 
nen ſchaden zufuͤge / vnnd kuͤrtze jbme bei abnem̃endem Liecht / doch inn gu⸗ 
tem zeichen die beide Schranckadern / durch die verordneten Inſtrument / 
vnd auff die weiſe wie hernach folget / wie du zuvernemmen wirft haben. 


Nim̃ ein Schermeſſer / vñ inwendig an des Pferdes hindern Schen⸗ 
ckeln / da zeucht ſich von oben ein Ader herab langs dem Schenckel ab vnnd 
ab / oben vber die Knie vnter dem dicken fleiſch / etwann eine ſpanne obwen⸗ 
dig des Knies / da zeuch jhm die haut mit der hand auffrecht / mitten auff der 
Ader / vnd ſchneide jhm daſelbſt auff der Ader die haut eines kreutzers breit 
hinweg / daß kein fleiſch oder nichts meh: darauff ſeie / alſo daß die Ader frey 
ledig allda lige. 


So nimme als dann ein Inſtrument gleichfals einem Pfriemen / der 
ein loͤchlein vornen hat / wie man ein Bammes Riemen darmit einzeucht / 
loͤſe vnd vnderfahre die Ader mit dieſem gemeltem Pfriemen / nimme einen 

guten 

guten Bechtroth / der nicht fo gar dick iſt / ſtoß ihm durch das ohr des Pfrie⸗ 
mens / alsdann zeuch den Pfriemen an dich / daß der Trad vnter der Adern 
bleibet. Alßdann nimme ein Laßort vnnd vnter dem Bechtrodt gegen dem 
Knie hinab / truck jhm inn die Ader / laß eine kleine weil laufen / daß das er⸗ 
zuͤrnete geblüt hinweg ſchieſſe / alßdañ fo knuͤpffe die Ader mit dem vnterzo⸗ 
genen Troth auff das aller haͤrteſt zu / ein knopff oder drey auff einander / 
ſchneid die truͤmmer von dem knopff ab / darnach truck mit einem finger die 
Ader vnter dem Loͤchlein zu / ſo kanſtu ſehen vnnd warnemmen / durch das 
loͤchlein / daß die Ader von obenherab recht wol verſichert ſeie / alß dañ mim⸗ 
me den gemelten Pfriemen widerumb / vnterfahr die Ader noch einmahl / 
auff dem Pfriemẽ vnter dem knopff herab / ſchneid die Ader mit dem Scher 
mel in dem namen Gottes entzwey / von vnden herauff da laß fie lauffen / 
als laug ſie laufſet / dann es iſt kein gefahr darbei / kan nicht mehr herauf 
lauffen / dann darinnen iſt / alſo wird der Schenckel deſto fauberer, f 


Solches gemelte kunſt ſtücklein will ich (ſo ich durch die erfahrenheit 
alſo befunden) einem jedwedern ſo ein Liebhaber der Artzney iſt mitgethei⸗ 
let haben / dann wie obgemelt / wa dieſer Baß verlegt / it man ſolcher fehl 
vund maͤngel aller frey / doch wann du wie gelehret / dieſes ordenlicher weiſe 
braucheſt. Vnd kom̃et die erfindung dieſes Kunſt ſtuͤckleins auß Italia võ 
Anno g. daſelbſt verordneten Stallmeiſter vñ bereitter / meinem Lehrmei⸗ 
ſter / einem Italiener / des Hertzogen von Sophey Bereiter vnd Stallmei 
ſter wie ich an dem Kay Hof zu Pruͤſſelin Braband Anno 4. ſolches vnd 
anders von jhme gelehrnet vnd erfahren. 

So aber dero maͤngel einer allbereit vorhanden / es ſeien ſpatten oder 
Elenbogen / ſtrupffen / riñende oder groſſe geſchwollene Schenckel / welches 
alles feinen vrſprung von gemelter Alder hat / ſo kuͤrtze jhme dieſelbige / auff 
dieſe weiſe wie gemelt an beiden Schenckeln / ob du ſchon vermeineſt es be⸗ 
doͤꝛffe es an dem andern nicht / ſo muſt du dem vorkom̃en / der fluß fallet ſonſt 
hinuber auff die andere ſeitten. Vnd ſo der ſpatt nicht ober dz halbe gewach⸗ 
ſen / ſo verleuret es ſich in einem viertheil Jar / iſt er aber groß vnd vber das 
halb / ſo brenne jhme den ſpatten / ſtreich jm mit einem heiſſen Eiſen daruber / 
vnd triff hn an dem ort wol da es erfordert / ſchmier ihm den Brand mit gu 
tem geleutertem honig / ſo win der geleſchet / on wachſen im die har darnach 

Den Elenbogen gleich fals auff die weiſe / doch mit einem Genßfuß 
gebrandt. So ſich der Fluß hinab geſetzet hette / vnd der Schenckel groß 
were / ſo wircke hm dünn auß / ſchneid jhm den Strahl wol zu fleiſch / wann 
der Schein im bruch iſt / ſchrepffe vnnd truck jhme den Laßort auff jeder feis 
ten einmahl oder ſechs in den Strahl / laß wol lauffen / vnnd im letſten vier⸗ 
teil widerumb / ſo dann der Fluß mercket den weg / ſo man jhm weiſet / zeucht 
er vnden alſo durch die Solen hinauß. a 

as 

Das 18. Sapitel, 


So ein Pferd ein ſchadhafftig 
verletztes Glid hat an einem Sehenckel / Knie 
oder Elenbogen / hinden oder vornen / oder an 
dem Bolt / ſo da ſehr gefaͤhrlich iſt / ꝛc. 

Tr 


Jer zu brauch diſen wundtranck / Schwall⸗ 
wurtz / Oſterlutey / Odermeng / Heidniſch Wundkraut / 
jedes ein Handvoll / inn einem newen zweymaͤßigen Has 
en mit rohtem Wein en, dem Pferd durch ein ver⸗ 
ordnet Inſtrument des Morgens vor dem Futter / auff 
5 ein halbe maß eingoſſen / alſo warm wie ſich das gebuͤ⸗ 
1 morgen einander nach / auch Wahl wurtz vnter dem Futer zu eſſen 
geben. 


Deß gleichen mim̃ Gundelreb / das Narck von dem Holder auß dem 
ſtengel / jedweders ein gute handvoll inn altem gutem Wein geſotten / den 
Schaden darmit außgewaſchen. 0 


So aber der Schaden alt vnd das Glidwaſſer vberhand genommen 
hette / zwiſchen Fell vnd Fleiſch / das Glid vmbher gefreſſen / daſſelbig muß 
man mit gewalt ſtellen / dann ſo es alſo geſchaffen / wie gemelt / will es mit 
ernſt angriffen ſein / fo laſſe alsdann das Pferd vngetruncken ſtehen / vnnd 
richte jhm dieſe Tranck zu. 


Nim̃ rohten alten Wein vnd Gundelreben ein guttheil / rothen Bey⸗ 
fuß vñ Schwallwurtz / Odermeng / jedes ein guttheil. Zuſamen in ein Keſ⸗ 
ſel ſo ein halben ohmen helt / vñ voll des gemelten Weins darüber geſchütt / 
wol ſieden laſſen / den Keſſel geheb zugedeckt / daß der dampff vnd krafft von 
den Kreutter bei einander bleibe / als dann dar von abgeſigen / inn ein gefeß 
oder Zuber / vnd ein wenig kalt laſſen werden / doch nicht gar zu kalt / vñ das 
Pferd vntruncken laſſen ſtehen / biß es dieſen Tranck ſelbs trincket / ſo a 

ich 

ſich der Tranck inn die Glider vnd Leib auß / vnd muß ſich von innwendig 
herauß zur heilung ſchicken. Du ſolt auch dem Pferd in viertzehen tagen / 
oder lenger nichts anders zu trincken geben als auff die welſe. Gib jhm vn⸗ 
der dem Futer Gerſten vnnd Hanffſamen vermengt / Walwurtz klein ge⸗ 
ſchnitten / vnd auch darunter geben. So alßdann das Glidwaſſer noch nit 
ſtehen will / vnd muſt es mit gewalt ſtellen. Nimb rohten alten Wein in ei⸗ 
nen newẽ Hafen / ſo ein maß helt / darunter gethan Kupfferwaſſer ein vier⸗ 
ling / den Hafen mit einem deckel geheb zu gedecket / vnd ein wal laſſen daruͤ⸗ 
ber gehen / das es einmahl auffſiedet / alßdann mit einem verordneten Ins 
ſtrument naͤmlichen elner Spritzen / ſo ein gut theil haltet / alſo warm ſich 
das geburt / inn die Wunden oder ſchaden gefprißet einm ahl drey oder vier / 
vnnd jedes mahl die hand darfuͤr gehalten / daß das gemelte Waſſer nicht 
gleich alſo bald herauß lauffe / damit es etwas wircken koͤnne / ſo wird das 
Glidwaſſer mit gewalt geſtillet / vñ werden die kleinen Fleiſchaͤderlein von 
gemeltem Waſſer geduſchet / vnd ſchicket ſich der ſchad zur heilung / ic. 


SZ Das 

Das 19 Capitel. 


Von Keche der Pferde. 


Man Ann ein Pferd von harten firengen reitten 
xt zu Rehe wird / es ſey gleich Winter oder Sommers zei⸗ 


Bibergeil / zwey loht. 
Tiriacus / zwey loht. 

Die Geile vom Wolff / zwey loht. 
Lorber / zwey loht. 


Dieſe gemelte ſtuck vnter einander temperiert zu einer Latwergen / nun 
nim̃ zu gemeltem Pferd ſolcher Lattwergen ein loht in einem ſchoppen roh⸗ 
ten Wein zertriben / inn einem ſaubern geſchirꝛ warm gemacht / vnnd durch 
ein verordnet Rhor dem Pferd eingoſſen / daß jhm der Tranck recht in Leib 
kommet / warm zugedeckt / vnd alſo bald darauff ein halbe ſtund reitten laſ⸗ 
ſen / ſo theilet ſich der Tranck in dem Leib auß in die glider / vnnd erwarmen 
jhm widerumb. Alsbald du in Stall kommeſt / mache ihm eine gute Stre⸗ 
we. Nim̃ vier Eyer hart gebraten / vnnd ſchlage ihm alſo bald hinden vnnd 
vornen mit Schalen vñ allem auff allen vieren damit ein / doch etwas dar⸗ 
für gemacht daß der einſchlag nicht herauß falle / pfleg vñ wart ſeiner wol / 
laß es dieſelbig nacht vngetrencket ſtehen / dann es ſtirbet kein Pferd vber⸗ 
1 0 durſt / Aber den Habern mit rohtem Wein vermenget / wol naß ge⸗ 
macht. 

Des morgens trencke es warm wie ſich dz gebüret. Gerſtenmehl da⸗ 
rein gewoꝛffen / das Fut wider mit Wein vermenget / wann es das friſſet / 
auch 

auch Brantwein vnd Venediſche Seuffen genommen / die Schenckel vnd 
das geaͤder wol darmit gerieben / ſo kanſt du wider fort kommen / wa du hin 
wilt / du muſt aber auch dem vnmuͤndigen Thier nicht mehr auffladen als 
es ertragen mag / wie offtermahl geſchicht / dañ das ſtumme Thier hat ſonſt 
kein Herꝛgott / wie man ſagen mochte / als den NMenſchen. 


Waſſer Reche. 


¶ D en pferd von dem Waſſer zu Rech iſt / bb es ſchon nicht getrunckẽ 

hat / kan es doch auch wol geſchehen ſo ein Pferd hitzig iſt in dz Waſ⸗ 

fer geritten worden / vnd gleich darauff ſtill ſtehet / ſo erſtarꝛen hm die 
Schenckel ſo wol als ob es geſoffen hette / doch iſt es gefährlicher von dem 
trincken / dann innerlich der Leib / Lung vnd Leber muß noht leiden. So er⸗ 
kenne es darbei / das Pferd ſtehet vnd iſt ſehr traurig / henckt den Kopff vn⸗ 
ter den Barꝛen / begeret nichts zufreſſen / die Ohꝛen ſeind jhme kalt vnnd die 
Naßloͤcher / wie auch gleichfals der Athem fo von ihm gehet / vnd lauffet im 
das Waſſer zu der Naſen vnd Augen herauf. So nim alſo bald die hievor 
gemelte Latwerg ein loht / mit einem ſchoppe rohtem Wein vermenget / wie 
oben vermeldet / oñ durch ein verordnet Rohr eingoſſen. Nim̃ als dann zwo 
maß guten Wein Eſſig / vnd aͤſchen vnter einander / reib jhm die Schenckel 
alle vier wol darmit / das Pferd kom̃et widerumb zu recht / pfleg vnnd wart 
feiner wol mit guter Fuͤterung / ꝛe. Gerſten geſotten vnd darab getrencket / 
auch Gerſten vnter den Habern geben / vnd gut Hewe / offt vnnd wenig zus 
mahl. So es aber geſoffen / vnd du weiſt daß es ſich zu rehe getruncken hat / 
daß es ein tag oder dꝛey alt iſt / vnd jhme die Schenckel erſtarꝛet / daß es we⸗ 
der hinderſich noch fürfich kan / fo gibt es gleichfoͤrmige anzeigungen / wie 
obgemeldet. So gebrauch abermahl dieſer Latwergen zwey loht auff ge⸗ 
melte weiſe / decke es warm zu / dann du kanſt es nicht reiten / reibe jhm die 
Schenckel mit rohtem altem Wein vnd Saltz wol vermenget. Wann das 
Pferd hohe Wend hat / Eſelsfuͤß genaut / ſo brich jm die Eiſen alle vier ein» 
ander nach ab / vnd wůͤrcke jhm an jedem fuß duͤnn auß / ſchlag jhm alsdañ 
die Eiſen widerumb auff vñ zeuch jm dieſelben hart an / damit es nicht auß 
den ſchuhen ſtehet. Nimb alsdann alt ſchmer / zerlaß es vber einem Fewr / 
Kuh kot ſampt einem wenig Eſſig darunder gethan / mach es vndereinan⸗ 
der warm / vnd ſchlahe dem Pferd mit ein. 


Goes aber nidere Wend hat / Blattfuͤßig genant / ſo wuͤrcke jm nicht 
auß / dann es wird ſonß vollfüßig / doch zeuch jhm die Eiſen hart an / vnd 
ſchlahe jhm ein / ſtelle es auch zu Winters zeiten inn einen guten warmen 
Stall / vnd ein gute Strew gemacht. 

S 2 Nimb 

Nin Kolen in einen newen Hafen / aſtix vñ Weirauch darauff ge⸗ 
worffen / ſchlahe dem Pferd eine decke ober den Kopff vñ Reuche es darmit 
vnter der decke / ſo kom̃et jhm das Waſſer auß dem Kopff / vnnd ſtercket das 
Haupt / des andern tags des Morgens richte jm dieſe anſtreiche zu / Wein⸗ 
heffen viermaß / Habermehl ein vierling / rohten Polus ein pfund / aͤſchen 
ein halben vierling / Branten wein ein halbe maß / Terpethin cin vierling. 
Dieſe ſtuck alle in einen keſſel gethan / vnder einander temperiert / vñ warm 
naͤmlich die Buͤg vñ Schranckadern / daß das gemelte Waſſer ſo ſich ver⸗ 
ſam̃let / vnd daſſelbig geaͤder eingenommen hat / widerumb hinweg ſchieſſe / 
wie du dann augenſcheinlich ſehen wuͤrſt. 


Alsbald ſich das geblüͤt veraͤndert / vnd du ſiheſt daß es ſeine natürli⸗ 
chd farb bekommet / ſo verſtelle die Adern / dann es iſt nicht rahtſam / kan es 
auch nicht fuͤr gut achten / wann man einem Pferd daß geſund vnd gute ge⸗ 
blüt auß dem geaͤder herauß nimmet / vnnd machet es vnter die anſtreiche / 
wie ein theil Schmid oder Roßaͤrtzte gewonlich im brauch habe / dañ denck 
jm einer nach / die glider ſeind dem krancken Thier von Rehe erſtarꝛet vnnd 
erkaltet / daß es fie weder biegen noch brauchen kan / fo hat das geaͤder feine 
krafft vnd macht von dem gebluͤt / daß ein jedweders leichtlich abzunemmen 
hat / wann das warme gebluͤt dem Pferd auß dem geaͤder genommen wird / 
was fuͤr macht oder ſtercke es inn ſeinen glidern haben kan. 


So brauche dieſe anſtreiche / wie gemelt / alſo nim̃ das Pferd vñ ſtrei⸗ 
che es auff allen vieren an / als warm man es an der hand erleidẽ mag / vnd 
fich das gebuͤret / vornen die Buͤg das Blat biß an den Widerꝛüß / hinden 
die Lenden vnd vber das kreutz / pfleg vnd warte feiner mit guter Füterung 
vnd Trencke / Gerſten vnter dem Habern vnd gut Hew offt vnnd wenig zu 
mahl gebe / das Trincken ein kleinwenig warm gemacht / mit Gerſtenmehl 
vermenget / dieſe anſtreiche laß an dem Pferd biß inn den vierdten tag / daͤ⸗ 
waͤſche ſie widerumb ab. 


Nimb einen Keſſel / o ein halben ohmen Waſſer haltet / Haberſtro ein 
gut theil darein gethan / geſotten mit flieſſendem Waſſer / den Keſſel oben 
mit einem Brett oder faß boden geheb zugedecket / daß der dampff darbei 
bleibe / vnnd wol ſieden laſſen / als dann mit vier Perſonen dieſem Pferd die 
anſtreiche jeder an einem fuß abgewaͤſchen / vñ die Schenckel vnd das geaͤ⸗ 
der mit dem Waſſer vnnd Haberſtro ſauber abgerieben / das Pferd kom⸗ 
met wider zu recht. ö 

Das 20: Kapitel, 
So einem Pferd der Buͤg 


Schwindet. 


Kir 


Darzurahtzuthun/Srüfings zeiten inn dem newen Liecht / wann es 
einen tag oder dren alt iſt / vnd der tag / auch alles Laub vnnd Graß / das le⸗ 
ben vnd gebluͤt bei Menſihen vnd Viehe waͤchſet vnd zunimmet. 


So nim̃ als dann das Pferd / deß morgens vor dem Trencken / wircke 
im auß auff das aller duͤnneſt / nim̃ alsdann einen haͤrinen ſtrick von Kuͤh⸗ 
haren gemacht / vngefahrlich einer guten Elenlang / mit ſampt einem In⸗ 
ſtrument wird vergliche einer Nadel / wie ſich das gebuͤret / deſſen der Artzet 
ſoll berichtet ſein / nim die Haut an dem ort wie du jme die Harſeil legẽ wilt / 
vnnd ſchneide ſie auff an zwelen orten drey finger breit von einander / vnnd 
zeuch jhm oben die Nadel mit ſampt dem Frick durch die Haut / obwendig 
des Blates zwiſchen Fell vnnd Flelſch / als weit du befindeſt daß die Haut 
lahr iſt / vnnd das Fleiſch gewichen / da ſchneide es auff vnnd laß die Nadel 
wider herauß gehen / die ander halbe laͤnge des ſtricks / faß widerum̃ an die 
Nadel / vnnd faſſe alsdann das ander halbe theil an dem andern ende des 
ſtricks / vnnd zeuch es jhm auch von oben herab / durch die Haut zwiſchen 
Fell vnnd Fleiſch / obwendig des Blatts / ohn gefaͤhr dꝛey finger breit von 
einander / wa die Haut am laͤhreſten iſt / vnnd mache vnten an die ende des 
ſtricks zwen Knobel / daß das Pferd den ſtrick nicht her auß reiſſen kan / 
mit einer decke das Pferd wol zu gedeckt / vnnd vornen an den Buͤgen wol 
vermacht / daß kein boͤſer Lufft oder Wind das Pferd anwehen an iſt 

auch nicht gut daß man ein jedwedere Perſon den ſchaden ſehen laſſe / ſtelle 
alsdann das Pferd inn einen gewarſamen Stall / vnnd mach dieſen Ein⸗ 


ſchlag wie folget. 


Nimb Knobloch / Sevenbaum / Wecholder / jedes ein handvoll / ein 
klein wenig Criſtwurtz / dieſe ſtuck alle durch einander temperiert / als dann 
alt Schmer warm gemacht / inn einer Pfannen / dieſe gemelte Matert da⸗ 
rinn geroͤſtet / hu auch darein ſo viel Kuͤhmiſt als viel der andern Matert 
iſt / vnd in allem kochen würff ein handvoll Saltz darunder / vnd ein wenig 
Eſſig / vnd roͤſte es wol durch einander / ſclahe gemeltem Pferd alſo warm 
dar mit ein / einen Monat lang / ſo offt das Pferd gangen hat. 


Ond wann die Harſtrick einen tag gelegen haben / ſo zeuch ſie an dem 
andern tag einmahl hinauff vnd wider herab / vor vnd nach mittag. 


Den dritten tag wañ der Bug anfahet ſchweren / nimme Wullkraut 
den gantzen ſtengel / mit Blumen vñ allem / Item junge Schoß von Wech⸗ 
older ſtauden / vnd Brenneſſel mit wurtzel vnd allem / Item Hopffen mit 
Bier geſotten / ein wenig vngeſaltzen Butter darein / behe dz Pferd mit die⸗ 
ſen gemelten Kreuttern wol / vnd in allem behen zeuch jm die ſtrick einmahl 
oder zwey auff vnd ab. 


Solches thu ein tag oder acht einander nach / darnach der Schad alt 
iſt / oder es die notturfft erfordert / vnd laß es jedes mahl ſo bald darauff vn⸗ 
ter einer Decke verwahret hinauß reitten / eine ſtund lang / wann es wider 
inn Stall kommet / dieſen gemelten Einſchlag warm gemacht / dem Pferd 
ſedes mahl darmit eingeſchlagen. 


Vnd wann du alsdann den ſibenden oder achten tag / wilt die Harſeil 
wider auß ſchneiden / deſſen der Artzet ſoll einen guten bericht habẽ / darnach 
ſich dann der Schaden erzeiget. 


So nimme Wecholder oͤl / ein wenig warm gemacht / vnnd laß jhme 
das öl durch die loͤcher lauffen / ſchmiere es mit einer warmen Schienen / 
doch nicht zu heiß guff dem Bug vnd Blatt wol mit gemeltem oͤl 


Nach dem ſchmieren das Pferd mit einer Decke verwaret / vnnd brich 
ihm vornen auff dem guten Fuß das Eiſen ab / vnnd ſchlage ihm ein Steltz⸗ 
eiſen darauff / wuͤrcke jhme an dem andern fuß dinn auß / vnd brauch dieſen 


Einſchlag wie gemelt / panne auch das Pferd jedes mahl ſo du es geſchmie⸗ 
ret 

ret haſt / alſo bald alle tag iun ein Ege vnd laß es eine ſtund in einem vnge⸗ 
pflügten Ackerziehen / doch allweg darauff / fo bald es in Stall kommet / an 
dem boͤſen Fuß mit dieſem gemelten einſchlag eingeſchlagen. 


Solches thu viertzehen tag oder dren wochen / biß widerumb auff das 
ander newe Liecht / dem Pferd wird geholffen. 


Doch das es hinfuͤro für vnwuͤrſchem reitten oder rennen verſchonet 
werde / dann das Pferd will ſolches ein gantz oder halbes Jar wegen des 
ſchadens erforderen / biß es wider ſeine ſtercke vnd krafft bekomme. 


Es vermeinen auch etliche Roßaͤrtzte / als lang das Pferd geſchwun⸗ 
den habe oder der ſchaden alt ſel / alfo lang muß es widerumb haben / biß es 
zu feiner ſtercke kom̃e / dieſes iſt wol nicht gar ohn / doch iſt einem Pferd das 
leben ehe wider zubringen dann dem anderen / darnach naͤmlich der Schad 
alt geweſen / vnnd auch die eigenſchafften des Pferdes ſeind / doch hab ich es 
beſſer befunden. 

Das Al. Kapitel. 


Wann ſich ein Pferd ange⸗ 


gereicht hat. 


Feſer zufall koſmet leichtlich wann man ein 

ee Dferdmit verhencktem Zaum vbereilet inn einem tieffen 
= Y wege oder Acker / im thumlen oder lauffen / daß es ſich 
mit den hindern fuͤſſen vornen inn das Geaͤder ſchlecht / 
wie ſich dann ſolche fehl vnd maͤngel leichtlich zutragen / 
ja wol auch auff der Strewe / wann es liget vnnd rhuet / 
vnnd etwann von einer vnbedachtſamen Perſon gehlich 
auffgejaget wird / da es bald geſchicht im auffſtehen / daß es ſich mit den hin» 
dern füffen vornen reichet / daß alsdann das Pferd hincket / klaget ſich / vnd 
weiß niemand was jhm mangle / oder wer ſchuldig daran ſeie. 


So erkenne es darbey / das geaͤder innwendig am Schenckel iſt ihm 
auff gelauffen / ſpannet es ſo man jhme den Schenckel fuͤrſich hinauß ſtre⸗ 
cket / vnnd ſo man ihm mit der hand von dem Knie an das geaͤder an dem 
Schenckel hinunder ſtreichet / mag es nicht leiden oder vertrage / pringet in 
die hoͤhe vñ klaget fich ſehr / ſo gebrauch dieſes mittel / wuͤrff jhme an dem ſel⸗ 
ben Schenckel die Blaß auß / vnd ſolches auff dieſe weiſe. 


Du wüuͤrſt finden vnden am Schenckel inn den Haren / obwendig des 
Fuß gleiches eine Wartzel / die ſchneid mit einem Schermeſſer hinweg / vnd 
ſchneid jhm als dañ den langen weg allgemach herab einen ſchnitt nach dem 
andern / ſo wuͤrſt du ſehẽ eine weiſſe Blaſen ſo ſich herfuͤr werffen wird / dies 
fe fang mit einer Nadel vnd Faden gar wol / vnd laß dir den jhenigen ſo dem 
Pferd den Fuß auffhebet fein ſteht halten / loͤſe jhm alsdann allgemach die 
Blaß gantz herauß. 


Iſt die Anreichung newlichen vor zwen / dreien oder acht tagen geſche⸗ 
hen / ſo ſtecke jhm die Wunde voll Rockenmehl / das dienet darzu / damit kein 
böfer Lufft da nichts ſchaden moͤge / vnnd das Wuͤndlein bald anfahe zuge⸗ 
ſchweren / dann ein ſchad ſo da weidlich ſchwiret / ſchicket ſich auch bald 
zur heilung / vber ein tag zwen oder drey / ſo waͤſche es alletag mit warmem 

Wein auß ſo wird dem Pferd geholfen / ſo du aber in frembde Landen biſt / 


darffſt du derohalb nit ſtillligen / ſonder waͤſche es vor allen zu abend auß / 
wie jetzo gemeldet. 


So aber die Anſtreichung alt iſt /es ſeie gleich ein halb oder gantzes Jar 
mehr oder weniger / ſo kanſt du es widerum̃ zu recht bꝛingen / mit dieſem mit⸗ 
tel wie obgemelt / wuͤrff jhme die Blaß auß / vñ nimme Friſtwurtz / ſo groß 
als ein Erbeiß / vnd lege ſie an die ſtatt / heffts jm mit Nadel vnd Faden zu / 
daß die Wurtzel nicht herauß falle / nim̃e alßdañ Populeum / Aldea / Eſels⸗ 
fett / jedes zwey oder drey loht / vnd jnnwendig das geaͤder vberzwerch vnnd 
gegen den Haren / mit eiuer warmen Schienen / doch nicht zu heiß / wol ge⸗ 
ſchmieret / darnach nim̃ einen newen Hafen / der ein maß haltet / ein friſchen 
Haſenbalg / Leinſamen ein gute handvoll oder zwo / Meyancken / vnd Eſels 
fett / ledweders vier loht / gutẽ ſtarcken Weineſſig / den Hafen voll vber dieſe 
Matert alle geſchuͤttet / vnd geheb zu gemacht oder gedeckt / bel einem Kol⸗ 
fewr allgemach zu einem Muß ſieden laſſen / ein ſtund oder zwo / als dann 
mit einem wullen Thuch / dieſe gemelte Materials warm ſich des gebürt/ 
vmb das geaͤder herumb geſchlagen / vnd ſolches warme Band drey tag li⸗ 
gen gelaſſen / den vierdten tag wider herab gethan / vnnd die Kriſtwurtzel 
widerumb außgeſchnitten / den Schnitt mit einem rohten warmen Wein 
auß gewaͤſchen / das geaͤder mit obgemelter ſalb vnnd warmen Schienen 
wol geſchmieret / das Band von dem gekochten Haſenbalg warm ge⸗ 
macht / wider vbergeſchlagen / vnnd aber einen tag oder drey ligen laſſen / 
das Pferd wird wider gerad / ſo es aber ihm ſelbs wol glaubet / vnd will des 
Schenckels ſchonen / ſo ſchlag jhm auff den guten Fuß ein Steltz ſchmier es 
alle tag einmahl / wañ das warm Band hinweg kommet / laß es nach dem 
ſchmieren ein ſtund oder ein halbe allgemach hinauß gehen / wann es wider 
in den Stall kommet / ſo waͤſche jhm das Wuͤndlein jedes mahl mit dieſem 
gemelten Wein auß / es kommet wider zu recht. | 


Folgen 


ISo Von Zufaͤll vnd Kranckheiten / 


olgen hernach allerhand 


Lattwergen / deren man ſich vnter⸗ 
ſchidlich zugebrauchen hat. 
o 


Erſtlichen ein Lattwerg fuͤr alle Reche. 
Nimb hierzu folgende ſtuck. 


VBibergeil / drey loht. 
Lorberen / zwey loht. 
Die Geile von einem Wolff / vier loht. 
Tiriacus des beſten / vier loht. 
Alle zuſamen temperiert zu einer Latwergen. 


Ein Lattwerg fuͤr die Wuͤrme im Leib / es 
ſey gleich inn Daͤrmen oder 
im Magen. 


Nim̃e Hirſchhorn gepuͤlvert in dem dreiſſigſten fo zwiſchen vnſer bei⸗ 
den Frawen tagen gefangen / vier loht 
Tiriacus / vier loth. 
Wurmſamen des beſten / zwey loht. 
Nieß wurtz / drey loht. 
Dieſe gemelte ſtuck vnder einander temperiert zu einer 
Lattwergen. 


Ein Lattwerg ſo ein Pferd nicht Stallen kan. 


Tiriacus / zwey loht. 
Wecholder oͤl ein loht. 
Nießwurtz / ein halb loht. 
Krebs augen gepuͤlvert vnd mit einem Inſtrument inn 
die Naßloͤcher geblaſen. 
Dieſe gemelte ſtuck vnder einander gemenget zu einer . 
in 

Ein Lattwerg / ſo ein Pferd Gehlichen vndeines 


mahls auffſtoͤßig wird / da man nicht erkennen 
kan was jhm ſeie. 


Imb ſchwartze abgeberte Holderbeer / eine gute handvoll / das Kraut 

von der Fahren wurtzel in dem Meyen / wann es am kruͤfftigſten iſt / 

auch ein gute handvoll geſtoſſen das Safft darvon / Fabas Oulum 
vier loht / Tiriacus zwey loht / dieſe gemelte ſtuck inn einem ſauberen Pfenn⸗ 
lein bei einem Kolfewr gekocht / daß es dick wird / Ein bꝛoſam rocken Brot 
eines Hůͤnereyes groß darunder / vnd inn allem kochen wol durch einander 
gerüͤhret / biß es kom̃et zu einem Lattwerglein. Dieſe gemelte Latwerg ſoll 
ein jeder Stallmeiſter / Reitſchmid oder Roßartzet fein ordenlichen zurich⸗ 
ten vnd einmachen / auch allweg bey ihm ober Land fuͤhꝛen / inn dem verord⸗ 
neten Inſtrument / damit der einguß geſchicht. Dann allerhand Febriſche 
Kranckheiten / vnnd dergleichen ſich ſtümpfflichen zutragen / es feie gleich in 
den Hofſaͤgern / oder vber Land / auch in den zůgen in Kriegßlauffen ſonder⸗ 
derlich / ſo kan man nicht allwegen die Apoteck / Kreutter vñ anders wie es 
die notturfft erfordert bei der hand haben. 


Vnd damit du wiſſen mogeſt wie ſolche Latwerg zu gebrauchen vnnd 
zu nutzen / ſo imme dero für die Rehe drey loht / mit rohtem Wein eingeben 
dem Pferd / wie im Neuntzehenden Kapitel vermeldet wird. 


Die andere fůr die Wuͤrm / wannes die noht erfordert auch mit roh⸗ 
tem Wein eingeben / zwey loht laut des Neundten Kapitels. 


Die dritte / ſo ein Pferd nicht ſtallen kan / mit weiſſem Wein ein loht / 
dem Pferd eingeben / wie im Zwelfften Kapitel gelehrt wird. 


Die vierdte Lat werg für den gehlichen auffſtoß / vnd wie es die Bau 


ren oder Fuhrleut die Feuffel nennen / dem Pferde zwey loht mit altem roh⸗ 
tem Wein eingeben / dienet inn das Sechſte Capitel. 


Ende die ſes Roßzbuchs. 

